text:
三傻遊馬交之一 29 Jul 2003
三傻遊馬交二之一
好耐之前, 都已經同幾個中學同學講過, 一齊去一次旅行.經過好多波折之後, 變成左得番我同 Eric and Wilson 三個人.最後就變左三傻遊澳門.
八點鐘船, 上環港澳碼頭, 於是為安全起見就要七點三就出門口, 六點九就要起身準備.對於我呢個「一點不露」的人來講, 早左六個鐘頭起身簡直就慘過要我去死.不過, 到最後我都可以起得到身, 仲要係第一個到達信德中心的人, 強者也~~
之後 Eric 都到喇, 我地一齊係度食緊麥記的早餐.一直以來, 我地都無懷疑過 Wilson 的起身能力, 我更強以為, 近來約佢佢都少左遲到好多, 應該會有改善啦.所以我都無打電話俾佢, 縱使係佢以前的「紀錄」何等差.不過, 今日我真係做左一個好錯的決定.我成七點三, 當我覺得 Eric 都食緊早餐, 當我覺得有不祥預感, 最好打個電話 confirm 一下的時候,...就出事喇~~
船呢, 就一定八點開, 唔等人架喇, 比起飛機更加唔等人, 即開個種, 因為有太多人係度排緊 Stand-by. 所以, 無論如何, 都一定要係七點九之前, 入到閘.如果唔係, 就要補多好多錢坐下一班船.所以當我一打去 Wilson 度, 聽見佢把聲咁鬼頹, 個 background 咁鬼靜一d 地鐵應有的噪音都無個陣, 我就知道「今次 PK 喇...」佢好滋悠咁問我家陣幾點, 我話七點三, 佢仲竟然反問我 ARE YOU SURE~? 我好肯定佢答佢係, 佢話, 我即刻飛黎.
噢.七點三, 你係西灣河, 早晨呀.我地七點九上船, 係上環.不過我地的船飛都係你身上喎.
好難得咁, 我地的劉公子肯用佢八十幾蚊搭的士飛過黎.佢好肉痛, 八十幾蚊, 仲要飛地鐵沿線, 佢個樣又殘又亂, 根本唔使講你已經覺得佢勁想打人.
到左澳門, 第一件事就係搵路.今次我完全唔理佢地去邊度, 反正一開始 Eric 就安排好晒, 我就好放心咁由得佢幫帶路...佢黎過澳門五次喇嘛.我信晒佢喇.
第一度, 我地就搭巴士去到議事亭.之前, Eric 係碼頭出面拿左張 leaflet.一睇, WOW~, 全部都係唔出得街的野, 例如 冰火九重天加毒龍鑽做足一個鐘一百 only. Oh my god. 我睇見都呆左, 佢兩個就勁興高彩烈.我地去到議事亭之後, 就行上去大三巴.太陽真係好猛, 不過, 因為被到貴境, 所以樣樣都「比較」新奇.去到大三巴, 睇過前前後後, and 天主教紀念館, and 骨室等等.雖然老實講都係幾普通的野, 但係我都抱住一個「去旅行就乜都睇」的心情, 所以都睇得幾開心.
好自然地, 就行到去隔離的澳門博物館.入到去真係好多野睇, 抱住呢個 traveller 的心情, 就會樣樣野都睇得好耐, 亦都好似好新奇咁樣.上面個一層有一個芳艷芬展覽, 我連佢個鳳冠都睇左好耐下, 因為真係幾靚.之後, 就出左去大炮台, 又係紅紅烈日之下行左一大個圈, 影相.之後就怒行, 行左好耐好耐, 都係為左搵野食, 又行前, 又行後, 左左右右, 先搵到一間以前食過的台式 restaurant. 又係小泉居的分店.咩叫小泉居呢? 小泉居就好似香港的仙宗林 / 仙跡岩咁樣, 係一個台灣的小茶居, 個一度就好似一個餐廳咁囉.小泉居的野飲真係好平, 係香港買一杯珍珠奶茶, 都要成十八蚊細杯, 小泉居呢, 八蚊就大杯, 六蚊就細杯喇!!! 好平呀! 真係想怒飲~~~
之後就夠鐘番酒店 check-in, 放低行裝, 頹一頹.再出發搭巴士仔去黑沙灣, 五蚊車錢搭左成半個鐘都有, 抵到爛.黑沙灣...d 沙果然係黑色的, 幾得意呀, 不過唔係全部都係黑色, 近海的先係黑色, 近岸的就係普通的沙黃色.我都唔知點解d 沙會係黑色的, 我都好想知, 佢兩個傻仔就一味講廢話, 咩 heavy industrial pollution 呀, 大亞灣發電流出黎的 radiative pollutants 呀, 珠江數十萬人排出黎的 manure 呀(仲夠膽拿上手?!)....唉, 兩條傻仔.
跟住, 我地就沿住沙灘漫步.好奇怪, 唔知點解沙灘邊會有咁多好大舊的花崗岩.應該係地盤工人搬過來的.我執左兩舊石, 都係好似原始人用的矛頭, 細細塊幾得意.不過, 最奇怪的是, 我見到有一大塊銹紅色的石.當初低頭一睇, 以為係一舊生銹鐵.點知近近一睇, 好似係石頭喎, 好奇怪喎.拿起黎 examine 完一輪之後, 肯定係石頭喎.點解會咁呢? 點解會咁似一舊生銹鐵既呢? 雖然 Eric 同 Wilson 兩個衰人係後面不停咁揶揄我, 但我都費時同佢地一般見識, 繼續睇石.我試過放佢落海水洗洗, 但係無乜表面污糟野, 亦唔見有類似鐵銹咁的東西洗得出黎.試過用「石矛」挫佢, 好易碎, 簡直幾乎係用手都可以搣碎一部份出黎個種.咁 brittle, 我即刻停止左搣佢.Take 一個 close-up look, 原來係由好多好多細石痴埋一齊的大石一塊.我即時諗起 conglomerate / breccia, 我起初就以為佢就咁樣一舊我認為「低級」的石種喇.點知, 細心一睇, 原來佢仲有一層黑色的野.咁樣 distinctively 有一層, 就明顯係 any kind of sedimentary rocks 啦喎.咁樣就「高級」左唔少喇喎.不過...咁樣兩隻 mix 埋一齊, 仲要係黑還黑, 紅還紅, 仲要係明顯的鐵銹色, 即係含鐵量極高, 不正常地高.真係咁樣的話, 我諗呢舊石作為紀念也好, 拿回去給伍世良問下又好, 總之拿回香港就幾好喇, 係咪? 於是我係佢兩個一片錯愕的恥笑聲之中拿起舊石, 用 Eric 給我的膠袋袋好, 放入背包決心帶回香港.
然後, 大家就繼續在黑沙灣上面漫步.行到我地三個人都好累的時候, 我地坐低左係度休息.玩玩下, 竟然玩起沙上黎.起初都係佢地兩個用沙埋下我隻腳 ( 註: 我無除鞋, 佢兩條友, 打得少...) , 然後就開始用沙作武器, 最後.....好似三個大細路咁樣勁掟沙, 掟到手又係, 腳又係, 鞋又係, socks 又係, 衫又係, 褲又係, 底褲到係...天呀, 黑色架d 沙~~ 如果係沙黃色的話, 咁都可以話「同肌膚最親近」呀, 出番澳門係條大街上面行都無咁騎呢.一身都係黑色的沙...好似係屎坑爬番出黎咁, 陰公.仲要係成廿歲仔都玩泥沙, 仲要唔止一個, 唔止兩個, 係三個, 玩到興高彩烈個隻.
等車等左好耐先等到, 離開路環, 就好「乙水」仔.第一件事, 就係食一件地道的葡撻.果然好食到飛起, 不過佢地嫌太甜.行左一輪, Eric 都唔知自己想去邊, 我話去邊都得喇, 你帶路呀嘛.於是我地就去左大利食豬扒包喇.不過好可惜, 豬扒包已經賣晒, 只係得番豬扒多士.豬扒多士? 唔係化, 仲有無豬扒漢堡呀, 豬扒蛋糕呀, 豬扒蛋撻呀, 豬扒梳乎里呀等等.唔使喇, 一個豬扒多士都夠喇, 太多豬扒受不了, 中大已經有大把, 日日見.不過呢個「食得的」豬扒多士, 依然係好好食, 不負大利的名聲.食完之後又係吹水時間.吹完, 本來想去荷蘭花園, 點知突然發神經, 以為自己唔見左個銀包, 因為我唔應該無帶自己的身份証 , which is inside the wallet, 出去架嘛.為安全起見, Eric 同 Wilson 就提議即刻番酒店....反正佢地都好似唔係好想行咩咩荷蘭花園.
個半個鐘頭車程, 緊張到我死呀.我好耐未試過咁緊張, 緊張程度, 幾乎比得上比賽( 任何賽) 企係跳台上面, 準備起跳個陣一樣咁辛苦.好在, 之後都係酒店房裡的書包搵得番.原來係自己諗住出澳門唔係咩危險地方, 就係銀包抽起身份証, 放低無錢的銀包走人.舒一口氣之後, 又到左頹頹時間.大家一齊很累地頹到七點鐘, 就出發去澳門墟.
澳門墟位於澳門旅遊塔之下, 有少少似以前冬季嘉年華的「沒有機動遊戲版」兼縮水版.整體上創意真的不差, 很好.但可能因為範模實在太小了, 所以對我們三位香港客來說, 沒有甚麼的吸引力.溜躂了一會兒之後, 就走了.其間還 took 了很多 photos.
走到半路, 看見了一個大大的噴泉.我立時想起在 The Amazing Race 3 裡面看過的大噴泉, 那是其中的一個 checkpoint, 該是瑞士吧.實在太相似了.大噴泉就是一條由南湖灣中噴出的一條大水柱, 直射上天, 大約也有十數層樓那麼高, 剎是壯觀耶.旁邊還有幾個小水泉, 伴著彩色的燈光, 還有從大喇叭播出的柔和音樂....一切都是那麼的好.其實要是這一刻不是那麼熱, 那麼大汗淋漓, 更不是和他們兩個傻仔來的話, 肯定會變得很浪漫.
再走了很久很久, 走到人也緊極了, 就到一所叫做陶陶居的酒家吃飯.外面的橫街有很多很多的手信店, 負責兜售的阿嬸全部都「賴係」熱情咁樣叫你黎試下肉乾, 試下杏仁餅.老實講, 你整得好少少, 你個鋪面唔好咁頹, 你唔好捉實我隻手唔放, 叫極都唔放個隻, 咁樣我都會考慮試下, 不過你地衣家咁樣...唉.最後拿拿聲入酒家避開呢班恐怖的人.
坐低之後 Eric 負責叫野食.包括叫左「老虎拼盤」同埋「蒜子風扇煲」...極度笑爆咀.好好食, 我食到好飽好飽.去埋議事亭的小泉居買三杯野飲, 攪掂, 番酒店.Wilson 呢隻賭徒就去葡京搏殺, 我同 Eric 就番酒店「洗呀洗呀洗澡澡, 寶寶金水少不了...」諗起起 Wilson 唱呢隻歌, 真係毛管都動.個 BB 係廣告唱我已經滴晒汗, 由Wilson 呢個老而不唱....唉~~~~
成晚 Eric 都勁黑仔.首先係小泉居的飲品掉左落地, 都算啦, 有個 thermally sticked 的膠蓋架嘛.穿左, 即刻穿左, 流到成地都係, 酒店的地毯全部索晒, 成間房都係荔枝味.超得意.Eric 要搬開d 本來已經拍埋左的床, 抹一抹個地下, 搬完d 床之後, 兩隻鞋都「sip 」左入床下低, 佢點拉都無力再拉開張床, 我沖沖下涼都要出黎救佢.我沖涼個陣, 酒店俾我地的包裝 Bathing foam and Shampoo 都搣唔開.我要試另一包, 得左.點知到 Eric 沖個陣, 剩低的包包全部都開唔到, 超慘, 要用佢自己支 Clean and Clear 黎沖涼.用洗面泡沫黎沖涼, 都真係第一次聽.其實個包野真係好騎呢, 我用浴室的晾衫繩咁粗糙的野鋸開佢....都鋸唔開佢, 你話, 幾離譜.都仲未計 Eric 哥對間房有幾多幾多的不滿, 煩到我同 Wilson 都話唔使咁煩.
半夜, 佢兩個仲想玩, 我已經眼訓到死.訓得個三個鐘, 係人都唔夠, 佢地鐘意玩就玩, 本少爺要覺覺豬.於是三個大男人訓兩張拍埋的單人床, 大家用越講越頹越眼訓的語氣吹水, 我就最後係一片頹聲頹氣之下訓著左.第一日澳門「奇妙」的旅程就咁玩完.


c: text/html

text:
串燒我一啲都唔抗拒,除咗樓下果間垃圾:最平九蚊串,細串到暈不特止,有次我叫外賣,其中一串唔知咩肉多毛到死,自始我冇再食樓下間串燒.
真係諗起都打咗個冷震.
不過好彩,喺沙田要食串燒都唔難.好運中心最邊邊,吉野家後面,賣舊式唱片隔離,有一間小食鋪長期有人排隊.食晏多人買佢個車仔麵,而五六七點依啲時間,串燒就最受歡迎.
佢種類唔多,牛肉雞肉豬頸肉煙肉腸雞翼司華力,好似仲有一兩種丸,係咁多.除左司華力好似貴啲,其它一律十蚊串,但望住果串嘢嘅份量你就會覺得真係好抵食,因為你食落口係真正咬緊一舊肉而唔係一粒.個人最鐘意食豬頸肉,佢果種爽口同油脂加埋真係想食多幾串.牛肉雖然唔係靚嘢,但以佢個價錢同份量嚟講,有牛味冇乜雪味,個人認為合格有餘.佢仲有賣魚蛋燒賣,但以前粒粒發到大過網球,一睇就知唔得;而家情況好咗,正常Size,但我仲未試過.
講好食,佢唔夠班,但對一班街坊嚟講,七十幾蚊串霜降牛串燒真係食唔起,依種小店反而可以滿足下草根個口.有時口痕想食串燒真係想掃街式咁比廿蚊出嚟,你叫我入餐廳坐定定食完埋單一人四百蚊,好貴,好冇意思.偏偏而家啲商場係咪都行高級路線,小本經營做唔住,租親都係大公司連鎖店,打開Menu食個沙律過百起跳都算,仲要唔係真係好食.有時行商場望住啲大牌子真係悶,十間商場十間H&M或者IT,十間都賣同一樣嘢.食嘢又係,將新城市啊新世紀啊朗豪坊又一城啲餐廳List泊埋一齊,總有幾間個名老是常出現.好彩好運個場都仲好似廿年前咁,大部份自家生意,間新蒲坊仲做得住,唔係我都唔知喺邊搵返間又抵又唔錯又冇毛嘅串燒食.
另外一田Food Court果邊有間串燒都唔錯,不過價錢比新蒲坊就倍數計.食邊間?睇自已荷包決定.

robotstxt: allowed

filter: keep


text:
從M記福喜事件看香港
大家仲記唔記得件事啱啱開始曝光時, M記一副關我叉事的態度嗎?
矢口否認, 話公司重視食品安全, 所提供嘅食物都嚴格遵守有關法例既安全標準云云. 個副咀臉大家應該好熟悉,正正同我地嘅現屆政府同立法會一模一樣.
有冇諗過點解會變成咁? 其中一個主因, 就係普羅大眾經常性地集體失憶兼且鐘意自欺欺人(冇事嘅/食唔死人嘅/有政府睇住嘅…等等), 令到政府同大財團可以拖得就拖, 等風聲冇咁緊, 過左海就神仙.
呢啲事發生完一次又一次, 唔知點解啲人硬係唔肯學精.結果就鍊成咗依家呢d啲咁厚面皮嘅現屆政府同立法會, 啲大財團即刻有樣學樣.
可能有人會話, 知道又點? 唔失憶, 唔呃自己又可以點? 我會對佢地講: 睇下M記, 今鋪最終都係要向市民嘅罷買行動跪低. 冇人發動過任何行動, 係大家自己有默契地齊齊唔去食. 我仲記得禮拜日屋企樓下嘅屋邨M記得返一半人都唔到, 就連平時一定坐爆嘅銅鑼灣分店都空盪盪, 個種壓力係好實在, 同埋好有即時性, 令到大財團無法子唔去面對, 最終要向大家道歉同承諾唔再用福喜啲過期嘢.
所以, 香港人咪再妄自菲薄啦.一個人嘅力量有限,但係當大家行動一致嘅時候, 係的而且確可以改變到件事㗎! 今次就係一個好好嘅例子. 題外話, 今次政府(食物環境衛生處)做得好好, 要讚. 不過呢, 如果今次出事嘅唔係美資嘅M記, 而係有紅色背景嘅集團, 又會唔會有一樣嘅做法呢? 相信大家咁醒目一定心裡有數. 如果唔鐘意咁樣, 就要謹記今次件事帶黎嘅啟示, 為香港未來齊齊行動啦.當大家抱住相同嘅訴求齊齊出現係中環嘅時候, 個政府就好似M記咁, 係冇辦法當睇唔到㗎.
作者:退密齋


text:
九龍寨城
九龍城寨(粵拼:gau2 lung4 sing4 zaai6)係香港九龍城區入面一座圍城,喺1993年拆咗.九龍城寨原名九龍寨城(gau2 lung4 zaai6 seng4),亦有人寫做九龍城砦(「砦」通「寨」),因為舊時九龍城寨嘅城池只係用石頭起出嚟,所以以前啲人鍾意叫呢度做城砦,即九龍城砦.喺香港史上,呢個地方曾經係一個引起好多政治爭論嘅敏感地方,又曾經係一個出名「三不管」嘅神秘地帶.1987年香港政府宣佈清拆城寨,引起社會關注,最後落實分三期進行清拆,而家九龍城寨已經變咗做一個公園,叫做九龍寨城公園.
九龍城寨位於九龍灣中心,由鯉魚門南行嘅船都一定會經過,而且重係沿海重要嘅戰略地點,不過喺20世紀二三十年代因為填海起啟德機場,九龍灣就唔再係海港.
目錄
名稱由來[編輯]
九龍城寨原名叫九龍寨城,後來由於香港政府喺劃分區域時,將九龍寨城周圍嘅地方都全部叫咗做「九龍城」,後來為咗唔想混淆,於是就將九龍寨城改為九龍城寨,等佢可以同「九龍城」分返開.
城寨來由[編輯]
九龍城寨歷史最早可以追溯到宋朝,原本係防衞海盜嘅據點,為咗防止海盜,喺1810年就起咗座九龍寨炮台[1].而喺經歷過鴉片戰爭之後,九龍城寨嘅戰略地位就變得更加重要.去到清初康熙年間,為咗方便防守同官衙做嘢,就開始起城池,而九龍城寨就因為咁喺1846年起咗出嚟[2].起寨城經過好多波折,中間打風打到城毁.
殖民地時期[編輯]
到咗1898年,英國希望租借深圳河以南同離島所有島嶼,於是要求簽署《中英展拓香港界址專條》將九龍半島同香港島一樣變成英國殖民地,但中國方面堅持唔畀九龍寨城列入租地範圍,結果就令九龍城寨具有中國對香港宣示主權嘅呢個獨特地位.城寨變成清朝官員做嘢嘅地方,即係有啲似領事館咁.
不過由於城寨地方細,所以駐喺城寨衙門入面嘅清朝官員幾乎都係啲唔話得事嘅細官,官細之餘重無軍隊,得幾個捕快,於是喺1899年,英國曾經想將城寨收返為九龍半島一部份,於是派咗啲英軍入去,入面啲官立即嚇到走夾唔抖.
但係喺1890年7月17號,李鴻章路經香港,同當時嘅港督卜力見面,提醒返九龍城寨重係中國領土,唔好亂嚟,自此之後港英政府就無再搵人入城寨搞搞震[3].
獨特地位[編輯]
由於港英政府唔可以搞,結果當時城寨一直保留住由清朝到辛亥革命後嘅狀態,令九龍城寨成為當時好多外國人走去「感受舊中國」嘅旅遊點.
七十年代[編輯]
清拆[編輯]
1987年港府宣佈清拆城寨,引起社會關注,最後落實分三期進行清拆[4][5].「九龍寨城」拆晒之後,喺1995年改建成而家嘅九龍寨城公園,而原有嘅九龍巡檢司衙門就保留做法定古蹟畀市民參觀.
龍津義學[編輯]
龍津義學係喺九龍城寨入面最古老同最出名嘅建築,佢同九龍城寨同一時期完成,即係喺清道光廿七年(1847年)起好.佢起得好似以前啲「貢院」咁,喺門前面有條走廊仔,兩邊有大條石柱,門下面有石刻,刻住由當時新安縣知事王銘鼎寫嘅「龍津義學」四個字,門口兩邊重有門聯,寫住:「其猶龍乎,卜他年鯉化蛟騰,盡洗蠻煙蛋雨;是知津也!愿從此源尋流溯,平分蘇海韓潮.」而義學大樓入面分三個部份,叫做「三進」,分別係:前面叫「前進左壁」,中間係空地,後面叫「後進講堂」.
呢間義學,喺當時重做埋鄉公所,所有九龍司嘅事務,都係喺呢度傾,而喺民國之後重俾一啲九龍城嘅人改建成小學,叫做「九龍城公立高初兩等義學」,據講重係香港第一間學校.
1940年由於城牆冧咗,香港政府於是以衛生理由清拆城寨房屋,當時只有「廣蔭院」同「龍津義學」無拆到,到咗七十年代,開始有地產商喺城寨發展,龍津義學因為咁而改建成「義學大樓」.
龍津石橋[編輯]
龍津石橋其實即係舊底龍津埗頭(九龍城碼頭),當清政府割讓九龍畀英國時,除咗保留九龍城寨,亦保留咗一座碼頭畀九龍城寨居民出入使用,到1930年因為要填海起啟德機場,碼頭被清拆.由於碼頭起喺龍津路,個碼頭又用石做,而且起到好似條橋咁,所以啲人就將個碼頭叫做「龍津石橋」.
喺1867年到1871年期間香港曾經開放賭博,公開招標畀人開賭場,不過到咗1872年又再禁賭,於是好多做開賭場嘅人就將啲賭場搬晒入九龍城寨,由於有個碼頭,於是九龍城寨嘅賭場就成日都有好多外國人入去,而且重係當時遠近知名嘅旅遊景點.
天后廟[編輯]
九龍城寨入面嘅天后廟喺係天后廟街,當然天后廟街因為天后廟而命名,大約就喺老人街南面桂盛樓附近.天后廟其實係三十年代先起,不過入面供奉嘅天后神像,就比九龍城寨重要古老.初初起九龍城寨時,其實有座關帝廟,因為關帝廟係清朝法定建築,所以一定要起,用嚟畀啲武官拜.不過喺三十年代初,關帝廟因為日久失修而倒塌,令九龍城寨入面無晒廟宇,但啱啱出面沙浦村因為政府要填海發展而要清拆,就係咁原本喺沙浦村嘅天后廟就搬咗入去九龍城寨.
不過後期城寨越住越多人,天后廟由於四周圍都畀大廈圍住,而住喺大廈嘅人又鐘意掟垃圾出街,結果搞到間天后廟周圍都係垃圾,後來喺天后廟頂起咗個網,垃圾問題先解決.
街道[編輯]
九龍城寨雖然只係得六英畝半面積,但係就有成二三十條街,可算係世界上同面積最多街巷嘅細城.城寨主要街道分南北同東西兩邊行嘅大街大路,係呢兩條大街大路再分好多支線出嚟.
南至北大路[編輯]
龍津路[編輯]
龍津路(Lung Chung Road)分別有六條街:龍津後街,龍津一巷,龍津二巷,龍津三巷,龍津尾巷,龍津橫巷.喺廣東省有好多城市都有龍津路,所有龍津路都有一個特點,就係佢一定對住城門口嘅津樑,因為龍津意思係「聚龍通津」,即係指城門同城門津樑.以前喺九龍城寨真係有一個津樑,重係由風水佬睇過度過定,搵最正個龍氣位而定出嚟.龍津路亦係九龍城寨入面,最古老嘅街道.
龍津道[編輯]
龍津道係寨城城牆拆咗之後,城入面嘅居民喺原來城基兩邊起屋,屋同屋同中間就變咗條路,就係龍津道.佢喺1951年形成,以前最盛行跳脫衣舞,開賭,販毒都喺晒呢度,經營呢啲嘢嘅人希望呢條路聚龍通津,所以就叫呢度做龍津道.
東至西大路[編輯]
龍城路[編輯]
龍城路(Lung Shing Road)係同九龍城寨界外嘅東正道平行嘅一條路,佢北面路口就係喺正東頭村道南邊嘅行人道度,而南面入口係好隱蔽,因為佢啱啱係龍津道同龍津路之間,又夾住益華樓同東南樓,喺正個三叉口,如果係城寨出面望入去,龍城路就啱啱畀龍津路同龍津道隔住,城寨嘅人就將呢條路叫做龍城路,作為九龍城寨嘅代表,龍城就即係九龍城寨簡稱.
光明街[編輯]
光明街以前兩邊都係石屋同寮屋,由於呢度好多賣白粉(海洛英)嘅檔攤,呢啲檔攤都點好多蠟燭,畀啲道友追龍,所以成條街點晒啲蠟燭,啲人就叫呢條街做光明街,不過啲白粉道友就叫呢度做「電台」,因為啲道友叫食白粉做「上電」,所以啲白粉檔就叫做「電台」.
不過後期呢條街已經無晒啲白粉檔,改為做食品生產,其中最大有幾間造魚蛋嘅工場,另外重有啲做豬紅,砵仔糕,燒豬同燒鴨嘅工場.
老人街[編輯]
老人街(Lo Yan Street)同光明街都係喺龍津道112號同114號之間,條街大概喺五十年代初形成,20年代有基督教團體喺嗰度起咗間老人院,之後啲人圍住間老人院起好多村屋,所以啲人叫呢條街做老人街,不過後期間老人院改咗做青少年活動中心.
由於老人院係由衙門改建,所以老人街有好多古蹟,其中有兩尊嘉慶七年嘅古炮最有代表性,老人院建築風格亦可以睇到有衙門嘅特色.以前呢條老人街亦係城寨入面唯一見到太陽嘅地方.間老人院係1987年政府清拆城寨時唯一保留嘅建築,重列咗做法定古蹟,即係九龍巡檢司衙門[6].
大井街[編輯]
大井街(Tai Chang Street)算係城寨入面其中一條最老嘅街,未有城寨就已經有呢條街.大井街因為有一個大井,所以叫大井街,而呢個井喺舊時係成個城寨最主要嘅食水來源.不過到咗二三十年代,因為霍亂,而井又係最多霍亂菌嘅地方,全香港好多井都要封,不過大井街個井就去到五十年代先封,之後開始就改晒水喉供水.
西城路[編輯]
西城路,英文路牌係 West City Road,係城寨入面唯一一個路牌唔係用音譯做英文.顧名思義西城路之所以叫西城,係因為呢度係城寨最西嘅地方.呢度有好多潛建寮屋,好多人去到九龍城寨,第一樣嘢就係見到呢堆建築.
九龍寨城公園[編輯]
禁煙安排[編輯]
呢個場地全面禁煙.
開放時間[編輯]
每日朝早6點半到晚黑11點.
參考[編輯]
書[編輯]
- 九龍城寨史話 三聯書店(香港)出版 ISBN 962-04-0682-6
- 《九龍城寨》 作者:余兒
連出去[編輯]
- 香港旅遊局發展局的介紹網頁
- 康樂及文化事務署 - 九龍寨城公園 - 歷史/背景
- 「東洋の魔窟」九龍城砦探検記(日文)
- 九龍寨城史話PPT file
- 香港‧解密百年 - 九龍城寨Youtube影片,ATV 節目
- 啟德掘出疑似清朝石橋
- 日人情意結 複製九龍城寨25元有得睇


text:
大家仲記唔記得「米芝蓮」嘅「死亡之吻」呀?之前荃灣有間超好味嘅上海生煎包入選咗國際餐飲美食指標《米芝蓮指南香港澳門2016》街頭小食推介之後,唔係住嗰區嘅小編諗住去朝聖,點知未去就聽到消息話因為業主加租同埋租約期滿而要結業……食唔到真係覺得好遺憾,小編一直耿耿於懷……
估唔到,最近就喺尖沙咀巧遇「祥興記」!機會難逢,趁未有好多人知,小編就拿拿試下,係咪真係咁好食!
圖片來源:foodgasmic.hk @IG
去到店外,已經見到有啲師傅喺度即場包生煎包,有啲就係度煎包,煎好就即刻上碟,或者放入外賣盒……真係夠曬新鮮熱辣,即整即食!
圖片來源:littlemsfoodie @IG
生煎包即叫即煎,上檯時熱辣辣,仲冒緊煙.底部煎得焦香,灑上嘅芝麻和蔥花,更令人手指大動.一咬,肉汁湧出!大家食嗰時要小心,否則就會被肉汁燙到,舌頭受罪呢.生煎包皮薄而香脆,汁多而鮮甜!雖然中間嘅肉餡係用半肥瘦豬肉,不過食起嚟又唔覺得好肥膩,中間嘅汁其實係上湯,唔係油,所以小編食得好放心!
圖片來源:foodiehuntxx @IG
點食最好?
小編覺得原汁原味食最好,唔使特別蘸醋,辣椒醬或者其他調味料;蘸咗反而會食唔到湯汁嘅鮮味!大家去食,記得第一個一定要原汁原味食咗先喇!
圖片來源:lukeyl @IG
大家一定好想知到底呢度嘅生煎包有無上海嘅「小楊生煎」咁好味!咁啱小編曾經去過上海 Exchange,係小楊生煎嘅常客,返到嚟香港想食生煎包懷緬下「小楊」,但一直都搵唔到~估唔到今日終於可以喺香港食到同上海「小楊生煎」好似嘅生煎包,搵返喺上海嘆生煎包嘅感覺喇~巧感動!
祥興記上海生煎包
尖沙咀樂道48號地下6A號舖
相關文章:
(香港好去處)尖沙咀10大必試新餐廳
(搵食至上)走遍荃灣尋覓8大特色美食 齊齊食好西!
Edited by CLASSES


text:
澎湖縣白沙鄉中屯國民小學
1.民國十一年四月創設港尾公學校中屯分教場.2.民國三十五年三月奉令獨立改稱為中屯國民學校.3.民國四十四年八月奉令增設大倉分校.4.民國五十七年奉令正名為澎湖縣白沙鄉中屯國民小學.5.民國五十八年完成遷建至現在校址.6.民國六十四年四月大倉分校獨立.7.民國七十五年起因學生數逐年減班曾減至四班.至八十五學年度增為六班.
- 澎湖縣望安鄉將軍國民小學
- 澎湖縣七美鄉雙湖國小
- 澎湖縣馬公市中正國小
- 澎湖縣湖西鄉果葉國民小學
- 澎湖縣馬公市中山國民小學
- 澎湖縣馬公市文光國小
- 澎湖縣馬公市蒔裡國小
- 澎湖縣講美國民小學
- 澎湖縣白沙鄉吉貝國民小學
- 澎湖縣湖西鄉沙港國民小學
- 澎湖縣望安鄉花嶼國民小學
- 澎湖縣白沙鄉赤崁國民小學
- 澎湖縣湖西鄉隘門國民小學
- 澎湖縣湖西鄉成功國民小學
- 澎湖縣湖西鄉龍門國民小學
- 澎湖縣白沙鄉港子國民小學
- 澎湖縣望安鄉望安國民小學
- 澎湖縣湖西鄉湖西國民小學
- 澎湖縣馬公市文澳國民小學
- 澎湖縣白沙鄉後寮國民小學
- 澎湖縣馬公市風櫃國民小學
- 澎湖縣湖西鄉西溪國民小學
- 澎湖縣西嶼鄉竹灣國民小學
- 澎湖縣馬公市中興國民小學
- 澎湖縣白沙鄉鳥嶼國民小學
- 澎湖縣西嶼鄉赤馬國民小學
- 澎湖縣白沙鄉中屯國民小學
- 澎湖縣西嶼鄉小門國民小學
- 澎湖縣七美鄉七美國民小學
- 澎湖縣西嶼鄉外垵國民小學


text:
開始我今日個題目前,我戴番頂頭盔先.以下內容純屬一己之見,唔等於作者原意.
平時我鍾意think twice,即係一件事最少從3個方向分析過先講出口(粗口例外,粗口當然要first strike啦),睇小說睇戲睇完一次之後最少思考多三兩次,搵下undertone先叫睇過套戲,你估我係啲純打卡港豬又或者啲收咗錢嘅所謂濕鳩影評人咩.最近有個教友同我講,教會個牧師最近買齊成套 ,同埋一部50吋LED大電視,邀請我一齊返去溫故知新.當時我陰陰笑緊,不過睇在一場朋友份上,我買齊紅白酒,佐酒小食(成年團契嘅福利),用最relax嘅方法去佔領導讀室,搭個大台打邊爐overcook就唔好啦.
《哈利波特》其實係一本推廣巫術嘅書籍,巫婆(Witch)喺基督教歷史裡面一直係反派,相信大家都知道獵巫(Witch-craft)事件,如果將呢個概念結合去over-read 一書,你會發現,跟據獵巫事件呢個舖排,喺基督教眼中哈利波特等魔法師先係反派,玩掃把仲唔係?香港掃街嘅哥哥姐姐死得啦.對於一個慣用多角度分析嘅我當然唔會覺得「多倫布」,唔係,係哥倫布發現新大陸之後俾啲掌聲自己至啱,講到尾電影版係由華納兄弟製作同發行,咁大間公司一定面面都顧及到.對於我嚟講,飲酒食花生睇妙麗同張秋先係我重點,套戲同試音響對我嚟講本來就係格肋底毛,可有可無.
以下開始用逆向觀點睇《哈利波特》:
「德思禮夫婦」
第一句對白就係:我地係非常規矩嘅和理非非,我地唔相信邪門歪道!明顯一對耶膠,討厭魔法同超自然嘅人,亦很在意人地點睇自己,光環點都要戴穩.佢地好怕人地知道自己同波特家族的關係,當然,有邊一個基督徒唔係服從主嘅權柄,挑戰權威呢?
「看地圖的貓」- 麥格教授
貓,一直被視為係巫師的跑腿,魔鬼嘅化身.而古埃及有貝斯特貓神,係個貓頭女人身體嘅神.貓喺獵巫期間被基督教視為非基督教神靈嘅象徵,既然貓係古埃及神明,就係異邦神,係邪魔化身
「哈利」
絕對有機會會被推演為"Lucas".點解會咁講?既然為出名魔法師一族,出名巫女之後,加埋佢學魔法嘅天份,真的走不了,更何況佢額頭個閃電符號呢……
「哈利額頭嘅閃電」
路加福音 第十章十八節,耶穌對他們說:我曾看見撒旦從天上墜落,像閃電一樣. 瑪麗蓮·曼森(Marilyn Manson)在Antichrist Superstar中也用了閃電作為LOGO,一個被稱為「教主」嘅「撒旦教」殿堂歌手咁強調閃電,你明嘅.
「一群披著斗篷的人」
一睇到呢幕,我即刻想到,呢一幕同撒旦教嘅祟拜儀式,服裝差無幾.就算唔係撒旦教,亦絕唔會係基督教.喺基督教眼中,稱得為異教徒,亦即係邪教啦,當年喺羅馬係是要處死的,你睇下達爾文同伽里略.
「麻瓜」
麻瓜,其實係指崇尚撒旦教,但未入撒旦教嘅人士,靈魂未賣給魔鬼嘅人.喺基督教眼中,巫師係拜魔鬼嘅人.
「貓頭鷹」
貓頭鷹能在黑暗中找到光明,係夜間活動嘅動物,亦即係曾經代表光明嘅天使露西法,即故事中哈利坐上貓頭鷹去找露西法!而故事一開始已經講一大群貓頭鷹喺白天活動,有機會暗示,露西法大軍,要準備佔領上帝嘅白天了.
「鳳凰會」
火鳳凰需要浴火重生,鳳凰會就係要毀滅現有的社會而重新建設,正正係「新世界秩序」.
「佛地魔」
一個喺故事入面最邪惡嘅角色,一直想殺哈利,但係一直殺唔死.我解讀佛地魔為獵巫之人但又消滅唔到.不過我地要諗一諗邊個最想撒旦死?
啱啱同一班舊教友過咗個「輕談淺酌星期六」,6男6女飲咗成13枝酒,下晝喺教會睇一集,夜晚大家真係打完邊爐之後去齊鐘一個弟兄間丁屋睇多一集,差D趕唔到尾班車走添,我地約定咗下星期六再約一次再煲戲,好好煙酒煙酒,有咩發現再出文分享.


text:
香港,半年內,十九個學生自殺身亡.朋友補充,total係二十九個自殺,九個獲救,平均十日有一個學生自殺.
發生呢啲事,大人晌到做咩?教書嘅話唔關佢事,佢都係按學校同教育局指引;大學校長話唔知點解後生仔唔開心;自稱做教育嘅challenge點解其他人做到你做唔到?更多人話「我都係咁捱過嚟啦」,言下之意你捱唔過係你冇鬼用.
中國人有一個好奇怪嘅特點,就係習慣將自身唔好嘅經驗傳俾下一代,我唔記得柏楊係咪講過呢啲就係所謂「醬缸文化」(或理論,現象,something else),舉個例有個女仔啱啱結婚,覺得佢奶奶對佢冷淡,甚至差,到佢個仔結婚,佢做人哋奶奶啦,佢又會對個新抱冷淡.原來上一代嘅奶奶做人新抱時,都覺得自己奶奶好冷淡,但大多數人都會將呢種冷淡傳落去,結果每代人都唔開心.有啲女人叻啲,佢哋自己做新抱時覺得奶奶唔好,到自己做奶奶就會將以前嘅負面經驗當係自己嘅警惕,呢啲部婆媳關係就會好啲.
放返嚟學生自殺呢件事,好多人話「我以前都係咁捱過啦」,「以前環境仲差,我哋都係咁過」,當你咁講嘅時候,其實都係將自己唔好嘅經驗帶俾下一代,佢哋接收到嘅message係「以前咁差,而家都係咁差」,於是咪覺得冇希望囉.我明白有啲人係希望鼓勵啲後生仔,話俾佢哋聽「我捱得過你哋都得」,不過你哋可唔可以講多少少自己當年點捱,晌佢哋前引領啲後生仔,而唔係只單單show off你做得到呢?
過來人嘅身份,係用嚟作為「同行者」陪住有需要嘅人一齊行,或者行前少少作為引領,唔係企晌人哋面前show off自己好叻,指責人哋冇用.將指住別人嘅手鬆開,拖住佢哋嘅手一齊行,好嗎?
相關


text:
常聽說朋友跟子女在假期出國旅遊而不留港, 其實香港都有許多適合一家大細的地方遊玩, 不如參考(呀劍萬帥)打造你跟小朋友的一個親子旅程! 我不是甚麼旅遊達人,寫的也不夠全面,只希望跟大家分享一點點心得! http://kimfamilytravel.blogspot.hk/
多謝又一城邀請今日同小朋友出席又一城Disney Tsum Tsum展覽的率先試玩!一年前錯過了,今次終於有機會參與了. 好在今年再一次舉行,可以一暏7米高Disney Tsum Tsum大型裝置,今年仲識"轉"㖭㗎! 我哋早咗少少到場,所以先在LG2的POP-UP SHOP後同成班小朋友坐地下睇吓電視播的Trailer先! 個故事係講一班TSUM TSUM唔小心跌咗落個爆谷機,經過一陣驚險刺激拯救行動,最後全部跟住爆谷一齊爆番出嚟!完~ 因為今日係傳媒試玩,所以裝置全部都沒有開動,如果有機會再嚟可以感受一下轉動時的震撼~「好滾動呀!」中央的鐘樓仲會隨時間跟其他樂器裝置一起演奏交響樂來 「劍球狂熱」 「壽司嘉年華」 兩個揀咗碟
(看全文)
麥當勞簡直就係我嘅兒時飯堂,但今時今日去食麥記幾乎變成係一種獎勵,雖然的確唔係好健康,但係麥當勞俾我嘅回憶唔單止係漢堡飽,仲有以前嘅經典玩具. 我由太古城中心一期入去商場,喺門口已經見到好多玩具樂園嘅籏仔 原來一入到嚟即戲院隔離已經有間開心樂園餐屋仔,裡面全部放咗麥當勞Hello Kitty系列嘅公仔玩具 唔知大家儲咗幾多隻呢?連我自己都換過幾隻,相信每個香港人都曾經換過 落咗兩層之後見到全新麥當勞太古店開張!大家仲記得好耐以前嘅麥當勞係咩裝修嗎? 玩具樂園經已開幕!快D落去集體回憶吓先 位於一期廣場有對超大嘅麥當勞叔叔鞋!同埋隔離有部大投影機 原來佢個名堂係「麥當勞人物變身器」只要你企喺投影機前,投射到熒幕的身影會變成其中一位麥當勞人物,跟住你所有動作. 睇嚟如
(看全文)
由知道屯門T · PARK [源 · 區]將要開幕一剎那就一直很期待可以到來 今日有機會獲邀來這裡優先參觀實在...「我心感興奮(去玩去癲),嚟T · PARK」 我哋幾個家庭集合咗之後就乘坐Shuttle Bus入T · PARK(老土爸首次用自拍神掍Selfie嘻嘻) T · PARK位於屯門龍鼓灘再入D稔灣路的污泥處理廠(其實同下白泥一河之隔) 如果不是穿梭巴士真係只有自駕或的士UBER入到嚟! 沿途見到發電廠的大煙囱,希望有機會都嚟呢度參觀一下! 由荃灣到達這裡車程大概45分鐘(T · PARK穿梭巴士由Vcity開出大約30分鐘) T · PARK[源 &
(看全文)
今日去一個遠遠既半日遊 媽咪喺網上搵到一個士多啤梨水耕種植工作坊 所以報咗名俾Hysan嚟體驗吓 我哋朝早同嫲嫲係apm附近嘆咗個早茶 然後我哋就咁行過去牛頭角嗰邊 搵吓呢個地方 去到樓下見到呢款舊式升降機 Hysan覺得好新奇!!! 上到嚟先登記然後坐喺裡面等齊人 你睇吓呢個超冇耐性既Hysan 等嗰一陣間已經咁既樣! 跟住到正式開始啦 佢先開咗個 ppt 然後 project 出嚟同大家講解咩叫水耕 但係講咗成20分鐘.... 大佬....全部都係 4-6 歲既小朋友 甚至有D係得嗰 2 歲妹妹 你唔好話佢哋呀 連大人都聽到打哂喊「怒」 而且個哥哥又講得一D都唔生動! 之後終於可以埋位試吓種植士多啤梨啦! 跟住佢叫咗一大盆士多啤梨苗出嚟
(看全文)
去完茶具博物館我哋就繼續向尤德觀鳥園同視覺藝術中心進發 誓要成個香港公園行哂佢先走! 去到附近又發現原來呢度又有一個兒童遊樂場 上一站>>CLICK HERE!(親子好去處)金鐘 茶具文物館 Flagstaff House Museum of Tea Ware @香港公園 Hong Kong Park 我哋先向觀鳥園進發 係呢個時侯居然見到有松鼠喎 我哋一步一步慢慢行希望唔好俾佢發現 佢喺個垃圾筒度搵嘢食 越行越近終於俾佢發現咗跟住佢就即刻爬咗上竹樹度! 但係Hysan見到有松鼠都已經好興奮 其實呢度分咗兩個區域, 一邊係雀鳥展覽區 另一邊先係尤德觀鳥園 分別係一個真係展覽, 所有雀鳥在籠裡俾人觀賞! 觀鳥園就身置鳥園內去觀賞 所以小心隨時中招!
(看全文)
今日可憐的妹妹病咗, 原先計劃一起來演藝學院的開放日 結果只有我跟哥哥來了! 但係都玩得超滿足超開心! 我哋10點多就乘港鐵直接到達灣仔站C出口 只需步行10分鐘就到演藝學院 仲記得對上一次嚟都已經十幾年前lu... 呢一日未嚟之前我已經早早就在網上下載咗呢張節目表 因為喺整座演藝學院每個地方都有唔同類型既表演 所以要跟番唔同時間去睇你想睇既表演 我哋嚟到既時侯差唔多十點半 呢個時侯勁少人, 多數都係演藝學院既學生仲喺度準備緊! 入到裡面我哋已經預先決定咗第一個行程就係去睇人唱大戲 出到去平台花園發現有幾個攤位 今次除咗有唔同表演可以睇之外, 仲可以去指定既地方打咭儲印仔, 就可以換到禮品! 再繼續向前行就見到個舞
(看全文)
經過三日兩夜既台北行程, 我哋今日要同台北Say BYEBYE! 我哋今日包咗車, 係整個行程既第一天包車, 今日我哋一早先向十分出發, 下晝再去蠟筆館玩, 然後直接到礁溪溫泉旅館! 上一站>>CLICK HERE![親子旅遊] 台北宜蘭 DAY3 MAJI MAJI 集食行樂 我哋在Just Sleep食過早餐後, 就帶埋行李上車, 向住十分進發, 途中經過101大樓, 番到香港先後悔點解唔叫李叔叔停一邊, 讓我們來個合照! 差不多用了一個小時我哋終於到了菁桐, 菁桐是全條平溪線的最終站, 我們打算到菁桐玩, 然後到平溪, 最後到十分點天燈! 先在景點影番幅相先! 其實大家如果冇包車, 想感受一下乘火車的經歷, 都可以到瑞芳站買飛 先於台北車站乘坐莒光號(50mins)/自強號(45mins
(看全文)
嚟到文化博物館一定唔少得俾佢哋去兒童探知館玩吓,喺冇準備之下發現有個特備節目叫「農村入廚樂」喎! 呢個活動係希望小朋友認識一下盆菜習俗,仲可以用俾佢哋好似煮飯仔咁用玩具製作盆菜 不過呢個活動只係俾小朋友自己入去,大人只好喺外面望入去!活動只要喺入口處報名就可以,如無意外應該都唔會爆滿(因為唔係特別多宣傳的活動...嘻) 芊芊第一次嚟探知館玩, 哥哥好似導遊咁帶住呀妹呢度玩吓嗰度玩吓! 哥哥起初開開心心帶埋妹妹一齊捐咗入去個金魚缸度, 跟住發現好逼又要妹妹出去! 之後哥哥已經唔知跑咗去邊度玩,呀芊反而同哥哥玩完個魚樂無窮之後,就拉住我入去小房間睇書同玩砌圖, 所以話囡真係唔同D! 哥哥就一支箭去遊戲機前面玩,都係一些環保意識的小遊戲,唔通真係男仔
(看全文)
唔夠一年又嚟多次錦田鄉村俱樂部,今次係因為做一次導遊,帶一班識咗廿年既老友嚟玩吓 因為佢哋大部份都係住喺港島,所以其實都好少機會接觸到大自然! 到佢哋唔怕遠之後我就再帶佢哋去RAW d既地方啦!哈 嚟過咁多次之後,我發現呢度真係識做生意,佢哋將卡通車放係入口最近的第一個遊戲點 攪到我哋一入嚟d小朋友就嘈住話要玩,我個女連問都冇自己坐咗上架動物車度tim! 其實我之前喺度諗點解連埋大人坐架動物車就要貴多$10,我依家知點解啦,因為大人坐埋上去,架車係會非常之咁慢, 所以計番條數佢哋覺得要收番多$10先至得 之後班小朋友就嘈住要玩隔離既電單車啦,呢個就算比較實惠,$30就可以話好耐,話就話10分鐘,但係佢睇唔哂咁多個小朋友,有陣時偷偷吓雞都玩到20分鐘架! 踩完單車,跟住就同大家行
(看全文)
今日Boxing Day, 一家人又唔想匿埋喺屋企, 但又唔想去太遠! 見好耐冇踩過單車, 所以就揀咗去九龍灣公園個單車場玩! 因為我哋有私家單車, 所以我哋拎埋單車就咁樓下搭的士$63落車 單車公園門口已經見到租單車既地方! 呢度既單車都幾新! 我就冇走去問價錢點租法, 因為我哋帶咗自己單車嚟! 單車場既設計係一個"8"字加一條長幾十米既直路! 喺門口都有一個小小圓形單車徑俾初學朋友 當我想拎出相機預備同佢哋邊踩邊影既時侯 同類事件再一次發生喺我身上, 就係冇哂電... 所以今日全程iPhone攪掂! 我哋先喺圓形單車徑度熱吓身先! 呢度既單車都會比較慢, 踩得安全D! 踩到一半會發現圓形中心有個小斜坡, 俾小朋友可以衝落斜刺激一下!
kimfamilytravel 66,330
呢個暑假最貴既節目之一迪士尼樂園呀 當然要拜訪一下Frozen Village啦! 講出嚟大家都唔信, 今次亦係我哋全家第一次去迪士尼咋! 相信都冇咩人未去過香港個迪士尼 徧徧我到依家先第一次去 亦都係Hysan同芊芊第一次去 Hysan期待咗好耐 每一次搭東涌線佢都會話好想去 話佢好多同學仔都已經去過同成日去 所以今日俾咗個驚喜佢 我哋西鐵出發去到東涌線 我同Hysan講話我哋今日去海洋公園 直到欣澳站轉車上迪士尼列車 Hysan開始終於知道我哋今日係去迪士尼 即刻見到佢由心裡笑咗出嚟 唔駛多講啦 整架列車當然係以米老鼠造主題 拉環, 窗口, 座位....周圍都係三個圈! 人人都可能帶小朋友去過迪士尼幾次 又會買好多玩具精品
kimfamilytravel 66,330
今日我哋去咗一家親子餐廳 Fullhouse Signature 好似去咗個樂園咁, 周圍都係POPS! 好多公仔任你影! 睇吓D嘢食得唔得先! 我哋買咗團購可以$90當$150用 我總共買咗3張, 即係用$270可以食$450 本來都諗住一家大細都夠哂食! 點知... 因為我哋係番完教會跟住去食Lunch 我哋Book咗12:45, 襯未夠鐘就去隔離K11度行個圈 喺地下個層見到有個機械人! 原來係一個自拍神器 只係Touch Screen俾指令機械人就會有得影相同埋send番俾自己 佢哋兩個玩到唔願走 呢度真係一個充滿藝術氣質既商場 周圍都係藝術品 Hysan指住每一樣嘢問我咩嚟 我話「你想像到係乜嘢就可以當佢係咩架啦」
kimfamilytravel 66,330


text:
其實天下武學殊途同歸,去到最高境界都係天人合一,目的相同,途徑不同而已.
而且,正如game區網友成日掛喺口邊o既"只有最強玩家,沒有最強角色",武功係死o既,人係活o既.同一套武功唔同人練,各人悟性,性格唔同,練出嚟可以原全唔同嘢都得架.
好似而家唔計嗰兩個老妖怪,火雲邪神有易筋一間好似係故事入面最勁,但係問題係聖上,老天尊等人o既武功都已經唔咪只係規範咗九陽神功同軒轅驚天訣, 聖上o既九陽神功係有所謂十陽境界(聖上自悟),當年王重陽究竟有十陽以外另一個比九陽啓泰更高o既境界?冇人知.只係可以話,大家都知道九陽神功未到盡頭.沿住九陽呢條路仲有得行上去.
呢個最高境界,好似天子6咁講,有啲人叫真武,有啲人叫黃禍,其實都係一種境界,我會覺得呢種境界並唔係可以由武功秘笈裡面練到出嚟,而係要悟,悟得出個境界仲未夠,仲要有方法練得出.
所以而家o既所謂武功定位只能夠話邊套武功秘笈講o既嘢有深度啲,內容對人有啓法性啲,跟住練對你去到最高境界幫助大啲而已,最終練成點都係睇施主o既造化.
呢啲定位o既嘢真係爭論多都無謂,好似炒股票咁,係咪你睇晒股神睇過o既書就會炒得好似股神咁叻?或者股神寫咗本投資天書,內容精辟,要點清楚,係咪就係個個睇完都可以變股神?相信大家會話睇晒啲書,會對你炒股有幫助,但係炒到咩境界都係睇自己造化,其實,武功咪又係一樣......


text:
無政府主義
無政府主義又叫做非統治主義,係一種倫理主張同政治運動.認為國家,政府呢啲嘢係一樣落後嘅觀念,而家已經無需要存在.無政府主義認為,人同人之間地位應該係平等,唔應該有某啲人會有特別嘅權力去強制每一個人嘅生活方式,而國家可以提供嘅嘢,喺任何一個社群都同樣畀到,所以國家,政府呢啲嘢應該要淘汰晒佢就啱.
無政府主義好多時畀人認為係一啲主張暴力,專門搗亂嘅嘢,不過事實上無政府主義者反對用權力作為控制手段,鄙視用武力令人屈服呢種做法.所以喺理論上,無政府主義者唔會強迫人去接受某一樣諗法,佢哋相信可以通過教育同內化,去令人接受無政府主義.呢個諗法係基於克魯泡特金(kropotkin)嘅性善論而嚟,克魯泡特金認為,只要社會上嘅人可以維持互相扶持嘅合作關係,就自自然然會變好.呢個諗法亦成為好多無政府主義理論嘅基礎,所以無政府主義者相信社群可以取代國家同政府嘅功能,而且行得更有效.
不過現實中就有好多人對無政府主義有一個誤解,認為無政府主義就等如唔講規矩,唔使負責,結果好多時無政府主義者搞親活動,好似集會或者遊行,都會引嚟一啲搞事嘅人.又由於無政府主義者主張廢除國家呢種體制,亦刺激起一啲極右翼愛國主義者嘅情緒,喺無政府主義者搞嘅活動入面,亦有呢啲愛國主義者混咗入去搞事,而呢啲衝突嘅畫面出現喺傳媒上,政府,政黨或者相關嘅組織就乘機利用呢啲衝突畫面,去作為削弱無政府主義說服力嘅工具.


text:
鍾樹根都做到議員,你同我講唔得?
立法會議員,決策香港未來(雖然都係建制派暗中玩哂)嘅人,理應係精英中嘅精英,有知識有良心.但係望望我地嘅議事廳,缺席率高過出席率嘅有,返到黎瞓教睇泳衣照嘅有,煩到比主席叫佢出少句聲嘅都有,更加不可不提嘅就係鍾樹根.如果要用一隻歌去形容佢就一定係《浮誇》,「似木頭似石頭的話得到注意嗎」,樹根深明此道,所以耐唔耐就講下粗口,再唔係用佢係外國幾間大學浸返黎嘅英文去話MTR行政總裁韋達誠,雖然我都唔知人地聽唔聽得明,仲有「I DON’T THINK SO囉」,會考即刻U你啦仲嘈.
到底樹根憑咩做到議員,只有民建聯先答到你.但當一個堂堂博士英文可能仲差過一個讀緊IVE嘅後生仔嘅時候,我覺得民建聯好應該考慮下報返個英語初階班比樹根議員補補,學下發音音節同埋拼音.佢話口音問題個個都有,都啱嘅「尖明」依類嘅英文可能都有啲香港人會讀錯,但身為電子商貿學士,香港電腦學會及香港互聯網專業人員協會會員,「單撈」即係犯法都講得出已經唔係大唔大意嘅問題,仲話協助審批業界資歷,難怪香港做IT慘過食屎.到底佢嘅學位係咪好似佢黨友琼姐咁買返黎?真係「GOD撈THAT」.
點都好,無論我地點恥笑佢,點睇死佢,覺得佢幾無能垃圾都好,佢今日仍然做緊議員,繼續(佢認為咁)做好自己嘅本份,亦敢於拎住唔知幾多錢嘅身家去話王維基得幾十億要收皮啦,睇怕我收埋屍都唔得掂.一個咁樣嘅奇才都敢經常出現係民眾嘅視線,多次語出驚人(或者我應該講語人驚出),我真係諗唔到仲有咩困難我地係香港係挨唔過去.第日望住眼前嘅一個個難題,想放棄嘅時候諗一諗樹根,你就會發現其實自己冇衰同放棄嘅藉口.「女點會溝唔到?收皮啦!」「買樓要一千萬?幾廿億都係小數目,收皮啦!」「你話我英文唔得?I DON’T THINK SO囉!收皮啦!」
「鍾樹根,你收皮啦!」


text:
>>
相信呢幾日大家都捉咗唔少寵嫁啦!喺街度都見到唔少精靈訓練員,就好似昨晚咁聽見隔離年輕人好開心咁話捉到隻200幾CP嘅精靈!但其實點先捉到/進到高CP值嘅精靈呢?新手又有邊隻值精靈得升?呢篇文章就同大家講解一下.
首先又要再次同大家解釋一下CP值同玩家等級嘅關係,玩家等級越高就會有機會出現比較高CP值嘅精靈,無論喺初階/進化後嘅精靈,當你捉到比較高CP值嘅初階精靈,進步之後亦都會大幅提升.
就好似下圖為例當筆者等級去到15級(其實仲喺好低),有機會捉到一隻CP391嘅伊貝,當我直接進化水伊貝嘅時候已經變到CP1030,進化完再強化1~2次CP值去到1100~1200其實唔難!所以大家一開始未必需要太刻意去直接捉已進化嘅稀有小精靈,當然咁好彩撞見緊喺捉!
點樣快速升級就要去睇另一篇文章:「快速升級大法 捉過千CP寵不是夢」
新手又有邊隻值精靈得升:
當大家睇完上面CP值同玩家等級嘅關係,相信你都明白到筆者喺唔建議大家喺15級之前去重點培育一隻精靈,用星塵去進行強化,因為前期淨選擇進化,可以有比較好少少嘅精靈同時,所儲低嘅星塵可以留低畀後面遇見有潛力嘅精靈使用.
潛力精靈可以參考呢篇文章:「十大最強小精靈 CP值TOP 10」
▲睇完呢張圖大家可能會問,啟暴龍唔係潛力排第一嫁咩?點解會CP值仲低過伊貝,原因喺啟暴龍(12LV捉);伊貝(15LV捉),當你等級夠高嘅時候你有就有會直接得到比較高CP值嘅寵(而且唔洗去強化),睇到呢度希望大家都明白暫時遊戲第一步喺升玩家等級優先!


text:
我相信全世界賣女人野,化妝品,護膚品最多最驚人既地方一定係明洞既行街區!
去過既就知有幾誇張,行到腳斷都唔會所得哂所有美妝店,
今次唔講妝品,其實明洞另一樣吸引我既地方,就係路邊既小食檔!
即使我個個月都會黎韓國,佢地最吸引我令我必到既原因係, 佢地既小食檔都會不停轉換,除左唔同季節會有唔同既小食,仲時不時都有新力軍加入!! 所以就算黎過好多好多好多次,都唔會悶
韓式辣年糕啊,雞串等呢啲就唔使講,到到都有架啦~
會講講其中一樣我覺得幾有heart既腸串!
我唔係專業食評,所以大家只可以看圖幻想食後感XDDDD
呢串腸係非常足秤架,絕對比我地香港食鬼咁幼既芝士腸肥美XD但係食既時候又唔會覺得好漏,
因為,每一條腸都唔同味架,由唔辣食到最後係黑椒味辣辣地勁惹味
跟住又有一碟係超暖心必食,我叫佢做蝸牛XDDDD
最燒魂既係佢既秘製醬油啊!!!! 自己食哂1碟都覺得唔係幾夠喉添!
有一次係-6度既天氣下食,真係超級暖,如果大家唔係啲嚴重介意衞生既人黎既話都可以放心食架!
腸仔都唔平架,大概$20HKD先有得食
蝸牛就更貴,差唔多要$80HKD先得6,7隻咋!!
之後就黎到甜食,必要講近期超hit既名物 — 士多啤梨豆沙糯米糍.
呢幾種咁簡單既食材,加埋一齊就變成大人小朋友都鍾意既小食喇
拎住佢已經有種好幸福滿足既感覺呢
我初初以為包住士多啤梨既係朱古力醬黎架,食落先知佢係豆沙,
甜度岩岩好,糯米皮又造得好薄,睇下條隊咁長就知道吸引力沒法擋^^
製作過程非常有條理同效率,所以即使排隊既時候都好似睇表演咁唔會悶啊!!
最後一樣到而家我都唔知佢係咩黎既,應該係沙翁
可以揀唔同味道,然後阿珠媽會同你扑爛佢,食得!有唔同既朱古力味
拎住一路行一路食可以醫口痕!!!
左邊既係香蕉味,中間朱古力,右邊當然係草莓
呀珠媽好好人比我不停影,最後仲搶埋個槌仔做道具,嘻嘻
明洞有特色既小食又何止幾樣,不過好多時我都掛住食唔記得影相>V<
下星期再去,會再一次將最新既街頭小食資訊帶比大家.
明白到數量之多一個胃係根本無可能食得哂架喇希望透過我地既分享,你地睇完可以心中有數專攻果幾樣唔使浪費胃裏面珍貴既位置嘛!


text:
6#
大 中
小
發表於 2014-7-7 10:36 AM (第 926 天) 只看該作者
你搞清楚係咪真係要入U先,我覺得大部份人為入而入,抱住人有我有嘅心態,U唔係職業訓練所,有興趣先入.你本身無志向,只係浪費時間同精神
如果你打算入,但入唔到,我建議都係打孖嚟,HD / Asso + RETAKE,係retake唔係repeat,不過講到明,辛苦過以前3倍
統計D嚟講,repeat成功率唔高,你唔好聽人地講話repeat易過由HD/Asso入U,又或者佢會幫到你呢D說話,佢只係令你覺得自己將會好掂.實情係好多人repeat都係為啖氣,唔係真係想repeat,其實retake都係,不過個成本低得多
講真,去到9-10月,無論你repeat / retake,都有好多人後悔,去到DSE前連考都唔想考就更多,點解?因為放榜後你覺得自己好唔抵,所以打算重新開始,當無咗呢個衝動之後就剩返壓力,到時你一定後悔點解自己咁多餘
你諗下之前「日讀夜讀」(如果真係咁勤力)都讀唔掂,你花多個幾個月貨仔就得?仲要由頭嚟過?我就唔信你DSE後仲有溫書囉,D嘢隔幾個月先pick up 返,你得唔得?喂!D書又睇過,練習又做過,又係個D past paper,你悶唔悶?D嘢又雜亂無章,你打算點重新開始?每次做返,你又會feel到個種失敗嘅壓力.如果咁你都要繼續,我希望你堅持到
我反對repeat,最多認同retake,我覺得人生總要move on,原地踏步無咩好處,我可以話,出嚟做嘢,讀HD / Asso唔係咩唔好嘅事,你可能會搵到人生目標,亦可能會創造一番事業,點解要規限於呢個考試遊戲?係呢個世界係食腦嘅,唔係只食書嘅!


text:
好多人都唔知自己出灰甲, 又或者唔知點處理. 試過有次修甲時見個女仔整Gel甲, 原來佢有嚴重灰甲呀, 佢冇去睇醫生, 諗住遮住就算.
灰甲有幾項特徵, 快d睇下自己有冇:
1. 甲面呈現白色 (或黃黃啡啡, 甚至灰黑) - 不一定整塊甲, 可能係細細"達"
2. 指甲變厚, 凹凸不平
3. 剪指甲發現剪出嚟嘅甲脆弱易碎, 好似有d粉狀嘅物體喺指甲
4. 指甲冇哂光澤
5. 嚴重者會甩甲
灰甲係手甲或腳甲感染到真菌而引起, 通常腳甲會common d. 夏天又濕又熱令腳指容易成為真菌繁殖的溫床, 而香港腳或糖尿病患者,經常塗指甲油,多汗或經常長時間接觸水份, 以及著不透氣鞋襪嘅人士也容易患上灰甲. 灰甲會傳染架, 一隻指甲患灰甲, 可以禍及其他健康的指甲, 共用浴室,毛巾,拖鞋等都會將灰甲傳染俾人. 之前睇報紙, 有個男人有灰甲又唔知, 最後spread到去佢下體先發現, 真係得人驚!!!
要睇醫生搵最適合嘅治療方法, 可能係口服, 外塗或者雙管齊下, 宜家甚至有laser treatment, 因為腳甲生得慢, 要搞好耐, laser會快同埋徹底好多, 不過都貴好多呢!
我淨係試過外塗, 第一次醫生開咗Pfizer嘅藥水, 宜家冇出, 佢就俾咗百敵方Batrafen. 首先將d指甲盡量剪短, 磨薄再好似塗甲油咁搽.


text:
今時今日嘅年青人個個都講追夢,但係成功嘅人,99%以上都係一丈功成萬骨枯,而報章雜誌往往只會報導少數成功嘅例子,即係勵志文.能夠實現夢想嘅人真係少之有少,要有實力之餘,仲要有運氣,人際,機會,所謂嘅天時地利人和.如果人人讀完BBA都可以獨當一面,咁個個都去讀BBA啦,仲駛玩銀行地產?
我絕對支持同鼓勵年青人追夢,最好唔好靠父幹,因為今世係你嘅人生,唔係你老豆老母嘅人生.所以相對我呢個80後都仲追緊夢嘅老野,我覺得年青人追夢嘅毅力同態度都唔夠盡.
身為一個過氣band仔,我以前都係公屋基層出身,當年一架四驅車30蚊,都要幾個月先買得起,靜靜雞買番屋企玩都會俾人鬧.當年組band最少都要四個人,就好似當年我認識好多band一樣,就係搵唔到人.當年最少人玩bass和鼓,呢兩個位置,好難搵到,搵得到都未必玩得好.我同幾個朋友1998年組band,到2003年解散,都從來未識過排到full band,亦無機會上過台表演,當年有youtube,寬頻普及都唔會係咁嘅環境啦.最後我離開原本嗰隊,重組樂隊,同4個當年仲係中五嘅徒弟組隊,成功上到第一次台,但亦係最後一次.
Band仔最希望上台表演,無非都係想多人聽,搏名氣,別無其他.如果你講今日D年青人追夢好傻,我地當年直頭係戇鳩.我地當年每個月只有7千蚊左右人工,租一個300呎工廠單位都要3200蚊一個月.設備萬萬聲起計,當年知道一個現實——就係夢想係需要用錢堆砌.我同隊員差唔多將所有身家都放喺band房裡面,一支咪幾千蚊,一套基本嘅鼓7000零蚊,隔音棉……等等,洗錢好似倒水咁,但呢個就係我地嘅光輝歲月,就算失敗過,回想起嚟,的確係最值得懷念嘅日子.你估玩音樂,搞創作就好似喺表演場合裡面企上台唱首歌咁簡單咩.
人大咗,好多事想做都唔能夠再做,只能懷念嚿屎,如果當年冇盡力,你一定會後悔.當年觀塘係band仔集中地,觀塘廣場經紀一聽到就好積極幫band仔搵單位,當然經常差佬上門係例牌菜,因為就算工廠大廈,入面都有寫字樓,辨工時間玩得太行點都會有人投訴.
當年Visual Rock大行其道,9成band仔都係玩Visual cover,就以當年為例,一層工廈有10個單位,有8間都係band房,7間都係玩Visual Rock同J-rock,當年識咗唔少到過高山劇場表演嘅band仔,佢地就算做到咁樣,都只算係起步,就算有人成功簽約,最後都會因為種種問題,出唔成碟,或者落得一碟收皮嘅下場.
之後跟咗隔離房嘅師傅,成team人都好有台型:粉紅色頭髮嘅鼓手,河川look嘅bass手,jimmy page咁款嘅結他手,我每個星期都到佢地房聽佢地練習.佢地設備好,技術又不錯,仲有經理人幫佢地接job,對我地呢班無根草嚟講,已經係好成功.
夾band除咗學習點樣駕馭樂器,同時都係學習做人.當年一句:“台上band仔,台下爛仔”,你大概知點解,因為當年band仔生活通常都俾當年嘅老野批評為唔檢點,所以都係老土一句:“原諒我這一生不羈放縱愛自由”.街上最嘈吵嘅係我地,講粗口最大聲係我們,幾時輪到波牛同睇波嘅人丫……打邊爐係我地,打交又係我地,借番Eminem嗰句"I am, whatever you say I am",即係而家嘅MK仔,其實起源就係我們當年visual rock開始.
旺角總統,無人不知.冇錢攪band房嘅,都喺呢度玩平房,貼滿牛皮膠紙嘅爛鼓,又爛又殘嘅結他,爛晒聲嘅amp,同埋廿幾呎企5條友嘅房,裡面再煲埋煙,成間731毒氣房咁,就算你唔食,上手煲過煙你入去練一陣你都會成身煙味,就係我當年諗唔到攞埋D風乾火腿入去煙燻,唔係嘅話我一早發咗.你冇去過,就唔好同我講你係band仔,就係因為平,所以旺角通街都係band仔.當年既造型,係基於Glay嘅Jiro,X-Japan嘅Yoshiki,Hide,Luna sea嘅Sugizo等等,但係最後被人玩爛咗,唔係band仔都跟著玩,結果一街都係,變曬MK Look.
以前資源比依家少,大部份都只能靠自學,買書同偷師.得閒嘅就去通利,拆鳩佢d譜,背撚完番屋企寫番低.年青人多數唔識野又周圍串串貢,我地當年都係,最後緊係俾班老屎忽band仔串啦,但其實你點都會學到D嘢.所以年青人唔好成日以為老嘢睇你唔順眼就吊鳩你,其實人地根本冇咁嘅用心,千祈唔好將自己嘅內心投射落人地度,你係方丈,人地未必係.以前有邊個唔係俾人屌大,年青人一向都自以為是,班老屎忽以前都係一樣,但係我地會接受老嘢批評,自我檢討,雖然係俾人鬧,但係起碼人地覺得鬧我地我地都會有進步.追逐夢想,首先就係要打爆自己嘅玻璃心——要捱得,吊得,輸得.
以前要學作曲,的確好難,冇youtube就只能夠乖乖地課金俾老師,但學費又貴到死,所以當年有好多cover band,即係所謂嘅玩口水歌.行內都唔認同呢類band,前輩都講過幾十次,一隊band,如果冇自己嘅主題曲,呢隊band好難出大場面.
我地係大多數失敗嘅例子,原因有無數咁多:就好似隊員搵唔齊,唔識作曲,冇錢養band房,“沉醉於音階她不讚賞,港女呼喝卻永未變樣”.我亦都試過冇工開,仍然要借錢養band房,買設備,到最後真係再借唔到錢,唔放棄唔得,俾業主追數3個月,搞到要傾家蕩產去還債.年青人,你自己能去到咁盡嗎?有錢有關係嘅一定安排好後路,搞唔好就出國繼續學業咁.為咗夢想,你去得唔夠盡就唔係追夢.追夢,錢係必須要散,但係你會換到一堆你一世你都唔能夠再擁有嘅回憶.如果當年我冇做過,我而家寫嘅,一定會係一篇後悔文.
追夢,失敗係必經階段,一次就放棄,或者叫自己階段性勝利,你永遠唔會成功,除非你好運氣,有父幹,好似大多數明星藝人一樣.
90後摘星話比當年難嘅最大原因,其實同上個世紀一樣,即係家人反對.講到呢一點,我明白現在年青人的心理.老豆成日講:“夾band有撚用咩,你做唔做到beyond?全香港只得一隊成功,你得咩?老老實實打份工,儲下錢,買車買樓最實際.” 我而家都會對年青人咁樣講,因為我失敗過無數次,直到今天都仲未真正成功過.當然依家同以前一樣,年青人決定要做嘅事,耶穌都冇面俾.
其實老嘢嘅心態,只係唔想你地重蹈覆轍,因為佢地知道,追夢成功嘅例子,就好似beyond一樣,全香港只能夠有一隊,機會難過中六合彩.但年青人緊係話:“你唔得唔代表我唔得.” 如果你有咁既想法,希望真係做一次,成功俾我睇下,或者衰衰地輸一次,其實兩樣你都會有得著,你都會因此成長.
Beyond最初都係玩地下樂隊,玩heavy metal,最後為咗上地面,都要轉玩pop rock.想講嘅係,就算你成功,你都要作出二次犧牲,邊有咁順丫.
而家,身邊嘅徒弟正走緊我嘅舊路,但係佢地比較好運,有家底,而家可以簽約,出碟,出show.身邊嘅朋友,亦都有簽約唱片公司,成為詞人,作曲人,有時我都不記名咁幫手.我好葡萄佢地,但係老嘢嘅無奈就係現實,老豆老母死咗,再冇依靠,你仲可以用成富身家去亦唔識做波羅雞.
追夢成功嘅人雖然少,但係我身邊總有十個八個,但係星夢亦唔見得有幾美滿.因為一簽約,呢個夢就會變成商業遊戲,公司要你作咩你就要寫咩歌,唔到你話事;公司要你填咩,你都要乖乖地聽話.如果你想繼續玩呢個遊戲,一係你就要委屈求存到你變成天皇巨星,再唔係就要好似當年家駒掉低一句:香港只有娛樂圈,冇樂壇,跟住就走去日本發展.其實海闊天空係寫家驅對香港樂壇有幾失望,跟住放棄,上大台上唱呢首歌嚟講自己永不放棄,你話可笑唔可笑?
追夢係一種心跳回憶,但係追夢必須有期限,過咗就必須回到現實.人總不能成世追夢,幾勁嘅人,都要食飯.


text:
17 Mar 2003
尋晚仲以為好醒, 唔番中大, 諗住係屋企好訓d, 點知到左成兩點幾先知原來聽朝早八點半會有一個 globalization 的 tutorial, 即時PK. 仆倒去上床訓覺, 訓都訓唔切咁.
今朝, 都係遲左, 算, 遲少當早 (輸少當贏?!).之後即刻番宿訓一陣, 好左好多.然後上Banner, 果然有番一定程度的難度, 尤其係我地的 Banner 咁鬼簡單...全人工~ 好彩我地醒, 一齊諗到同一個方法, 吊上去.Yeah. 然後食李慧珍意粉, 貴野果然係好食d.
跟住就係 Remote Sensing of the Environment. 好彩無乜野, 唔係好訓, 都幾好.然後就係等 Vincent 打波, 撞鬼, 佢個 CCGRM 會天光開到天黑, 好彩我都好乖仔咁睇左兩三頁 references.
七點, 都仲未食飯, 就要到 O camp 傾莊.好唔情願咁做左福利部的一員, 唉.其實我真係想做節目部, 無奈係同個度的人唔會夾得去邊, 所以...
有好多野真係人夾人緣, 係鐘意就會鐘意, 係唔鐘意的話你點逼我都唔會想做.而且, 我又覺得如果同個一班人唔係夾得來的話, 又...咁做乜野要逼自己去做一個 O Camp 呢? 唉, 我最怕就係同一d 自己完全唔鐘意的人係埋一齊, 仲要係如果自己有得揀的話, 我會更 "dum" 心
但係我又唔想做出版咁頹....做出版真係會好廢, 好似唔係 O Camp 的一 part 咁!
唉...又一個令我唔知點算好的問題.人生都已經夠晒多問題架喇.
夜晚同阿 Rose 同 Wendy 一齊狂歡, 好開心呀! 真係好耐都未試過咁樣笑到有氣都無訂抖, 笑到牙都甩~
唉
好想有一個大少少的房


text:
講起蛋,一定係唔少人嘅賣飛佛~~事關佢煮法奇多,煎炒蒸燉樣樣得,甜食咸食亦可以自由轉換.如果落難荒島,有蛋在手都實無死,因為易煮食法又多,所以叫佢百變の蛋一啲都冇錯啊!
煮法七-蛋餅飯.呢間餐廳主打西班牙菜,而菜式用料都好豐富.好似呢個海鮮蛋餅飯咁,雞蛋煎至金黃,包著黏糊嘅米飯,薯仔同洋蔥,外層淋上一層芝士忌廉醬汁,蛋餅飯上仲放咗兩個鮮橙色嘅大蝦,望到都流哂口水.
煮法五-燉蛋.呢間餐廳都幾特別,因為老板係泰國拳王,所以每日都會直播泰拳賽事,而佢嘅燉蛋都加咗啲泰式風味-變咗椰皇焦糖燉蛋.椰奶嘅加入令燉蛋更加清甜,帶濃郁椰香味,值得一試.
煮法六-蛋卷.芝士雞蛋卷係呢度必點之選,厚厚嘅雞蛋卷包著豐富嘅芝士,夾落就可以牽起長長嘅芝士絲.因為剛上枱,食落仲係熱騰騰咁,蛋卷軟綿綿,拌送沙律醬同芝士食好鬼滋味.
煮法三-日本拉麵永遠唔少得嘅溏心蛋.金田家嘅溏心蛋冇分半,全部都係原隻上碗,所以蛋汁唔會流失.蛋白帶醬油味,鹹鹹地幾入味,而內裡蛋黃呈半流心狀,充滿蛋香.
煮法二-煎蛋.孖沙嘅三蛋飯做到出哂名,淨係睇到黃澄澄嘅蛋黃,煎到略帶金黃嘅蛋白,以及仲流淌緊嘅蛋漿已經好吸引,啲蛋汁加豉油撈飯好鬼入味.除咗蛋之外,你仲可以配埋午餐肉,叉燒或火腿,唔洗淨食蛋咁dry.
煮法一-炒蛋.講起炒蛋,有澳牛份是常識吧.雖然好多餐廳出名之後水準都會下跌,但澳牛就品質依舊,蛋仍然香氣四溢,奶香濃郁,搭配埋火腿多士一齊食,咁就係一個good morning.


text:
老一輩人話齋,一命二運三風水,有時真係唔到你唔信(口架).好似香港咁吖,過去風調雨順,被視為福地,點知近年霉運纏身,社會愈來愈亂,港府權威盡失,就連港獨呢啲異端邪說都甚囂塵上,如果話風水出咗問題,雖不中亦不遠咯.
嗱,淨係西九故宮文化博物館咋,本來係中央趁住香港回歸二十周年送出嘅大禮,國內其他城市恨都恨唔到,點知竟然鬧到滿城風雨,仲被上綱上線為文化統戰同洗腦,簡直好心遭雷劈.當然啦,港府官僚黑箱作業,事前冇諮詢,事後又跪低,的確係授人以柄,反對派不嬲唯恐天下不亂,逢中必反,故宮館爭議被放大,一啲都唔出奇.
不過一個巴掌拍不響嘅,撇除人為政治因素,中央送故宮館畀香港係咪恰當禮物,亦好值得商榷.正所謂,天無二日,土無二王,家無二主,尊無二上,一個國家唔可能同時有兩個君主,否則就會天下大亂.同樣道理,北京故宮作為象徵王權同最高權力嘅地方,係咪好應該只此一家,別無分店呢?將權力中心一分為二甚至一分為三,咪即係同自己過唔去?
堪輿學家係咁講嘅,北京故宮博物院前身係明清兩代王宮紫禁城,同王權密不可分,一個國家只能有一個權力中心,多過一個就係「分龍」,唔止唔好意頭,仲會搞到政出多門,各自為政添.有史為鑑(口架),當年國民黨政府退守台灣時帶走大量故宮文物,之後設立台灣故宮博物院,唔少台灣人至今自認係正統,結果搞到兩岸對峙幾十年,到家陣都未能統一唔在講,台獨仲愈演愈烈添.香港仲要學人整多個分館,一國三宮咯喎,咁咪即係三分天下,仲成世界嘅?
所以話,玄學嘅嘢,寧可信其有,不可信其無.西九故宮館未正式啟動已經搞到家嘈屋閉,有人擔心一旦落成,香港將步台灣後塵搞獨立,令港獨逆流更難收拾,並唔係杞人憂天(口架).你知啦,家陣港獨台獨有合流之勢,縱然畀人鬧係漢奸賣國賊,但仲以為「巧威威」咁款,就知港獨呢味嘢已經喺香港生根,中央再送多個「權力中心」畀香港喎,嫌香港仲唔夠亂咩.
其實就算唔講風水玄學,淨係講外國先例吖,都唔會有國家將權力中心斬件放喺唔同地方,正如克里姆林宮只有一個,白宮亦唔會有分館一樣.計功夫茶話齋,本來無一物,何處惹塵埃,與其煩惱自尋,不如將故宮館計劃擱置,學澳洲悉尼布朗格魯保護區咁,將西九劃作綠化休憩地帶,畀市民偷得浮生半日閒咪仲好!


text:
作客入波優惠
作客入波優惠(又叫作客入球優惠,客場入波優惠)係喺足球比賽入面嘅其中一種規則,佢一般用喺主客制嘅淘汰賽入面(唔理係先客後主定係先主後客都好).呢個規則係由歐洲足協喺1965年嗰陣提出嘅.
呢個結果係一般出現喺兩隊之間主客隊兩場對陣先至有,佢係一種決定兩場波夾埋嘅總比分.喺好多比賽入面,作客入波優惠係防止啲比賽兩場波法定時間打嗮之後,每次兩個隊總比分打和就打加時或者互射十二碼嘅局面.
使用範圍[編輯]
呢個作客入波優惠喺好多大至洲際嘅比賽,細至小型嘅市級聯賽嘅淘汰賽入面(兩回合比賽)都用呢個規定.例如包括歐洲聯賽冠軍盃,亞洲聯賽冠軍盃,歐霸盃,非洲冠軍盃,非洲聯盟盃,中國足協盃,中乙聯賽嘅季後賽,FIFA世界盃外圍賽嘅附加賽等都係用呢個規定.
不過唔係每個洲際嘅足球兩回合比賽完嗮之後都係睇作客入波優惠.喺2005年之前南美洲嘅足球聯賽或比賽係唔玩呢家嘢嘅,如果兩隊主客兩回合打嗮都重係打和嘅話,就唔會睇結果直接互射十二碼嘅.家陣嘅南美自由盃雖然話有作客入球優惠,但係如果兩隊主客兩回合打嗮都重係打和,係唔會打加時直接入互射十二碼嘅.不過都有例外嘅國家,巴西足協盃都重係用緊國際通用嘅作客入波優惠嘅.
規則[編輯]
如果對賽嘅兩隊波打嗮兩場法定時間90分鐘嘅比賽之後,夾埋嘅比分係平手嘅話,咁就睇邊隊作客入得多啲嗰隊就贏.如果都係一樣嘅話就要打加時,再分唔到勝負就互射十二碼,直到分到勝負為止.
亦有啲情況,如果對賽兩隊喺兩場波嘅法定時間都係喺同一個體育場打嗮之後,咁就揀過第二日再喺邊個作客入波多嘅隊嘅所屬主場踢多一次(例如英格蘭足總盃或意大利足總盃).
例子[編輯]
兩場和波情況[編輯]
2001~2002賽季歐洲聯賽冠軍盃四強,利華古遜對曼聯:
- 第一場:曼聯 2-2 利華古遜
- 第二場:利華古遜 1-1 曼聯
利華古遜以作客入波2-1搞掂曼聯打入歐冠決賽.
1971~1972賽季歐洲聯賽冠軍盃第一輪,阿維達貝治對車路士:
- 第一場:阿維達貝治 0-0 車路士
- 第二場:車路士 1-1 阿維達貝治
阿維達貝治以作客入波1-0搞掂車路士打入第二輪.
一贏一輸情況[編輯]
規則[編輯]
以下個表係唔同聯賽入面,所用嘅客場入波規則:


text:
PTU (電影)
想搵呢個詞嘅第啲意思,睇下(PTU).
《PTU》係齣港產片,導演杜琪峰,係2003年香港國際電影節嘅開片.
電影資料[編輯]
制作嘅單位同演員[編輯]
- 出品機構:銀河映像(香港)有限公司
- 出品人:李國興
- 監製:杜琪峰,唐慶枝(行政監制)
- 導演:杜琪峰,羅永昌(執行導演)
- 編劇:游乃海,歐健兒
- 主演:任達華,邵美琪,林雪,黃浩然,黃卓玲,盧海鵬,高雄,張滿源……等.
背景資料[編輯]
PTU,即係香港警察機動部隊(Police Tactical Unit,又叫做「藍帽子」),經過嚴格訓練,負責防暴同反罪惡,喺大量人流嘅地方控制秩序,支援第啲警察部門.
套片嘅背景係現代嘅香港,講警方同黑社會嘅瓜葛,圍繞住駐守尖沙咀一隊 PTU 一晚出勤嘅遭遇.
劇情大綱[編輯]
啱啱入夜嘅時份,駐守尖沙咀嘅一隊 PTU 坐住俗稱「豬籠車」嘅警車出勤,期間聽收音機知道較早前喺北角嘅一單解款車劫案裏面,一個頭部中咗鎗嘅警員喺醫院經搶救後傷重不治,車裏面嘅所有隊員為此議論紛紛,而佢哋嘅工作就係喺一片哀傷嘅氣氛之下開始.架車停低喺路口,PTU 各隊員就落車分成兩個小隊各自出發巡邏.
同一時間,反黑組(俗稱「O記」)沙展(警長)肥沙一個人去到火鍋店度遇到黑社會其中一個大哥馬尾同四個細佬喺度食飯,馬尾因為唔滿意肥沙一路咁盯住佢,於是叫四個細佬出去設計伏擊肥沙;當肥沙離開火鍋店一出門口,就見到其中個古惑仔畫花佢架車,於是肥沙就即刻追住佢,另一個古惑仔就用油漆淋到佢架車花喱碌;呢個時候,重喺火鍋店入面嘅馬尾被偷襲,俾個坐後面嘅後生仔從後一刀貫穿心臟,馬尾負傷衝出去截咗架的士,但係個的士佬因為驚得滯,掉低架車落車走咗去(後來因為嚇親而入咗醫院),於是馬尾自己坐咗喺司機位度諗住駕車去醫院,點知頂唔順死咗,而架車就撞咗埋路邊.
肥沙追住個古惑仔追到去後巷邊,佢估到後巷裏面一定有埋伏,於是拎出支配鎗兜後面路,諗住從另外一邊入口入去巷度制服班古惑仔,點知喺巷口俾堆垃圾跣一跣成個仆低暈咗,班古惑仔因為大佬命令,見肥沙暈咗都照樣打咗佢一餐.由女沙展(警長)阿 KAT 帶隊嘅一隊 PTU 小隊發現咗俾人打到不似人形嘅肥沙,於是通知由沙展(警長)阿展帶隊嘅另一組 PTU 到場支援,並且幫手包紥;後來肥沙發現自己唔見咗支配鎗,懷疑係嗰四個古惑仔拎咗去,當阿 KAT 正想通知上鋒有警員懷疑配鎗俾人搶咗嘅時候,同肥沙好熟嘅阿展立即制止,並且要求畀一晚時間幫肥沙搵返支鎗,阿 KAT 喺唔情願嘅情況之下畀佢哋時間搵失鎗.
阿展嗰組一行四人落到一間遊戲機中心搵馬尾嘅表哥阿 MATT,屈佢藏毒,阿展見 Matt 唔多合作,於是轉移叫馬尾個多咀嘅細佬用自己手指捽甩頸上嘅紋身,重不斷咁兜巴摑到佢頭暈暈,迫佢通知馬尾搵嗰四個細佬出嚟,但係打畀馬尾個電話就打極都打唔通;而喺馬尾撞車嘅現場,指揮嘅反黑組陳幫辦(督察)叫手下收集証物同埋將佢哋分類,再等重案組(CID)嚟接手,期間遺留喺現場屬於馬尾嘅電話就唔停咁響.無助嘅肥沙收到陳幫辦電話話有嘢做叫佢快啲趕去,心想呢舖仆街,唯有即刻去模型舖買枝模型鎗,然後趕到現場.佢見馬尾喺証物袋入面個電話係咁響就想去聽,諗住會有支鎗嘅消息,但係俾陳幫辦阻止,不過肥沙就趁收集証物嘅同事唔為意,靜靜雞聽咗個電話;遊戲機中心嗰邊阿展拎咗電話一聽發現原來係肥沙,先知道馬尾已經俾人殺咗,於是離開遊戲機中心,去搵專做假信用咭嘅線人.阿展叫隊員阿泰將個線人打到抖唔到氣,查問到嗰四個古惑仔嘅藏身之所,原來喺一棟舊樓嘅其中一個單位.打緊人嘅途中,大隊入面負責內外務嘅傳令員嚟到搵阿展,想話跟佢學吓嘢,但係幾個人都唔想畀佢知正喺度搵緊失鎗,於是呢個傳令員喺唔知做咩嘅情況下跟住阿展佢哋四圍巡.馬尾死亡現場嗰邊,因為重案組女幫辦(督察)MADAM 張殺到,肥沙臨急臨忙之下竟然將馬尾個電話同自己一樣型號嘅電話掉換咗都唔知.
肥沙去搵其中一個江湖中嘅老叔父肥祥叔打聽,點知肥祥叔話佢知做龍頭大哥嘅大眼喺度搵緊佢,想佢通知O記同其他手足提供保護;原來馬尾嘅龍頭老豆禿頭一口咬定佢個仔係俾大眼搵人殺死,大眼怕會掀起江湖嘅一場腥風血雨,所以想暫時暱埋避一避風頭.同一時間喺同一條街嘅另外一邊,MADAM 張亦都喺度向做臥底嘅貓仔攞料,但貓仔做得太耐臥底沉淪咗,於是俾 Madam 省咗一輪,要佢積極咁搵大眼出嚟查清楚件事.
阿展一行五人一路行到懷疑搶鎗嗰四個古惑仔嘅藏身唐樓,幾個人破門而入,剩係見到有三個女仔喺度喊,原來喺阿展嚟到之前,嗰四個古惑仔俾佢哋頂爺禿頭派人捉走咗,三個女仔重俾個班打手打咗一餐.離開單位之後,阿展即刻諗住打畀肥沙,但係接電話嘅竟然係重案組 MADAM 張嘅手下,阿展一聽唔對路就即刻收線;MADAM 張聽到裝喺物証袋裏面嘅電話居然係搵肥沙,於是懷疑之下叫手下去查吓個電話嘅物主同埋有咩號碼記錄.而肥沙嗰邊,佢手機不斷有好多人打嚟搵馬尾,直至馬尾個老豆禿頭打嚟,肥沙先醒覺到個電話唔係自己嘅,於是肥沙乘機約禿頭會面希望打聽失鎗下落,去到禿頭間貨倉時見到嗰四個古惑仔俾禿頭執行緊家法,將佢哋剝晒衫褲剃光晒頭,分別困喺四個細鐵籠入面;禿頭知道肥沙同大眼有連絡,於是要肥沙搵阿大眼出嚟講數,作為交換失鎗嘅條件,令到肥沙好難做.
天空忽然落起雨上嚟,PTU 嘅隊員紛紛去到指定地點等豬籠車嚟派雨褸;等緊嘅時候,肥沙打畀阿展要搵佢斟斟,阿展就約肥沙兩點鐘去中國冰室度會合.警方每次巡邏嘅時候,都要去到某啲巡邏路線嘅簽到箱攞本簽到簿報到,警員係要喺指定時間到達,如果有誤時就一定要向上頭解釋.肥沙喺茶餐廳度要求阿展唔好喺原定嘅四點去廣東道簽到,想佢四點半先簽,阿展左右為難,但係因為一早拍咗心口要幫手,所以默許咗;MADAM 張喺茶餐廳門口認得肥沙架佈滿黃色漆油嘅車,於是走咗入去,點知撞到正想走嘅肥沙,MADAM 張即刻質問點解佢個電話會裝咗喺証物袋裏面,肥沙一聽到即刻掉頭走咗去;MADAM 嘅手下追唔到肥沙,於是 MADAM 張就警告班在場嘅 PTU 隊員唔好幫肥沙隱瞞,唔係就會有麻煩.
喺廣東道口,有個成身行裝拎住旅行袋嘅黃衫後生仔企喺碼頭仔邊向黑漆漆嘅大海張望,等緊嚟接載嘅舢舨;肥沙就喺碼頭側邊嘅公眾電話亭打畀禿頭,話畀佢知大眼四點會喺廣東道呢度出現,於是禿頭即刻揸車出發.另一方面,MADAM 張由貓仔口中得知禿頭會去搵大眼,叫佢跟住禿頭就可以搵到大眼.呢個時候,阿 KAT 一隊人正喺廣東道附近發現咗好多架俾人惡意破壞嘅車,啲車嘅車門玻璃都俾人整到爛晒,重響晒防盜警鐘,不過就唔見有人,於是幾個人就埋伏喺路邊度等待犯人嘅出現.呢個時候,跟住阿展一隊人四圍遊嘅傳令員發現阿展佢哋冇跟住原定嘅路線前往簽到地點,於是就向阿展提出.阿展立即命令手下慢慢查清楚對面一個路人嘅身份證,同時記得要Call 翻電台留低紀錄.傳令員知道阿展咁做係同肥沙有關,雖然佢唔知咩事,但佢就勸告阿展唔好因為肥沙單嘢而令到成隊人有麻煩;阿展諗諗吓亦覺得有道理,於是帶住隊人往原定路線廣東道進發.
以下落嚟嘅一連串劇情係喺好短嘅時間內發生:
- 又再有汽車防盜響起警號,阿 KAT 等幾個慢慢咁向住聲音進發,當暱喺廣東道右邊一架泊好嘅車後面觀察時,見到個刑事毀壞者原來係一個踩單車嘅細路!佢掟爛啲車門玻璃,跟住開門偷晒啲擺喺櫃桶仔嘅碎銀;
- 呢個時候,大眼架車喺廣東道街尾轉入,停低喺廣東道左邊停車位;
- 肥沙喺T字路口電話亭前面望入廣東道見到大眼落車,跟住又見到禿頭架車由佢右邊而嚟轉入廣東道,一直去到大眼架車迎面冇幾遠停低;大眼見到前面架車落車嘅竟然係禿頭,先知道肥沙呃咗佢,於是好嬲咁遠遠望住呆企喺路口嘅肥沙;
- 肥沙望住街裏面兩大龍頭對峙,跟住又一架車由佢右邊駛過嚟,經過佢身邊時見到 MADAM 張同手足喺車度;架車停喺肥沙左手邊冇幾遠,MADAM 張就喺車裏面靜靜咁監視廣東道裏面嘅動靜.
- MADAM 架車呢頭停低,佢迎面就嚟咗架的士,的士打橫正正停喺廣東道口肥沙前面冇幾遠,放低咗三個又係滿身行裝嘅男人,跟住嗰個等船嘅黃衫後生仔就跑上嚟迎接佢哋;
- 阿展一班人跑到嚟廣東道,由街尾一轉入嚟就見到咁嘅情況:
- ⊕肥沙 □MADAM 架車 ▽禿頭 ▲大眼
- ●旅行袋男人 ◎阿展一隊人 ⊙阿KAT一隊人
-
- ────────────────
- ●●●● ⊕
- □
- ────┐ ┌─────
- │ │
- │▽ 廣 │
- │ 東 │
- │▲ 道 │
- │ ⊙│⊙
- │ ⊙│⊙
- │ ◎ │
- │ ◎◎◎◎│
- │ │
四個週身旅行袋嘅男子企喺路口,見到街尾阿展一班警員正慢慢咁行緊過嚟,於是各自喺旅行袋裏頭拎出重火力嘅鎗械準備向街裏面開火,而兩組 PTU 因為一早已經按住鎗袋戒備,一見勢色唔對,就即刻掹鎗向四個男人開火嚟個先發制人;原來佢哋就係較早時候係北角持械行劫嘅四個賊.同一時間,大眼同禿頭亦各自拎出短鎗向對方開火攻擊,直至雙雙倒地.肥沙因為冇咗支警鎗,袋住支係膠鎗,唯有即刻搵地方暱埋;而 MADAM 張本來想同班賊駁火,點知一開車門支鎗就跌咗落地,嗰個黃衫賊人見到佢想執鎗就即刻向佢開火,嚇到佢縮返入架車度唔敢出嚟;個黃衫賊見到肥沙經過 MADAM 架車走咗去,於是喺後面窮追不捨,一路追到去肥沙先前俾人襲擊嘅後巷,點知肥沙跑跑吓又喺呢條後巷度跣親仆喺度,不過今次冇暈底,重喺垃圾堆度摸返自己把失鎗!佢回身一鎗,就將緊追到巷口嘅黃衫賊打死咗;至於另外嗰三個賊人亦都因為突擊失敗而全部死晒.
四個械劫賊人死晒,兩大黑社會龍頭又死埋,而肥沙搵返支配鎗成個人輕鬆晒;臨尾肥沙重寸Madam 張,教佢向天開兩鎗叫做參與咗鎗戰,到時寫份靚Report博吓獎賞.事後各警員夾埋口供講自己點樣神勇開火擊斃悍匪,之前所有嘢如過眼雲煙.呢單因為搵失鎗而引發嘅一連串事件,喺個細路踩住單車嘅吱吱聲之中告一段落.


text:
唔知而家嘅學生仲有冇寫紀念冊依回事,因為科技實在太方便,加個FACEBOOK就可以隨時睇到人地嘅動態.但紀念冊最特別嘅地方,就係在於可以畀大家用仍然係一班最熟悉嘅同學嘅身份,去寫出到你最真實嘅感覺,依種功能FACEBOOK有排都冇可能取代到.雖然你可能會問「寫左又有幾可會睇?」,但有時就係唔覺意咁搵返出黎,睇返果下先有一種回憶嘅感覺.
如果唔係我要換張書檯我都唔會執哂所有嘢出黎,亦都唔會搵到依本已經封哂塵嘅小學紀念冊.其實紀念冊我有兩本,我都唔係好明自己點解要比兩本紀念冊同一班同學去寫,但剛才打開望返,好多個本來已經冇乜印象嘅名又記返起黎.我最鍾意睇嘅係最後一項嘅心底話,睇住個個同學喺度寫低對我嘅感覺,叫我唔好唔記得佢,第日結婚記得請佢去飲,叫我唔好再做隻水母(冇錯,我小學花名係叫水母,但我都唔記得點解),真係有一種好懷念嘅感覺.望住好多女仔用唔同顏色嘅原子色筆去寫,油埋顏色,仲要畫埋隻水母出黎寫到靚一靚,又望到有個男同學原來自細就想做個變態佬,興趣係做愛,最後畫左個應該係女人嘅裸體出黎,其實當中包含嘅感情比而家用緊嘅FACEBOOK要好好多.
寫紀念冊依個行為我只係做過一次,中學已經冇人再做依樣野.加上我最後果年係全男班,大家最後一日都係影張相講幾句粗口就算數.唯一比較慶幸嘅係中學果陣興死亡筆記而我又買左一本返黎玩,大家都好比心機咁係果本殺唔死人嘅筆記上面寫住啲老師同學點樣慘死法,我諗再過多排拎返出黎望都應該仲有排笑.
科技進步係件好事,但人情味同友情依啲感覺科技永遠都比唔到我.睇住FACEBOOK上面嘅野都唔及我睇返紀念冊上面嘅咁大感觸,因為FACEBOOK你只係睇到大家最近嘅生活近況,但係紀念冊上面所寫嘅一切,都係嗰一位同學對你最真摯感情,只係屬於你同佢之間嘅記憶.


text:
最近我係網上同人鬧得好勁嘅題目,就係呢單嘢.我從來唔會質疑IU嘅唱功,佢嘅誠意,佢嘅努力.撇開宗教信仰問題, IU學廣東歌覺對有誠意同俾心機,因為廣東話基本上係比較難駕馭嘅一方之言,比起韓文發音複雜好多.我只係批評編輯點會用發音準確嚟表達同讚賞.從任何一個角度睇,就算本土港豬都唔會個個讀得準,甚至比大陸人講廣東話更差.可能係我耳仔有問題,可能大家有泡菜情意結,我唔知道,我只係以事論事.
講到廣東話發音,冇人唔知係源於象形文字,不同韓文,日文,英文係拼音文字系統.相信IU一定係以拼音方法背廣東話歌詞,所以,邊有可能準呢?廣東話唔能夠單睇一串拼音就知道呢個係咩字,正正係廣東話獨特與難學嘅地方.就算喺香港生活咗幾十年嘅河國榮,我都唔敢講佢100%字正腔圓.港豬自己好多音都讀錯,例如:橙,產,五,國,角,我,牛等等懶音橫飛.香港人自己都讀唔準,一個韓國人死背都係似,又點會字正腔圓同非常準確呢?究竟話佢發音準確嗰班編輯,係唔係用廣東話拼音讀廣東話呢.
同我理性討論嘅嗰班人之後提出第二個老問題:「你有資格批嗎?」.我與網民討論期間,普遍嗆聲問: 「不如你唱一次韓文歌啦DLLM」之類.講得出呢句說話即係代表你幼稚.俾comment嘅人一定要勁過被comment嘅人先能夠俾comment?仆街啦.照佢地嘅理論推演落去,音樂比賽係唔係評判一定叻過選手?即係李雲迪其實都唔係好一般,班評判應該彈琴最勁.蕭邦大獎唔使再攪架啦,最勁嘅人一早就死咗,最勁嘅一定係蕭邦.
喺字幕幫助下我當然知IU佢唱乜,知道佢120%俾心機賦予呢首歌第二生命,唔似某啲中港台歌手,你唔睇字幕都唔知佢唱乜.但唔代表叫做發音準確.歌迷只會講:呢啲係佢嘅獨特唱腔,你知條鐵咩,即係呢位歌迷原來係大演唱家,失敬失敬,我都要"莖候佳陰".唔使笑,我係特登打錯字,因為港豬普遍語文水平真係參差咗好多,連"矢言"都唔知點解.
韓國歌手同香港歌手唔同嘅地方係,佢地細細個就接受唱歌跳舞訓練,參照我之前寫天才訓練嗰篇文嚟講,唱得好係正常不過嘅事.身為歌手,幾時都應該唱得好.香港新派歌手唔同,好多都係半途出家,做緊model,學生,打工仔一下就彈出嚟話出碟,做歌手.譜唔知識唔識睇,咪唔知識唔識用,廣東話發音唔知有冇執過,有啲只係識得廣東話拼音就開始唱廣東歌.香港呢幾十年只係出過幾個例外,就係仙度拉,葉蒨文同衛蘭衛詩兩姊妹.
IU唱歌技巧唔錯,賣點係三段跳音,韓國新一輩女聲嚟講佢雖然唔及Davichi,Ailee,Taeyeon,Hyorin等人,但喺香港已經有咁多人叫好,可想而知,點解香港人咁迷外國歌,相反就好似未聽過Sunday靚聲王一樣.
韓國人嚟講佢算係唱得字正腔圓,但係咩叫香港標準,我建議你睇下中文大學何文匯教授既廣東話著作,學好啲廣話先一齊交流,我唔會質疑你有冇資格,只需要你有基本認知.
Wyman本身都好重視廣東話發音,錄音嘅時候,佢成日都話啲歌星發音錯.佢都冇講IU發音有問題,淨係好避重就輕咁打交道式話:有品味,背誦好難.你send首佢嘅作品俾佢,問佢好唔好,唔通佢同你講,好難聽咩.
有啲嘢,啱就係啱,錯就係錯,唔係話因為佢係韓國人,讀唔正都叫讀得好.呢啲叫虛偽盲目.就好似你同鬼佬講英文,你用港式英文發音,我唔信個鬼會讚你發音正確,但係佢絕對會好俾心機去聆聽你講咩,令你產生錯覺,認為洋物永遠係最好的.
學某班人話齋,捍衛廣東話高潮已過,就憑一班自己都讀唔正廣東話,成日寫中文錯別/白字嘅本土人士去保衛?何其笑話.


text:
光復,係替天行道!
上網睇新聞,睇評論,成日都有人講光復鼓吹港獨,又話係中共計劃嘅一部份,唔好中計.另外又有人話光復就係打擊水貨走私,取消一簽多行.我心諗,而家香港一早已經無政府狀態,你哋仲要求個賣港政府幫你做咩啊?出來光復就係要替天行道!趕走班賣港狗賊!還我本土商販特色!
香港淪陷,唔係因為中國人殖民,輸出劣質文化,而係因為有一班人不斷搬龍門,表裡不一.光復行動一出,蕭生怒插,大公抹黑,左膠瘋狂讉責.佢哋成日叫你跟佢哋果一套去改變制度,改變社會.佢哋一早已經係既得利益者,永遠只會用制度剝削你.左膠,就係見你俾人剝削就做一個抗爭產業出來,叫你不斷搞社運,雖言非暴力抗爭,但經常從中吸水.左膠最叻就係虛偽地為XX,YY主義站台,心入面其實都係資本主義嗰套.初時就支持資本家,用資本家一套去反對什麼資本家的XX,YY霸權,再將個問題訴諸制度,對準政權,然後有人會講,咦,屌你老母個制度係虛無喎,咁即係人性問題呢,人性太醜惡啦,大家要對準人性問題.最後有人覺得人性本惡,又好正常;人性本善,又太正常,咁咪乜都唔好做囉.有時,佢哋仲會授乜嘢主義乜嘢學說去拋人浪頭,博人地唔識就讚好或者同意.言者有心兜圈,聽者無意深究,久而久之,冇人敢挑戰左仔理論之餘,更加冇人會鬧人硬膠講膠話.喺呢個風氣之下,好多人就可以為自己講過嘅嘢搵個理由去推塘,可以為自己想要嘅嘢呃到底.上至習近平,梁振英,長毛,下至村長,周永康,黃之鋒,歐陽廣榮,已經係活生生例子,大家唔熟可以上去Google Search 再喺 Facebook 度同我深入討論.
呢個世界,物競天擇,適者生存,自古以來都係冇得變.班羊群要用契約方式去解決問題,自比為上帝,騎劫眾人意志之上,已經係違反優生論同森林法則.契約,制度本身就係要班羊群一定要跟某個規則下生存.幾千年歷史已經講咗俾我哋聽,道德,宗教和公義根本是無絕對定義,只有人性係最真實.只不過,因為現今尚且太平盛世,個個都仲相信手上嘅銀紙可以買嘢.錢銀有粒數字(Quantity) 有個比例(Scale) 可以量度價值,先大家知道個制度,同埋個遊戲規則.只係,制度計漏左人性.
制度,遊戲規則,不嬲都虛無啦,虛無,咪有位俾班羊群係度搬龍門囉.根本最實質存在嘅就係人性.偽善,反智,自甘墮落呢啲人性劣根一日唔改,香港人一日都冇得靜靜地食一餐安落茶飯.只要個制度整左出來,但唔去改變制度,反對沿用自然法則生存,框死人群滅絕嘅生存本能 (basic instinct) ,係必然結果.當一群羊淨係識得食圍欄內嘅草,最後只會等俾狼食或人食.香港人失去生存本能同常識,就算俾你城邦建國,俾你成為地球第一,國運都唔會長久.
制度改變唔到,只有還拖.社會上嘅講法,就係 - 起義,或者係 — 光復.你可以話係革命,但革命多數都係改左制度,冇改到人性.喺香港,一個比較成功嘅反擊,我地叫佢做光復.
好多人講光復上水,屯門,沙田‥‥‥等等,係針對拖篋土豪,針對自由行制度.以上我覺得不足夠形容光復嘅精髓,光復就係報復,替天行道.你同人講光復上水,城邦建國係解決政治問題,不如試下問參加嘅人識唔識城邦論,民族論.我相信你講一句中共打爛我地飯碗,搞到冇得食冇得住已經好足夠啦,拖到一大班人出來踩旺個場.睇過《American Sniper》,二戰 Churchill 轟炸漢堡反擊德軍都知,俾人蝦就要還拖.更加重要嘅係,光復係伸張正義,令香港行返森林定律.天道,就係森林定律.老子學說重視天道,即是自然定律,人道要順應自然,暗示人心和制度應順應自然法則去發展,才可以生存和興盛.換言之,報復就係稱義求存,順應天理,邊會搬咩咩主義咩咩政權不公呢尐花拳繡腿去限死自己呢?
出到來光復,仲要講我要真普選,實行和平理性嘅公民抗命?你為左保住自己條命,搶返個話事權,你遲早都要做牧羊犬反擊班狼啦.打起上來,你唔殺隻狼,隻狼就會殺左你,邊有得退場?上星期日沙田一役已經足以證明,上來光復,你冇得估,只係可以最壞情況下作好打算,勇武還拖,唔係就會俾差人捉到警署強姦.喺電光火石之下,你仲要同班魔鬼講道理?你一早死左啦!
所有出於本能嘅防衛,還擊,報復係幫人出頭,替天行道,警惡懲奸.光復,重奪議會,什至獨立建國,又點會唔係出於本能,順應自然呢?
封面圖片:SocREC 社會記錄頻道


text:
大埔滘
大埔滘(英語:Tai Po Kau),香港地方,位於新界大埔區南部,在元洲仔以南一帶.
歷史[編輯]
昔日大埔滘碼頭是轉乘街渡往塔門,吉澳,西貢半島及東平洲等偏遠地區的主要碼頭,九廣鐵路亦於此處設大埔滘站.隨著交通進步和馬料水碼頭的落成,大埔滘碼頭使用率大不如前,大埔滘站於1970年代已被取消,原址改為港鐵員工會所──策誠軒.
大埔滘自然護理區[編輯]
大埔滘現有大埔滘自然護理區,為漁農自然護理署管轄,內有多條以不同顏色表示之山徑,以及大埔滘自然教育徑乙條,區內設有野外研習園及大埔滘管理站.大埔滘自然護理區西南邊連接城門郊野公園與及大帽山郊野公園,因此區內間中有猴子出沒,以及到達大埔公路-大埔滘段覓食,遊客要份外留意,以防受襲.
大埔滘公園[編輯]
大埔滘公園──位於大埔滘自然護理區松仔園停車場出入口斜對面,大埔滘新圍以南山上.公園內設有兒童遊樂場,羅馬式花園雕塑小型噴水池,停車場,休憩亭.
大埔滘公園於1995年接受當時英皇御准香港賽馬會基金財力支持進行重修,成為公營機構與私營公司(政府架構與牟利組織)之間合作成功例子,可減輕區域市政局之支出.
交通[編輯]
區議會議席分佈[編輯]
為方便比較,以下列表主要以大埔公路大埔滘段沿線為範圍.
註:以上主要範圍尚有其他細微調整,請參閱有關區議會選舉選區分界地圖.


text:
因為是從香港網站找到的
所以有些名詞字義跟我們的不同
1. 惡搞(名詞/動詞)
講到顛覆歷史人物,日本人可以最在行,我哋中國家傳戶曉嘅三國人物以及水滸傳人物,經常成為佢哋製作動漫作品嘅題材,早幾年風靡亞洲嘅漫畫《一騎當千》,就成功將三國人物轉化為現代女仔,仲將佢哋嘅形象設計到身材激凸,經常作性感演出添!呢種創作方式就被稱之為惡搞喇!
惡搞作品不但喺動漫界大行其道,日本AV界亦經常參一腳.至於佢哋惡搞嘅題材真係多不勝數,有動漫作品,電影,電視劇等等.而惡搞嘅方法就梗係搵女優打扮到同上述作品嘅角色一樣啦!就因為呢個原因,惡搞系列入面人物造型相對突出,對於熟悉動漫,電影以及電視劇嘅AV迷更加有一種莫名親切感,所以往往有不錯嘅銷路!
2. Soft指入(名詞)
有性學家指,如果想燃起女伴情慾嘅話,最好嘅方法就係喺前戲部分,利用指尖輕撫對方嘅敏感帶,尤其係女性重要部位,往往能夠挑起對方嘅衝動.不過日本AV 唔單止會用指尖刺激女優嘅情慾,甚至會用手指代替如意棒,從而讓女優得到無比嘅快感,而呢種舉動便稱為「指入」.
最近有AV片就「Soft指入」作為賣點.同樣有着「指入」呢個詞語,究竟搞邊科呢?原來以往拍攝「指入」嘅AV時,為咗能夠帶畀AV迷最大嘅視覺刺激,往往未曾燃起女優嘅情慾,男優已經將化妝水搽喺手指上,然後深入女性嘅重要部位.
呢種做法固然可以提升視覺效果,但對女優嚟講,卻唔係咁舒服,甚至會帶嚟痛楚.最慘嘅就係有部分初接觸房事嘅人有樣學樣,見到女優興奮地叫,便以為咁做可以帶畀女性快感.有見及此,有AV片商便以「Soft指入」作為賣點,呢個詞語嘅意思,就係提出男方只需要輕柔嘅指力,從而帶畀女優最大嘅快感,而唔使每次好似男優大戰紅音瑩咁,狂用指功直攻玉門,呢種粗魯而橫蠻嘅玩法!
「Soft指入」對女優嚟講,同樣係件好事.好似曾經拍過「Soft指入」題材嘅女優天川縷縷,便認為「Soft指入」既能帶嚟跟「指入」不遑多讓嘅視覺刺激,女優同時唔使受到不必要嘅痛苦.
3. 數之子(名詞)
早排有老友去完日本旅行返嚟,極力推介一種叫做「數之子」嘅特色前菜.呢種以鯡魚卵醃製而成嘅鹹魚子,外觀同蟹子差唔多,但唔同嘅地方在於蟹子係橙色,而「數之子」則係金黃色.聽到老友咁講,不期然諗起AV界亦有「數之子」呢個詞語,不過AV界中嘅「數之子」當然唔係食物,而係解作可以畀到男優極大快感嘅「名器」!
點解外觀同蟹子差唔多嘅「數之子」,會同「名器」扯上關係呢?咁就要從日本人眼中嘅名器講起.原來日本人認為女性上等嘅名器,通道中要有凹凸有致嘅顆粒,讓男伴喺衝刺嘅時候,可以產生更大嘅摩擦力,從而提升銷魂嘅快感.由於呢種凹凸有致嘅形狀,就同「數之子」嘅外觀相似,故此被AV片商借用.
話說回來,AV界中亦有不少女優,自詡天賦可以讓男士們欲仙欲死嘅「數之子」,好似有村美野里就係其中一個.有村妹唔單止有副姣好嘅面孔,及玲瓏浮凸嘅身材,更被片商冠以「數之子」之名!而有村妹亦表示,每個同佢交戰過嘅男優,縱然喺事前自誇床上持久力出眾,但遇到佢之後,唔使幾分鐘就會被佢技術性擊倒.為咗證實佢所言非虛,更曾經搵嚟同佢合作過嘅男優,喺AV中講述親身感受.
雖然有村妹講到似層層咁,但是否真正名器,就真係難以證實.
4. 保母(名詞)
日本AV片種當中,有一個系列嘅題材十分有趣,就係「保母」系列嘅作品,日文「保母」嘅意思,一般係指幼稚園裏面,負責照顧小朋友嘅姐姐,有讀者會問兩者風馬牛不相及,點解「保母」會成為咗AV片嘅題材呢?
呢層不得不佩服日本啲AV導演,原來「保母」系列中,一般係有兩種主題,一種就係由女優主演嘅保母,照顧小朋友之餘,仲照顧埋生理同心理都有問題嘅家長,佢哋透過肉體嘅激勵,最終令家長重拾做人嘅信心,係咪一套好勵志嘅電影呢?
至於另一類,就係由女優奉命扮成保母,照顧由男優裝成嘅小朋友,而保母要幫佢哋換尿片,沖涼,着衫,玩遊戲,當然唔少得要餵佢哋食奶奶,啲男優一食奶奶,就會作反擊,之後咪大戰連場囉!由於劇情都幾搞笑吓,所以一直深受觀眾歡迎.
5. 胸點(名詞)
AV迷欣賞女優嘅角度,主要分為三種,分別係樣貌,身材同演技,當中尤以玲瓏浮凸嘅身材,最易引起AV迷嘅注意.為咗能夠吸引AV迷嘅目光,不少AV女優都以巨乳作賣點,更甚者,為咗能夠提升注目度,會喺拍攝AV嘅時候,偷偷地加入「胸點」,從而提升吸引力!
所謂「胸點」,其實係指女性胸前嘅兩點,由於冇戴胸圍關係,搞到兩點凸晒出嚟,簡單嚟講,就係我哋經常講到嘅「飛釘」或「凸點」.另外,「胸點」仲有另一個解法,就係指歐美女性流行嘅「假乳頭貼」.呢種乳頭貼嘅作用,在於女性唔想飛真釘,但又想做到飛釘嘅效果,於是便貼上呢種「假乳頭貼」,用以吸引男士們嘅目光,同時又可話畀人知,佢其實只係喺度飛假釘!
呢種「假乳頭貼」近來亦流行喺AV界中.AV女優為咗能夠營造出飛釘嘅效果,尤其係一啲先天乳頭較細嘅女優,為咗能夠提升吸引力,於是喺拍攝AV嘅時候,便會貼上呢啲「胸點」.此外,亦有AV片商以「胸點」作為賣點,意指AV女優峰上提子極為大粒,從而引起AV迷嘅興趣.
雖然呢種做法可以吸引AV迷,但當佢哋欣賞AV影片時,發現片中女優嘅胸前兩點並非如此激凸,呢種被欺騙嘅感覺,反而會令人反感.唔知大家對「胸點」系列嘅AV有冇興趣呢?
6. 定點姦撮(名詞)
喺日本AV界,無論係銷售片商或出租片商,佢哋嘅拍攝模式都差不多,就係利用一部攝影機,然後按照劇本及監督嘅意思進行錄影.呢個拍攝手法有一個好處,就係每個角度都可以拍到,但往往拖長咗拍攝時候.
由於大家嘅拍攝模式都差不多,佢哋推出嘅作品自然畀人一種大同小異嘅感覺.為增加觀眾嘅新鮮感,片商Maxing推出一種為名「定點姦撮」嘅拍攝手法,即係用多部攝影機進行拍攝,為觀眾提供唔同角度嘅視覺享受,甚至一啲平時好少機會見得到嘅畫面,大家都係可以喺呢類作品中看到.
無可否認,「定點姦撮」嘅拍攝手法確實畀觀眾有耳目一新嘅感覺,但由於每次拍片都需要出動多部攝影機,加上後期製作繁複,需投放大量資源,所以Maxing只係推出咗兩套作品(由吉澤明步及紺野美奈子主演),之後就取消咗呢個系列.
7. 處女宮(名詞)
相信好多影迷都會聽過或睇過「處女宮」系列,意思並非女優演出之前仲喺處女,而係代表女優處女下海拍片而已.呢個系列片確實係經典之中嘅經典,每次都會喺朦朧嘅燈光下展開序幕,着上白色內衣加上吊帶襪嘅女優,趴喺旋轉台上,然後標題慢慢浮現,跟住就會進入訪問.
「處女宮」系列片嘅首位主角為葉山麗子,至於點解片商會搵佢擔任女主角呢?原來呢位AV女優之前係藝能人,拍過好多電視劇,亦曾出過唱片,由於當時藝能人轉戰AV界非常罕見,為咗隆重其事,所以片商就特別製作咗「處女宮」喇!
據了解,當時只有被業界被看好嘅女優先有機會演出「處女宮」系列,除咗葉山麗子外,曾參與演出嘅女優仲有星野光,夕樹舞子,小室友里,星野杏里,白鳥櫻,古都光等人,全部都係曾經喺業界走紅嘅知名女優.只可惜「處女宮」嗰種注重效果嘅拍攝手法已經不合時宜,現時AV界都係重口味嘅作品為主,所以呢個系列家吓已經停產.
8. 家庭教師
七月份一到,所有學生都放暑假,但有一啲上進嘅學生,就會喺暑假期間,請啲家庭老師嚟自己屋企補習功課.而AV片當中,就有一個專為「家庭教師」而設嘅片種,據講呢個系列嘅票房,有時比正統嘅AV仲要高,點解有啲咁嘅現象呢?
原來學校老師大家成日都見到,見怪不怪,已經冇乜幻想空間,但每日上門替學生補習嘅家庭老師,就可以畀觀眾無限想像空間,可以諗佢喺房間裏面,同學生發生乜嘢事,又可諗佢同家長之間嘅關係,同時又可以諗老師嘅背景,究竟係乜嘢人?
只係隨口噏都咁多題材,所以家庭老師嘅AV片長拍長有,內容方面,一般最常見就係老師用肉體去刺激學生,令佢努力上進,但一定東窗事發,最後畀男性家人狠狠調教一番,有時睇落都幾好笑,至於學生最後成績如何,通常都係冇交代嘅.
9. 醜男(名詞)
正如大家覺得美女嘅數量大大少於豬扒,靚仔嘅數量亦同樣大大少於醜男,換言之,被劃分為醜男嘅男士數量較多,而為咗取悅此類別男士,為佢地拍出一部有共鳴嘅三仔,日本AV界近年興起醜男系列作品.
醜男系列會搵來一班真係算得上「極品」嘅貌醜男優上陣,呢班男優除咗醜樣之外,仲蓬頭垢面兼且樣子極端猥瑣,佢哋上陣嘅時候通常會空群而出,一齊向貌美如花嘅女優進攻,搞到女優手足無措,應接不暇.另一方面,醜男們仲會向女優大玩各種淫穢玩意,內容極盡污穢,真係我見猶憐呀!
除此之外,此系列有別於正常三仔嘅另一特點,在於一班男優唔會擁有超人性能力,絕不會同女優交歡達數十分鐘先完成,對於一般平民百姓嚟講,呢一點亦係產生共鳴嘅來源.
10. 部活(動詞)
好多學校都注重全人發展,所以校內有好多活動部門,例如籃球部,足球部等等,目的係畀學生更多機會發揮潛能,同時可以亦可增加運動量以及活用課餘時間.當然,要參加各個活動部門嘅活動,梗係要有一套合適嘅服裝啦!
而各類校內活動部門嘅服裝,經常被日本AV界所運用.部活系列當中,女優就會作出各種活動所需嘅打扮,例如係競泳水着,網球服,足球波衫等等,所以部活嘅意思好明顯就係指參與部門活動咁解.
由於各種活動有好多都需要戶外進行,所以女優為令作品更寫實,除咗會着上不同服裝之外,仲會去到該活動嘅場地,例如女優扮足球女將,就會去草地同男優激戰,所以部活系列服裝多多之餘,場地亦多元化,相當精彩.
11. 出張
日本風俗店所提供嘅服務,不外乎兩種玩法,一種就係去店裏幫襯,一種就係應召服務,而日本稱應召服務為「出張」,而「出張」喺日本解作「出外工作」咁解,所以有時見到辦公室貼上某某經理出張,並唔係佢去應召咁解,只係出外工作啫,咪搞錯.
而「出張」服務近年喺日本風俗界,可以話大行其道,佔據了主流位置.聰明嘅日本AV導演,點會輕易放過呢個題材?於是拍咗唔少以風俗娘「出張」為題材嘅電影,當中有以偷拍形式拍攝嘅出張風俗娘,但最多作品嘅,就係由AV女優扮演嘅出張囡囡.
故事方面,女優做應召女郎,上門提供性服務,有乜奇怪?所以佢哋會把劇情加鹽加醋,加咗好多古靈精怪嘅嘢落去,務求令觀眾睇得肉緊之餘,保證開心又過癮.最常見嘅一條橋,就係酒店房裏面,突然走出好多肉汁男,同女優齊齊大戰一場.
12. 肉便器(名詞)
有人曾經問過,點解日本AV咁鍾意拍一啲凌辱女優嘅場面呢?片商就解釋,因為透過凌辱女優嘅過程,可以滿足男性嘅征服慾,畀到AV迷更強烈嘅官能刺激,最重要嘅就係,呢啲場面只係鏡頭借位拍攝而成,並非真係傷害個女優.
而喺凌辱AV當中,「肉便器」呢種玩法絕對佔上重要嘅一席.「便器」嘅意思,其實即係用嚟盛載大小二便嘅器皿,而「肉便器」就即係以人體作便器,喺AV當中,女優要充當盛載男優精華嘅器皿,為求效果更突出,女優身上往往會被鋪上一曾厚厚嘅精華,唔喜歡呢種場面嘅朋友,睇落可能會有多少反感,不過好此道者,則視為至高藝術表現,愈睇就愈興奮!
大家可能會覺得演出呢種AV嘅女優好可憐,要受到呢種侮辱性嘅對待.其實呢啲只係畫面上嘅效果啫!女優身上嘅精華,好多時都只係以潤滑劑之類嘅物料溝出嚟,並非真正嘅男性精華,如果用真料,啲片商真係唔知去邊度搵咁多貨源返嚟至夠拍一場戲啦!
13. 卒業(名詞)
日本稱畢業禮做「卒業禮」,原來喺日本嘅AV界,同樣有「卒業」存在.大家唔好以為AV女優都有畢業嘅時候,其實所謂「卒業」,意思係指AV女優同其本來所屬嘅AV公司合約期屆滿,從此成為自由身嘅女優,可以任意到其他片商拍AV.
如果呢個女優係稍有名氣嘅話,其所屬嘅公司當然唔會錯過呢個機會,為佢拍番套合約期滿前最後一部作品,而呢啲作品便稱為「卒業紀念」,實行將女優用到盡.如果該AV公司有良心嘅話,喺女優嘅「卒業紀念」作中,只會翻炒番AV女優最耍家嘅項目,例如如果讓女優最擅長係賣弄長腿,便會以玩盡長腿為主題.不過有啲無良嘅AV片商,則會利用呢個機會用盡佢,乜嘢二穴中出,黑人連擊,甚至拳交等,總之要用到佢殘,反正以後都唔知再有冇合作嘅機會.
講到女優卒業後嘅發展,絕大部分會選擇成為自由身女優,繼續游走於其他片商拍AV.如果質素較好,又稍為有叫座力嘅,則會轉投另一間AV公司,成為其專屬女優.不過亦有部分AV女優選擇暫別AV界,趁住呢個機會搵過另一條出路,如果發展得唔如意嘅話,隨時可以出番嚟再戰AV界.事關「卒業」始終同「引退」唔同,「卒業」只不過係暫時離開,而「引退」則係告別AV界.當然,發表咗「引退」作後冇耐就宣布復出者,亦大有人在.
14. 不法侵乳(名詞)
最近有網友查問「不法侵乳」嘅意思,其實呢個名詞係AV製作公司Max-A推出嘅系列片名稱.據了解,呢個系列早於1990年已經出現,由於作品嘅焦點都會集中喺雙峰之上,所以演出嘅女優必需擁有胸形好,夠大而堅挺等優點,最重要係天然,不含人造成分,否則就唔合資格演出.此外,為突出女優迷人雙峰,AV 監督通常都會安排好多能夠彰顯雙峰特色嘅性愛姿勢,衣服裝扮以及性愛動作.
至於點解叫作「不法侵乳」,唔叫「合法侵乳」?事關呢個系列嘅AV都有啲性虐成分,演出嘅男優都唔會溫柔咁對待女優,反而動作粗魯,務求令觀眾更覺刺激.唔講唔知,呢個系列推出至今仍深受觀眾歡迎,其吸引力可想而知,亦因為有好多觀眾支持,加上拍攝要求多多,所以只有知名女優先有資格參與演出,好似紅極一時嘅北原多香子,小森美咲,瀨戶由衣,灘坂舞以及蒼井空等.
另一方面,由於呢個系列實在太受歡迎,後嚟更衍生出「裏‧不法侵乳」,即男優動作更粗暴,女優演出更淫蕩.
15. 無邪氣(形容詞)
中國人所謂嘅「邪氣」,喺迷信角度可以同鬼神有關,喺中醫角度就會解作環境問題,而導致身體出現毛病.至於日本AV界都有經常用「邪氣」二字去形容女優,但意思並唔係遇到啲「唔乾淨」嘅嘢,亦唔係跟健康有關,意思即係啲女優打扮妖艷,性格豪放大膽,而且床上表現狂野.
至於喺AV影碟封面標題上見到嘅「無邪氣」三字,其意思即係指女優天真無邪,而且外表清純,好似從未嘗試過性愛咁款.除此之外,為配合主題,片商通常會搵嚟一啲年輕又有一臉稚氣嘅女優擔任主角,佢哋喺影片中通常打扮成無知學生妹,然後被人利誘上床.
而演出嗰陣,女優會故意假裝非常被動,非常怕醜,令觀眾以為該名少女真係咁純品,部分影片嘅女主角更誇張得畀男優掂吓都會慘叫,雖然非常作狀,一睇就知女優扮嘢,但一般觀眾都受落,當然呢一點亦只係AV片商最終目的.
16. 桃尻娘
日本AV片中,女優身體上嘅任何部分,佢哋都會有專輯嚟拍攝,例如巨乳系列,就專拍巨乳女優胸部嘅電影,另外還有美腿系列,就係拍女優修長美腿嘅專輯,對於喜歡大屁股嘅朋友,佢哋一樣有得滿足大家,就係拍好多美尻系列嘅電影.
「美尻」即係靚嘅臀部咁解,但原來佢哋對「尻部」都仲有好多嚴格嘅分類,而「桃尻」就係最極品嘅一種.大家食過桃都知道,佢有條坑紋,外形同臀部真係有幾分似,但要去到「桃尻」嘅層次,除咗要外形又圓又大之外,仲要結實而富彈性,而且仲要臀部嘅顏色夠鮮艷,唔能夠有瘡,有斑,有痕等嘅雜色成分,一定要白白淨,光潔無暇,仲要白裏透紅咁先至算係真正「桃尻」.所以被稱為「桃尻娘」嘅女優,真係百中無一,如果喜歡美臀嘅朋友,下次記住留意吓封面,買嚟睇睇啦.
17. 太腿(名詞)
日本AV出名多花樣,而且夠騎呢,無論你有乜嘢癖好,都可以輕易喺售賣AV嘅網站中搵到相關嘅產品.除咗戀襪,戀耳等另類影片,其實仲有一種比較冷門嘅片種,好似「太腿」就係其中一類喇!
究竟乜嘢叫做「太腿」?其意思係指大髀,據了解,呢類片種大概喺五年前興起,影片內容自不然以大髀為主題,片商通常搵嚟一啲擁有白滑雙腿兼毫無瑕疵嘅女優擔任主角,當大家觀賞呢類影片時,千祈咪抱太大期望,事關內容一般都唔會有肉搏場面,只會見到女優以唔同嘅扮相出場,例如着上短裙加絲襪,盡騷大髀誘惑,以及雙腿內嘅神秘三角地帶.雖然可觀性不大,但對於擁有另類癖好嘅觀眾嚟講,都算係一個唔錯嘅選擇.
18. 裏Video
日本AV文化深入民心,唔少女優嘅名子,大家都會耳熟能詳.而日本成人電影業之龐大,就算未曾欣賞過AV嘅朋友都會略知一二,各間片商喺每個月都有新作推出,而且不斷在外面招攬新人,足以證明有一定市場.喺日語中,成人電影被稱為ァダルトビデ才,即係英文Adult Video咁解,簡稱為AV.
AV通常分為兩大類──日本及歐美派,兩者不同之處係前者受到法律規限,如果第三點無修正影像,就屬於違法.因此,大多數AV都會喺重要部位上打格,唔似得歐美AV可以三點盡露.
不過,仍然有片商會製作無碼,然後暗地裏流出市場,呢啲無碼AV就會稱為「裏ビデ才」(裏Video).當中「裏」一字,有背面,裏面,不能公布內容意思,為免過分張揚,行內人就將無碼稱為「裏ビデ才」.另一方面,有碼術語係「表ビデ才」.當然,如果電影內容夠精彩的話,無論係有碼定無碼,觀眾都一樣咁鍾意.
19. 舌上發射(名詞)
講到日本AV嘅吹奏場面,相信唔會有人覺得陌生,因為時至今日,吹奏已經係AV嘅例行公事,幾乎所有女優喺拍AV時,中間都會有段吹奏嘅個人演出.不過,由於吹奏發展到今日,已經冇晒新鮮感關係,故此一種名為「舌上發射」嘅演出便應運而生.所謂「舌上發射」,即係當男優被AV女優吹奏至爆發臨界點嘅時候,以極快嘅速度退出,呢個時候女優便會自動伸出舌頭,「迎接」男優爆發出嚟嘅子彈.呢種咁特別嘅演出,佢嘅好處,就係能夠畀到AV迷睇到爆發嘅過程,仲可目睹女優用小嘴接彈嘅經過.既可滿足AV迷嘅心理需要,又能夠避免一直以嚟被AV迷詬病嘅造假場面.
原來有部分AV導演,為咗讓女優感覺好啲,會喺吹奏中途讓女優先含住一口疑似男性精華,男優退出後,女優就吐出口內嘅疑似精華魚目混珠,而「舌上發射」則可避免呢個問題.雖然呢種做法,可以避免被AV迷指摘假發射,但對女優嚟講卻甚為難受.因為講到底,精華嘅味道始終唔係每個女優都頂得順,真係難為佢哋!
20. P-line(名詞)
老實講,有邊個男人唔鹹濕?喺街上見到有性感靚女行過,梗係會望多兩眼,呢啲都係人之常情,尤其係見到身穿緊身褲,現出底褲邊嘅靚女時,更會𥄫多幾眼!查實唔單止我哋係咁,日本嘅男人見到呢啲現晒形嘅底褲邊時,同樣引起佢哋無限嘅幻想,就係喺咁嘅情況下,有AV片商便推出「P-line」題材嘅AV.
所謂「P-line」,其實係Pant's Line嘅簡稱,意思即係底褲邊.呢種AV雖然冇故事內容,但卻係以偷拍嘅形式進行,偷拍街上女士們緊身褲,裙之下,現出嚟嘅各種底褲邊,從而滿足AV迷嘅偷窺慾.
可能有人會有疑問,如此偷拍唔怕畀人拉咩?AV片商當然唔會冒險,故此呢啲「P-line」系列,佢哋都會搵嚟素人女優演出,先讓佢哋穿上唔啱「嘥士」嘅緊身褲或裙,然後再讓佢哋走喺街上,並進行拍攝.有時為咗能夠有現形嘅效果,更會讓素人女優穿上鮮色嘅底褲,然後再喺外面穿着白色嘅薄褲.喺拍攝嘅時候,素人女優會喺鏡頭前扭嚟扭去,甚至走光,從而勾起AV迷嘅衝動.
21. 女子寮(名詞)
有性學調查指出,男人平均四分鐘就有一次性幻想.雖然唔知調查係咪真,但男人經常有性幻想,卻係不爭嘅事實.講到滿足男人嘅性幻想,日本嘅AV片就認真耍家,從人妻,OL,電梯女郎,以至女子寮,都可以編織出各種引人入「性」嘅AV出嚟.乜嘢係「女子寮」?所謂「女子寮」即係女生宿舍,由於裏面住滿女人,又唔畀男人入內,令不少男士便對裏面充滿幻想,因此不少AV便以「女子寮」作為主題.
喺「女子寮」AV中,通常描繪宿舍住咗一班大膽及放縱嘅女生,除咗經常穿內衣出入,性慾更特別旺盛,偷偷地帶男生返去宿舍大戰,如果畀同房發現嘅話,更會嚟個多人大混戰!當然,呢啲只不過係AV片商嘅橋段,實際並非如此.
既然大家都知道係假嘅話,AV迷自然睇得冇咁投入,因此有AV片商為咗提高真實性,於是以偷拍形式,偷拍「女子寮」內嘅情景.見到一班女生喺宿舍內,只係穿着內衣周圍走,有啲仲喺度自娛,甚至喺宿舍內提供援交服務.呢啲畫面不但極具官能刺激,而偷拍嘅手法更讓刺激度大為提升!事實上,呢啲只係AV片商自製出嚟嘅假偷拍,試問有邊間AV片商為咗拍片,夠膽冒住犯法嘅風險,偷偷地喺「女子寮」內裝鏡頭呢?
22. 電擊引退(名詞)
急流勇退唔係每個人都做到,尤其係正值高峰時期,係人都有雄心壯志,希望能夠再衝高峰,又點會選擇喺呢個時候引退呢?如果呢個時候突然引退嘅話,未必會每個人話你識時務,仲可能懷疑你因為自己有問題而被迫離開.其實AV界亦有類似急流勇退嘅詞語,而呢個詞語就係「電擊引退」嘞!
「電擊引退」當中嘅「電擊」,意思指突然,加上「引退」二字,即解作突然退隱嘅意思.一般嚟講,AV女優好少會出現「電擊引退」,尤其係嗰啲正值發展得如日方中嘅女優,更鮮有會突然引退嘅例子.事關對AV片商嚟講,如果女優突然引退嘅話,不但會打亂佢嘅拍片計劃,而後續嘅宣傳計劃定會大受影響,損失亦難以估計,故此如果女優突然宣布「電擊引退」嘅話,背後一定係有重大嘅原因.一般嚟講,女優「電擊引退」嘅原因主要有幾種,分別係患病,結婚或被屋企人發現,而強迫佢引退.講到呢三個常見原因中,最慘嘅莫過於有病.事關女優如果有病嘅話,不但冇AV男優夠膽埋身,而片商亦唔願意搵佢拍片,縱然女優唔宣布引退,公司亦唔會安排佢拍片.當然,女優唔一定係患上性病,可能係其他長期疾病,縱使係性病,公司同女優亦唔宣之於口,因為大家都唔敢寫包單,女優病好後會唔會復出再戰江湖,都係留一線好啲,係咪?
23. 性感開發(名詞)
講到開發呢個詞語,通常同經濟發展扯上關係,喺AV界亦有開發呢個詞語,但意思就同經濟無關,反而同床上反應有密切嘅關係,而呢個詞語就係「性感開發」.
大家唔好以為「性感開發」,係指AV片商將女優嘅性感嘅魅力發掘出嚟,查實所謂「性感開發」嘅意思,係指AV片商為咗讓女優能夠喺演出嘅時候,更加放蕩及傳神,於是不斷開發佢身上嘅敏感帶,從而激發佢哋嘅情慾.當AV迷睇到女優喺床上典嚟典去嘅時候,不但極具官能刺激,更能燃起慾火!
雖然「性感開發」對AV迷嚟講甚具官能享受,但唔係每個女優都鍾意演出呢個題材,新進AV女優花美比奈就係其中一個好例子.花美妹表示,女優喺呢啲題材中,經常受到男優從上而下嘅凌辱,先從小嘴開始,一直到森林重鎮,而每次嘅刺激都集中喺敏感帶,因此搞到佢高潮迭起,加上佢係新人,呢種高強度嘅刺激從來未試過,拍完後有種虛脫嘅感覺.話雖如此,但能夠帶畀AV迷咁大嘅官能刺激,畀男優搞到虛脫又有乜所謂呢?


text:
你好啊 其實我煩擾左好耐 希望你可以俾啲意見我.
我同男朋友分左手兩個月 我地一齊左一年 分手係我講嘅 但我係一怒之下講 我亦好後悔.
之後兩個星期 佢無再理過我 我求佢唔好分手 佢話佢要好好諗下好好冷靜下 之後佢打大左一大篇文 入面講佢覺得我地兩個價值觀好唔同.例如我成日想佢陪我少同frd 但佢份人又social 而且我份人又好固執 佢有時想我好就講我問題俾我聽 但我就唔聽 仲同佢嘈交 變左佢會每次忍讓 亦唔再講我嘅問題 令佢好攰.而且我成日chur佢管佢 一切一切令佢好攰.個篇文當日佢仲未決定 但我之後就係chur佢希望佢唔好分手挽留佢 結果迫到佢講左分手.
我呢個月日日都好後悔 亦日日都反思左自己嘅問題好多次 希望可以好好咁改變自己.但係因為自己已經中六 而且我日日都同佢同班 分分秒秒都見到佢 所以好容易好唔開心.
我好想追返佢 因為佢真係一個好好嘅男仔 但係我啲朋友個個都叫我唔好再諗住追佢 佢哋話無論點挽回都冇用.我自己都好迷茫 但係個心真係好鍾意佢 佢分手嗰陣話我哋做朋友 對我都好好.即時而家分咗手有咩功課唔明佢都會答我 但係又會適當咁避開我 snapchat都仲會有聯絡 但只係hea send.其實我而家好矛盾 自己心入面好想追返佢 但係知道自己假若特登搵佢一定會影響佢 二嚟只係chur佢嘅另外一種.我有一次特登搵個機會同佢單獨放學 但之後佢同friend講返其實佢只係想做返朋友 而且我啲朋友個個都話佢係一個幾絕情嘅人 覺得兩個人不合就唔會一齊.
但係我真係好想好想追返佢 希望自己可以改變咗自己之後再追番佢 但係聽完啲朋友講 我又覺得我哋嘅可能性其實好微.好多人都叫我放低咗先 但係我咁愛佢我都唔知仲可以點樣放.我自己又無能為力乜都做唔到 做多咗反而會令佢反感.加上大家dse完咗之後 就會更加小聯絡嘅機會.我都唔知自己點樣改變佢先會睇到 因為我哋嘅問題係大部分喺相處上.其實我而家已經明白妥協作出退讓唔固執 但係佢好似根本就唔會再睇到.我唔希望失去佢 因為佢真係一個好好嘅男仔 所以我依家都唔知可以點樣做 希望你可以幫下我啦.
____________________________________________________________________________________
回覆:
我明白你好傷心,不過佢已經決定左,而你又好清楚佢唔中意死纏爛打,所以你冇野可以做架喇.你唯一可以做既野係upgrade自己,比佢睇到你多左朋友,social左,而且份人又開朗左好多,可能到時你再搵佢,佢會重新愛上你呢?呢段時間你做得愈多佢愈反感,不如花多啲時間同朋友一齊,或者專注返喺讀書度,對你同對佢都係最好既處理方式.
相關文章
fanpiece 精選
留言
-
Wettrust Hong Kong 於 05/01/2017 評論 NO. 1
韓國著名私處護理品牌 Wettrust 香港終於有售了, 歡迎訂購!!!


text:
社會主義
社會主義係一套政治理論同政治運動.主張工人階級無論男女,都應該可以用民主方式,集體管理一個社會.但係歷史上,唔同國家同社會嘅革命家,打住社會主義旗號去推動社會改革運動嗰陣,喺唔同時期唔同地方,社會主義都有唔同嘅表現形式同意義,所以「社會主義」呢樣嘢唔係一樣可以簡單概括.
目錄
起源[編輯]
一般認為社會主義起源係喺1839年法國同英國,但亦有人認為古時候奴隸叛變爭取自由嘅運動,亦算係一種社會主義革命,例如斯巴達克起義(公元前73年),德國農民戰爭(1524年),英國革命(1640年),法國大革命(1789年)等等.
到18世紀英國工業革命,工人開始意識到要為自己爭取權益,於是開始好多工人組織起嚟,發起爭取權益嘅社會運動,同時喺法國亦有人開始搞呢類社會運動.之後又有啲革命家發起一啲民權運動,爭取平等選舉權利.
社會主義名稱來源[編輯]
之前嘅好多奴隸叛變運動,同埋工業革命嗰陣嘅工人階層發起民權運動,都係喺烏托邦主義思想作為基本理念,無話乜嘢社會主義.社會主義呢個稱呼,係英國工業家羅伯特歐文(Robert Owen,1771年-1858年)諗出嚟,佢喺1827年試驗式咁喺蘇格蘭開咗間合作形式嘅鋪頭,呢間鋪頭設立工作時間限制,唔請細路仔做嘢,大啲嘅後生仔就會出錢供佢哋讀書,佢將呢種經營模式叫做「社會主義」,而呢啲鋪頭就叫做「模範會社」.但當佢去到英國南部同美國印第安納州開呢啲鋪頭時,就全部衰晒.1834年佢喺英國組織一個全國工會聯合會,幾個禮拜之內有成五十幾萬人加入,佢哋成日發動罷工同老闆作對,搞到好多工廠執笠,結果全國老闆壓力之下,呢啲工人組織最後都散晒.
演變[編輯]
一直以來呢啲工人革命運動,喺下層推翻上層之後,奴隸或者工人取代上層階級,自己變咗權力階級之後,又會變成一班新嘅壓迫者,之後又對無權力嘅人壓迫.
18世紀中期,居美德國思想家馬克思同恩格斯就發現呢個問題,分析過歷史上好多呢類革命運動,認為社會主義唔會由上而下,即係權力階層唔會放棄原本有嘅利益,自動走去社會主義,社會主義一定要由下而上,即係要由下層,例如工人階層或者無權力嘅人搞起,因為工人要擺脫工人階級而自己組織政黨管理政府唔係話咁易,所以只有工人先可以解救工人,工人應該自己組織起嚟形成力量,變成一種同權力階層平等嘅力量,喺平等關係之下,有乜嘢唔啱都可以傾到啱.
喺呢個諗法之下,佢哋鼓勵工人組織工會,喺1848年發表共產黨宣言,支持工人組織發起革命,社會主義概念開始喺世界各地興起.
第一國際[編輯]
- 內文: 第一國際
喺1864年世界唔同國家嘅工人組織,夾埋一齊創立國際工人協會,呢個協會又有另一個稱呼:「第一國際」.
呢個組織認為,佢哋要同統治階層抗爭,達到解放工人嘅目的,而呢種抗爭一定係國際性先有力量,所以就同全世界嘅工人組織一齊夾埋,就組成咗國際工人協會.本來呢個協會原意係捉成工人同政黨之間合作,但抱社會主義同抱無政府主義嘅工人組織喺對權力嘅觀點上發生分歧,第一國際慢慢積弱.


text:
正常男生一天大概能射精幾次呢本帖最後由 xyz61233 於 2010-2-22 02:38 AM 編輯
單純好奇男生一天到底能射精幾次@@
希望大家同票時不要故意亂選很多次喔=.=|||
然後順便說一下次數很多的話感覺是怎樣的@@   小弟個人試過4次,當然一次比一次久,量一次比一次少,弟4次...射完會痛=.= 一ˇ一 最多是過一天六次 不過之後休息好幾天 六次左右是上限
不過要休息好幾天XD 做ㄉ多~也要事後修養......不然就是鐵打ㄉ        小弟我射了五次後就軟腳~~
只想好好睡覺那都不去!! 年輕時可以很多次....
年紀大了就....
不行了T_T 我最多ㄧ天(24小時)做過7次@@
到最後幾乎射不出來~
蛋蛋會痛....
所以...不十人人都可以當AV男優ㄉ@@ 好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚讚好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好...  瀏覽完整內容,請先  註冊  或  登入會員    所以男生正常都是一天4-6次嗎@@
那個隔天還能再繼續嗎?
還是要休息==?        7次
第5次之後光是長大都覺得會痛
第7次光是摩擦都會痛....
當天性慾全銷,不想再玩了
不過還是可以硬起來繼續上 6次那們猛喔
都還沒嘗試過的說 量一次比一次少 事後多休息多修養 別人我不知道啦~~我是一天最多可以三次啦?~~ 平常起床+睡前各一次,放假時時段任選再多一次,這樣剛剛好也不會很累~
不過請記得多補充營養的食物,這樣才能保持硬度~


text:
唐伯虎點秋香 (電影)
想搵呢個詞嘅第啲意思,睇下(唐伯虎點秋香).
《唐伯虎點秋香》(粵拼:tong4 baak3 fu5 dim2 cau1 hoeng1;英文:FLIRTING SCHOLAR)係香港出品嘅電影之一,係笑片巨星周星馳喺1993年主演嘅作品,女主角係鞏俐.呢套戲係周星馳嘅代表作,裏面一啲台詞影響咗大中華文化好多年,例如甴曱俾人叫「小強」,就喺周星馳起嘅.
電影資料[編輯]
制作[編輯]
劇情大綱[編輯]
呢個係由一套傳統嘅劇目《三笑姻緣》改篇出嚟嘅新版本故事,內容係用咗歷史人物藝術家嘅唐寅(又稱「唐伯虎」)嚟玩搞笑.
劇中嘅唐伯虎(周星馳飾)既係詩畫雙絕,亦係一個武林高手,係唐家霸王槍嘅傳人,只不過當年佢阿爹唐天豪因為一次兵器排名嘅比鬥輸咗畀書生奪命劍,從此退出江湖,而身為傳人嘅唐伯虎應承佢娘親唔會喺其他人面前顯露武功,以免俾仇家追殺,所以伯虎喺其他人眼中只係一個解元身份嘅文人;佢畫嘅畫或者寫出嚟嘅墨寶,就算係失敗之作都好值錢,所以日日都有大把人喺佢屋企後門度等執呢啲掉出嚟嘅垃圾.
唐伯虎娶咗八個老婆,但係冇個對辦,全部唔賢良淑德不特止,重爛賭爛飲,日日喺屋企唔係開檯打牌就猜枚飲酒,搞到唐家上下家不成家;唐伯虎因為咁而非常之痛苦,但係佢娘親就覺得班新抱熱熱鬧鬧咁冇咩問題,重鬧個仔娶咗八個老婆都唔知足.
後來有一日,唐伯虎同其餘三個才子朋友行街睇女仔(四個人合稱「江南四大才子」),遇到華太師夫人同四大侍婢出巡拜神兼派善包,而佢哋聽聞四大侍婢裏面嘅秋香(鞏俐飾)係最國色天香,於是就假扮乞兒攞包嚟乘機索油,當唐伯虎見到秋香嘅天真笑容,就此而決心要娶到秋香.
唐伯虎打扮成賣身葬父嘅孝子去到太師府喊叫賣身,最後終於感動到秋香同埋侍婢主管而入到太師府做下人,編號係9527;太師府對待男下人好似軍訓咁,而且男女侍奴係分得好清楚,所以唐伯虎要接近秋香係絕對唔容易;終於有一次,號稱「江南四大淫俠」嘅四個鹹濕佬喺夜晚潛入太師府想侵犯四大侍婢,點知俾伯虎撞破而帶佢哋遊花園,後來伯虎趁機會走入去秋香個宿舍想報料叫秋香小心嘅時候,發現秋香讀緊(唐寅詩集),唐伯虎心諗掂晒得來全不費功夫,即刻向秋香表露身份,點不知俾秋香而打到一仆一碌;同一時間,四大淫俠亦俾太師府總管同埋武功高強嘅太師夫人一網打盡,重爆出係伯虎帶佢哋入嚟,正要向編號9527嘅唐伯虎問罪嘅時候,有個下人向太師夫人呈上喺秋香房裏面發現嘅(唐寅詩集).原來太師夫人正正就係當年唐伯虎娘親嘅情敵,後來因為得唔到唐父而由愛成恨,對唐家嘅人同埋所有有關於唐家嘅嘢都恨之入骨.因為咁,太師夫人就大發脾氣要搵出邊個喺太師府收藏詩集,唐伯虎心知呢本嘢係秋香嘅,所以用一段極富動感嘅數白欖嚟攬咗上身;呢吓嘢唔單止感動咗秋香,重講服咗太師夫人而得到機會成為太師公子嘅伴讀書僮,重俾夫人賜咗個名叫華安,可以自由進出太師府每個地方,從此就更進一步咁接近秋香.
後來有一次,橫行霸道嘅皇爺寧皇帶住大班軍馬,連同師爺對穿祥及奪命書生一齊殺到嚟太師府,想以文鬥同武鬥嚟刁難華太師,畀下馬威等太師唔好同佢作對,點知都一一俾唐伯虎擊敗,搞到非常掃興而撤退;而另一邊廂,唐伯虎喺太師府所顯露嘅武功,同埋即席畫出嚟嘅畫俾太師夫人睇穿咗原來華安就係唐伯虎本人,於是將伯虎收監.
幾日後,恢復元氣嘅奪命書生返嚟太師府尋仇,重重創咗奮力頑抗嘅太師夫人,而呢個時候,秋香靜靜雞放走咗嘅唐伯虎返轉頭嚟應戰奪命書生,而且重因為打贏咗而重奪兵器譜嘅排名.唐伯虎因為拯救太師府有功,太師夫人決定既往不究,重將秋香許配咗畀唐伯虎,從此有情人終成眷屬.


text:
有云女人係水造,所以容易流眼淚,不過我就認為解釋唔只係咁,好似日本唔少AV女優,佢哋只要經男優以指技刺激,就會爆發連綿不絕嘅潮吹,噴出嘅泉水可以用公升嚟計算,新進激情派女優朝桐光,就係最佳例子喇.
日本AV界嘅新人女優有好多種,除咗分巨乳系,美少女系,熟女系等派別,個人認為佢哋仲可以分為成長型同即食型.如果係成長型,大家可以慢慢追其作品,從中細味女優由怕怕醜醜,漸漸成長為好色慾女嘅過程.如果閣下好似小弟我咁急色,咁樣即食型就絕對適合大家,何謂即食型女優呢?大家睇下朝桐光就知道喇.現年25歲嘅光妹上年年尾加盟AV界,一出道就惹人驚艷.先講樣貌,光妹雖然未夠三十歲,但係面上就浮現出成熟女人味,但係熟得嚟俏麗,所以被歸類為輕熟美女.而身材方面,光妹呢副偈實在勁爆,身高5呎5吋嘅佢擁有纖腰長腿,同一時間,胸前又生有一對純天然F-Cup美巨乳,呢對大肉彈脹卜卜,又圓又彈手,拍得住有「業界第一美巨乳」之稱嘅濱崎里奈.
雖然朝桐光呢類肉彈型輕熟美女唔係只此一家,但係好似佢咁即食嘅女優就好少見.如何即食法?朝桐光於頭炮作品當中,就已經顯現出自己毫無底線嘅演出.一般巨乳女優為咗唔好咁快玩殘自己,都會好錫身,錫身到連胸夾都唔多願玩,但係光妹就唔同,知道自己天賦所在,一於唔顧得咁多,多多男優都畀佢用胸夾引爆.另外,光妹第一次演出就接受凌辱場面,任由男優將自己綁成大閘蟹,繼而被大量震棒震蛋,刺激到自己叫到拆天.不過,最激都係佢第一次演出就即玩二穴中出,簡直係荷官一派牌,就大嗌晒冷一樣.小弟我除咗欣賞光妹演出夠晒搏之外,仲有佢嘅潮吹功夫,男優用到情趣玩具或指技刺激,好容易就令光妹潮吹停不了,就算由佢自己動手自娛,一樣可以High到好似江河決堤一樣,最得人驚係以為佢泉水用乾,但係好快又有第二道泉水噴出,好似永遠都唔會乾塘一樣,勁呀!
年齡:25歲
身高:5呎5吋
三圍:36F-24-35
推介作品:《一邊承受監禁拷問,一邊感受絕望的人妻》
推介場口:冇得傾,成隻碟都滋味無窮,由開頭到散場,朝桐光都飽受男優玩弄,先係被五花大綁,再被震棒激震,後又硬食人肉三文治,由頭到尾都玩到咁激,如果你仲話唔好睇,咁就冇計嘞!
撰文:賢


text:
Monday, 19 November 2007
Uncharted: Drake's Fortune
本來呢隻 game 係 20 號先出, 但係 d 舖頭偷步, 一早已經放晒出o黎賣, 所以我星期六已經買o左. 雖然我少玩動作 game, 但係呢隻 game 我好鍾意, 係我最鍾意o既動作 game 之一, 已經好耐冇試過連續兩日勁打機, 一氣呵成由頭打到落尾爆機, 當爆機畫面出現o個時, 真係覺得好滿足.
呢隻 game 好似係遊戲機版本o既 National Treasure 咁, 故事講 Nathan Drake 想搵出同自己祖先 Francis Drake 有關連o既寶藏, 佢有個老老地o既 partner 叫做 Sully, 亦有個女記者叫 Elena 跟住佢, o係尋寶途中又有好多海盜想搶佢 d 地圖... 所以個故事就好似睇戲咁, 有追看性, 想一路睇發展落去會變成點, 而且個 presentation 又同個遊戲本身好夾, 由 game play 轉去 cutscenes, 再轉返去 game play o既轉折非常流暢, 而且個 game 又頭到尾都唔使 save (佢會自動紀錄), 所以會唔覺唔覺就坐o係度玩o左幾粒鐘. 故事以外, 角色亦非常吸引, 主角同個記者妹都好有性格, 有時又會出句抵死對白, d 配音又出色, 所以玩到中段, 已經變得好鍾意呢兩個角色, 變成想一路玩到爆機o既動力之一, 想睇佢地下場如何. 非常期望佢地出第二集, 延續呢 d 角色.
至於玩法, 主要有兩個部份, 一個係槍戰同埋爬o野搵路. 兩樣都幾好玩, 不過我就更加鍾意爬山搵路同埋解謎o既部份, 如果少 d 槍戰, 多 d 搵路解謎就更加合我口味. 其實就係好似 Tomb Raider 咁, 但係就出色好多, 唔會迷路, 槍戰o既控制亦流暢好多.
我兩日勁玩就爆機, 大概十個鐘咁上下. 其實都唔算好短, 比起 Bioshock 同 Metroid Prime 當然係好短, 但係比起 Resident Evil 或者 Metal Gears 就其實都差唔多. 呢個 game o既步伐非常之快, 所以玩到爆機o個時都覺得差唔多. 不過當然, 咁好玩, 的確係越長越好.
Posted by Howtindog at 06:20
Labels: 打機
0 comments:
Subscribe to: Post Comments (Atom)


text:
單式反光相機
單式反光相機,口頭上叫做單反相機,又或者係單眼相機,單鏡反光相機,係從構造原理嚟起名嘅,相機裏面用一塊喺鏡頭同底片間嘅鏡將圖像投射去對焦屏上面.大部分單鏡相機都係通過目鏡嚟到睇五棱鏡反射嘅像,亦都有其它形式嘅取景器,好似俯視取景器噉啦.
發展歷程[編輯]
1909年,Graflex爾個牌子出嘅一部相機,就係爾種原理,而家35mm片幅係1936年由Exakta提出嘅.
1970年代,爾種技術就得到廣泛應用,好多攝影師都好鍾意爾種相機,而且好快就普及咗.單反嘅一樣好大嘅好處就係成像同監視嘅視差幾乎零,爾個係相機技術嘅一樣突破.而家市上賣嘅單反相機絕大部份都係有得換鏡頭嘅,所以呢,題材方面好多攝影愛好者又或者係專業攝影師都唔使頭痛,乜嘢微距啊,風景啊,運動啊,肖像啊嗰啲一部相機就可以輕鬆搞掂.
基本元素[編輯]
而家,好多入門嘅攝影愛好者都希望買部單反嚟到學習攝影.學攝影用單反好啲,但係即管係而家,單反都係價格不菲咖,所以呢,入門嘅愛好者應該慎重考慮.單反相機嘅好處好多咖,舉連拍功能做例子,單反嘅內部構造同數碼相機嘅唔同,所以單反嘅連拍速度快過普通數碼相機好多,至於連拍速度嘅快慢,喺單反相機裏面都有分,一般中檔機嘅快門速度都有6張到8張一秒嘅,高檔就會更加快,令攝影師可以迅速捕捉珍貴嘅瞬間,唔錯過嗰霎那嘅精彩情節.不過要睇出連拍嘅速度,首先要將ISO調高,調至F/Tv或者係M檔,儘量將快門速度調到最快(各種相機最快時間唔同).
一般嚟講,愛好攝影嘅人都會追求質素高嘅相機,恁樣會更容易突出靚嘅效果.但係單反嘅操作比較複雜,好多愛好者買咗返嚟都唔係好熟悉操作.
感光度(ISO)[編輯]
傳感器對光嘅敏感度嘅描述,行內人簡稱ISO.一般單反感光度由100~12800(中高端)不等.感光度越高,對光嘅敏感度就越高.
快門[編輯]
當撳落快門嘅時候,相機會制動快門簾,喺快門閃過嘅一瞬間(就好似人咋樣嘅一瞬)就會將鏡頭前嘅影像記錄落嚟.
快門速度指由前快門簾開啓嘅一瞬間到後快門簾關閉嘅一瞬間之間嘅時間,通常以「幾分之一」嘅分數表示,而分母通常係祇能夠被二同埋/或者五整除嘅數.響一尐光線比較暗嘅場合裏面,通常將快門速度調到好慢,若然冇辦法,必須快速捕捉嗰一瞬間,就一定要將感光度調高,從而有效加快快門速度.
光圈[編輯]
舊時尐光圈都附喺鏡頭上咖,而且光圈重係手動調節嘅,但係而家唔同咗啦,數碼單反一般都係響機身度通過微電腦調嘅.
光圈嘅基本作用就係控制通光量.柔光嘅時候可以儘量調大光圈,而強光嘅時候儘量縮細佢.
一幅圖片,通常主體好重要,而一尐不必要嘅背景,通常會通過「虛化」呢種方法去處理,虛化嘅對象可以係背景,亦可以係前景.至於虛化對象,可以通過焦距去調節.虛化背景嘅程度,就係以「景深」去描述.
景深深淺,一取決於光圈大細,光圈越大,虛化得就越犀利,光圈越細,成幅相就冇層次感,全部都清曬.
另外,重取決於焦距,焦距越長,虛化得就越犀利,焦距越短,反之.


text:
香港民主路上的三種人
其實中共治理香港好簡單,因為香港人一向都係見風駛悝.
好多時候既遊行示威都係利益受侵犯嘅團體/人先出嚟講野,簡單啲嚟講,香港人示威嘅程度有三種:
第一種:唔撚示威嘅人.
第二種:係咁咦示威吓嘅人.
第三種:為民主犠牲嘅人.
第一種係唔撚示威嘅人,呢種人多數係覺得唔撚關佢事或者係既得利益者.
我係第一種人,係第一種人就要坦白.
我連一次遊行示威都無去過,因為我覺得其實唔撚關我事.
如果要我學國民教育,我無乜問題,頂多我嗰堂訓覺.
HKTV我係可睇可不睇,另外好多嘢例如高鐵,23條,反東北嗰啲……
我係知道呢啲事嘅發生,但係我唔去.
因為的確係我唔想理,沉默係我嘅選擇,你地鍾意可以屌鳩我.
但係我想講其實香港人大多數都自私,我只係誠實 ,我唔想變第二種人.
第二種人,係香港大部分講「民主」嘅人,好多時候都係打吓飛機,上吓高登dislike吓啲支那post咁.
好多時候做嘅野都係點到即止,我唔明點解佢哋仲可以係咁姨七一係條街度行個圈,仲可以咁撚厚面皮,話唔去七一唔係香港人.
案底又唔敢留,示威又要就住就住,我去同唔去其實一撚樣.
就算七百萬人去哂又點姐?又如何?
今時今日香港人,竟然仲停留喺又要威又要帶頭盔既嘅階段,又示威,又跪低咁,我真係笑撚咗.
如果你真係咁熱血,攞把刀求其隊個官都得.
香港人咁憎CY,今時今日條仆街都未死,證明香港人幾咁熱愛和平.
一日香港人有工返,有錢賺,有屋住,有女屌,香港人只會將民主當係一種活動,行去打咭,上Facebook證明你幾咁民主,或者同啲 friend講下去咗七一有咩體會諸如此類.
如果我將佢地呢種行街嘅行為講做示威,簡直係侮辱咗示威.
如果你仲屌鳩我點解唔去示威遊行,不如問你自己你除咗鳩行叫口號仲做咗啲乜.
至於佔領中環,收撚皮啦,就算有幾撚多個簽名 香港人都係唔撚夠薑.
我唔明點解你哋計較啲簽名數量嚟做乜,即使全城支持佔中,唔撚夠薑就係唔撚夠薑,俾七百萬個簽名你都係唔撚夠薑,已經唔關反佔中事 .
如果你地夠薑一早佔撚咗啦!
唔洗拖咁撚耐,如果香港人夠薑,就唔會有和理非非嘅遊行.
唔好以為反佔中係佔中嘅敵人,其實唔係,而係香港人既懦弱,驚留案底同其他人點睇等等.
主因其實係唔夠薑:如果香港人夠薑,就唔會連反國民教育都搞咁耐;
如果香港人夠薑,香港電視嗰啲運動好多都搞得成.
香港人既嘅心魔係懦弱同案底,唔會做激進行為,於是欺騙自己,以為行下街鳩叫下就係支持民主.
我認為喺香港絕大多數支持民主既人都係咁,所以我做第一種人,係對我自己誠實.
第三種人:你地係香港少數嘅英雄,為民主流血留案底,真心支持你.
可惜你地係極少數人,大部份人只會覺得你搞事 多鳩餘,甚至有人覺得你痴撚線.
比第二種人話你戇鳩,咁真心為民主做乜,其實第二種人先真係唔掂.
因為佢地仲係覺得唔犯法,鳩UP下就可以有民主,你地係少數清醒既人,真心支持你!
作者:BB
圖片來源:VOA News


text:
(警告:以下文字含有強烈撐自己人意識,如果你係香港人但係支持中國隊,講咩「大家都是中國人」嘅,我屌你老母啦,你即刻同我躝番大陸,呢篇文你無資格睇!)
呢個禮拜港隊總共有三場國際賽事,12號對作客馬爾代夫贏咗!14號主場B隊迎戰澳門,同埋火藥味最重嘅17號香港主場對中國.經過之前港隊將士搏盡全力,我地而家仲守住小組第二,打鄰國係最重要最重要嘅生死戰,理論上贏咗就好大機會鎖定小組第二,有機會爭最佳以名次出線.
除咗呢場決定出唔出到線之外,更可以為香人吐一口烏氣!就算唔講回歸18年嚟我地受嘅欺壓同侵略,由海報事件開始,對港隊不利港隊嘅事一直發生:
比人歧視有層次!
英雄輝比人鬧係狗,吐口水侮辱!
被FIFA罰錢!
馬代政變緊急狀態,FIFA都要我地冒生命危險去作客!
馬代改早開賽時間!
喂,我地比人踩到上心口喇,而家唔比番啲顏色佢地睇等幾時啊?球員已經打緊爭氣波,我地作為港隊第十二人梗係要落力為場上戰鬥嘅兄弟打氣啦!我一路都話,而家係打緊仗,任何幫到港隊嘅嘢都係值得做,應該做,快啲做!呢幾次主場雖然掛紅旗,但其實局勢仲係好嚴峻,為咗整合我地每一分力量,而家就同你開個戰前會議!
《開戰前》
1. 衣著
著紅衫
著紅衫
著紅衫!!
一定要整到全場紅海!!!
我知好多球迷都要番工著裇衫,我明,但係呢場波咁重要,不如前一晚放埋件紅TEE入公事包,入場換一換啦.白色港隊作客我今次真係唔太建議(我自己剛剛買咗都係咁話)一堆紅中間一個白真係好顯眼,不利氣勢呀.
2. 減少客隊球迷
今次入場會check身份證,但由於有炒飛狗放比大陸人,所以好可能會有大陸人拎主隊飛搏大霧衝擊我地查飛關口.旺角場人手不足,到時如果有早到嘅手足,不妨組團去幫手阻止衝關嘅大陸人,見到就大聲喝罵「有大陸人搏懵呀!」之類,唔好比工作人員放佢地入去,以減少敵軍人數為目標!
3. 客隊球迷係仇人
唔該!記住!客隊球迷行過時要做嘅嘢絕對唔係拍手歡迎!而係要仇人見面份外眼紅咁屌鳩佢!大佬我地唔係做親善大使,唔需要歡迎敵人!你幾時見過巴塞迷係魯營拍手歡迎皇馬迷嚟打鳩自己人!?最好就鬧到佢失禁,屌到佢中風,敵人愈少愈好!唔關政治事!體育都可以係世仇!
《國歌時》
1. 噓唔噓?
基本上得三個選擇:
A. 噓/Boo爆佢
B. 唔噓,唔唱,唔做其他嘢
C. 唔噓,做其他嘢 (e.g. 嗌We Are Hong Kong,打交叉手勢,唱改篇鄰國國歌之類)
「噓」表示唔可以屈服,反對支那侵略;唔噓,唔好累港隊(可能)被罰,之後仲有主場賽事閉門無著數.嗱A同B你自己揀,但C嘅話有啲真係兩頭唔到岸,例如嗌口號其實一樣都係騷擾國歌,仲會被屈支持;而唱改版鄰國歌係最差嘅一個做法,咩生菜牛肉垛爛,第一現場咁嘈,你覺得你唱得大聲過喇叭?根本唔會有人聽到你唱乜,第二歌詞on9無意義,第三TVB仲會話你唱國歌愛國,根本就係五毛嘅計謀.所以一係噓,一係唔好噓,千祈唔好揀C !
《開戰時》
1. 敵軍分析
足總扣起咗1600張飛,有幾多會流出比啲愛国新香港人真係無人知,仲要割讓咗22-27區比客隊球迷,成半個看台,而且人地Ultras好勁,中超夾慣夾熟.我地雖然31-32段有打氣區,但其他區真係有啲靜到圖書館咁,企起身都比阿叔屌,如果唔好好計劃,隨時比人反客為主!
唔信人地勁?你睇下:
https://www.youtube.com/watch?v=VZ8dvJZZFXo
2. 第十二人戰術
我地可能無一流嘅實力,但論主場氣勢,我地一樣可以唔輸蝕!以下幾點,比唔甘心被客隊騎劫嘅兄弟一齊做!
A. 由入場撐港隊嗌到完場一刻,咩情況都唔會早走!
今次係近十幾年來世盃外成績最好嘅一次.港隊咬緊牙關,背負住我地嘅夢想,一步一步咁延續,最好嘅回報就係入場支持,九十分鐘出盡力撐自己人 ! 仲有,用得撐呢個字,睇完全場真係基本盤,東張西望勝利球迷前車可鑑,今次仲早走我驚你比人cap圖恥笑到你個孫都知你係逃兵……講真,咁急走替死咩?你估你真係歐洲球場幾萬架車塞住驚長龍咩……呢場波有今生無來世架,咁難得有飛,一齊留係度頂硬上,撐到最後一秒!
B. 重點屌足狗智90分鐘,掂親波就Boo/屌鳩佢
鄭智一掂波,梗係要屌柒佢啦,最好屌到佢腳震,以下大陸球迷影片示範:
https://www.youtube.com/watch?v=BUyvPAyt6jY
可以諗定一啲專屌鄭智嘅beat,簡簡單單「鄭!智!屌你老母!」都得,最緊要夾定,到時嗌自然有人跟.
C. 噓盡支國球員 攞返主場氣勢
除咗重點招呼鄭智之外,其他支國球員我地都唔好漏咗,請出力屌,行親埋場邊就兇神惡煞咁屌鳩佢.逢親佢地撻Q,甩波,飛機之類一定要瘋狂恥笑,唔駛同佢客氣,最好屌到佢怯,笑到佢燥,笑到佢無曬信心,我地入場撐唔係為咗做君子,係為咗撐,你明唔明?
另外,而家唔駛識波牌,無論合唔合理,只要判決對港隊不利,我地就要噓就要Fuck you Referee!衰啲講句,係架我係要用盡每一個機會比壓力對手架,你噓球證得激烈嘅,佢都會諗多兩諗先啦,主場就係咁用架喇.
如果有愛国廢中廢老屌你,唔駛理佢,繼續做你應該做嘅嘢!打緊仗嘅人係唔會因為啲旁觀者屌兩句而停止!
可能,我地每人出力凝聚嘅主場氣勢,就可以為港隊增加1%勝率,而呢1%,分分鐘為我地帶嚟勝利!
D. 其餘時間跟香港力量嗌口號
部分頭先所講嘅,組織做會唔係幾好,但素人球迷自發做就無問題.咁屌同噓對面隊之餘,唔好忘記我地第十二人主要都要幫港隊打氣,所以記得都一定要幫打氣團嗌爆旺角!
E. 非必要唔好掟嘢
案例證明,係FIFA眼中,掟嘢比噓國歌嚴重好多.如果唔係到同強國人打大交或者有咩暴動呢啲劍拔弩張嘅時刻,千祈唔好掟嘢入球場!上次就係有人(定鬼?)掟一包檸檬茶,比位佢地連消帶打拖埋噓國歌一齊罰,比佢累死之餘,又搵唔到果個掟嘢嘅人!如果今次無啦啦又有人掟嘢,一定要喝止佢並大聲示意叫附近嘅人幫手一齊好好教導下佢!
(戰術意見參考自高登港超post瘋小孩及一眾巴打)
3. 香港力量與癡線佬
打氣組織香港力量為港隊打氣出錢出力,佢地對營造主場氣勢有重大貢獻,我個人好感謝佢地嘅付出亦必須係度表揚佢地.但始終人夾人緣,梗有部分球迷同佢地做法唔同.如果有坐近過打氣區嘅可能會知,香港力量TPOHK有佢地嘅打氣風格,亦始終有佢地嘅取向同想法,未必可以夾到全部人.
如果你覺得自己夾唔到TPOHK,但又想為港隊嗌爆旺角場嘅,或者你可以考慮一下唔同距離嘅支援.我收到風港足癡線佬可能為咗減輕TPOHK嘅負擔同一齊幫香港打氣,積極考慮組團去28區一盡地主之誼好好招呼大陸仔,另外亦有部分開荒牛諗住去10-11區對岸呼應.呢啲勇士希望遍地開花,努力帶起另一面看台既聲勢!無論你坐邊一段,見到有勇敢嘅球迷願意挺身而出係較靜嘅地方帶領口號,我請你一定要幫佢,只要你地肯和應,附近嘅人好快都會被牽動,要一傳十,十傳百!如果附近無勇士帶頭嘅,你亦唔需要怕醜,可以當仁不讓大叫一聲We Are Hong Kong,在場手足一定會幫你!
4. 撐香港隊,捨我其誰?
屌,我講咁多都係唔想自己因為係呢場會記一世嘅波入面無出盡全力而後悔姐.CapTV條片對我印象好深,外國人都唔明點解我地會最支持某一隊球會,而唔係最支持代表自己城市,代表我地嘅球隊.記住,世界上只有我地係香港人,香港代表隊 – 我地唔撐,仲有邊個撐呀!?
最後祝香港隊馬到功成,戰勝歸來!
(圖片來源:香港超級聯賽 Hong Kong Premier League facebook)


text:
(運動祥)單車友必去!將軍澳海濱路線4大 checkpoint
近日天氣愈嚟愈熱,身邊有唔少朋友都開始約我去做運動,個個都話要出身汗,減減肥,操fit自己再去沙灘Show身材喎!但如果你唔想成日困喺Gym房,又唔想出去打波踢波咁激烈嘅話,其實踩單車都係一個唔錯嘅選擇嚟嘅!
今日我就介紹大家一條位於將軍澳嘅踩單車路線,大家約埋男/女朋友去拍拍拖又得,同屋企人一齊當作親子活動亦得,可以做運動之餘,又可以到處吹吹風,的確寫意!
Text – 運動祥 photo- 部分為網上圖片
Checkpoint 1
城市中嘅小漁港 清水灣灣畔徑
由將軍澳地鐵站出發,騎著單車沿指示牌前進,到達將軍澳運動場後向右拐,然後一直沿單車徑踩3分鐘左右便到達第一個checkpoint清水灣灣畔徑.當中由地鐵站至灣畔徑亦只需10分鐘左右.
Checkpoint 2
將軍澳海濱小碼頭
一直慢踩10-15分鐘,便會到達一個小碼頭.想停低睇風景?不妨推車走到海濱位置,如果好天氣嘅話,個 view 都唔錯㗎!
Checkpoint 3
闖入將軍澳單車館公園
當你一直踩一直踩,然後見到熟悉嘅將軍澳運動場,咁就代表你已經圍繞海濱踩咗1個圈喇!大家有興趣嘅話亦可以轉入香港單車館公園,當中有極限運動場,緩跑徑,運動攀登牆及兒童遊樂場等,都值得入去睇睇嘅!
Checkpoint 4
期間限定 將軍澳廣場單車Pop Up Store
離開將軍澳前大家記得入到地鐵站附近嘅將軍澳廣場,因為即日至 3/8喺將軍澳廣場1樓中庭,將會擺放BIKEAHOLIC單車POP UP STORE,各位單車發燒友記得唔好錯過啊!
日期: 即日起至8月3日
時間: 上午11:30-晚上9:00
地址: 將軍澳廣場1樓Zone C


text:
青馬大橋
青馬大橋係香港一條大橋,橫跨馬灣海峽,連接青衣同馬灣.佢係全球最長嘅行車鐵路兩用懸臂式吊橋,亦係世界第六長嘅懸臂橋.條橋長 1,377米,連引道全長2,160米;係香港8號幹線青嶼幹線嘅一部份;連埋汲水門大橋係市區唯一去大嶼山,赤鱲角香港國際機場嘅路.車速限每小時80公里.
簡介[編輯]
青馬大橋採用雙層設計,橋嘅露天上層係3線雙程分隔快速公路,有蓋嘅下層就係2條港鐵東涌綫同機場快綫嘅共用路軌,同2條喺緊急時(例如打風同嚴重交通意外時)使用嘅單線行車道路.1992年5月25號開工,使咗港幣71.44億.條橋連同青嶼幹線其餘部份,喺1997年4月27號開幕,由前英國首相戴卓爾夫人主持.同年5月22號正式通車.
旅遊景點[編輯]
青馬大橋係香港一個地標同埋景點,所以吸引咗世界各地遊客參觀.為應付遊客,政府响青衣西北部整咗座青嶼幹線訪客中心及觀景台.訪客中心有大橋模型,相同互動遊戲;從螺旋小路圍圓柱形嘅觀景台上,遊人就可以較近距離或高角度,遠眺青馬大橋,汲水門大橋同埋汀九橋,觀景台設有行人天橋連接訪客中心同停車場.訪客中心同觀景台響1997年隨住青嶼幹線通車對外開放,最初由新機場工程統籌署負責管理同運作.該署響1998年解散後,展覽中心交由民政事務總署葵青民政事務處負責管理.
由於青馬大橋冇行人路,遊客冇得響橋上面行.現時政府只響國際馬拉松賽事舉行期間開放橋面,作為比賽路段.另外亦曾經喺2008年5月2日將部分橋面畀火炬手傳聖火.


text:
姓仲好聽的女孩名字有哪些呢?仲氏的公認祖先為仲子(名由,字子路,孔子的弟子).仲氏從第64代開始使用統一的輩份字,因此,全國的仲氏子孫的輩份相差不大,得姓始祖:仲堪.那麼姓仲的女寶寶叫什麼名字最好聽呢?姓名網為您分析姓仲好聽的女孩名字.
姓仲好聽的女孩名字
姓仲好聽的女孩名字》》
仲韻媛 仲佐潔 仲汝玉 仲沅琳 仲勝文 仲可穎 仲伊妞 仲韻怡 仲香美 仲瑩姬
仲雲娥 仲姣紅 仲海麗 仲妹霖 仲莉玲 仲皓冉 仲飛霞 仲怡茜 仲文莉 仲艷茹
仲倩茜 仲青霞 仲岫娟 仲嫣芳 仲仁琳 仲海妹 仲悅爾 仲慧燕 仲麗艷 仲璐怡
仲金媛 仲渝婷 仲金瑤 仲親穎 仲漪秀 仲月娜 仲燕妮 仲燕燕 仲婷媛 仲鈺瑛
仲慧琳 仲鵬麗 仲洋娜 仲秀婧 仲雪芬 仲怡睿 仲寅文 仲東倩 仲曉娟 仲麗霞
仲瑛寧 仲劍芬 仲治娥 仲花花 仲嬋 仲怡通 仲茂芳 仲儀瑛 仲衛娜 仲傢文
仲新茹 仲芳莉 仲姹婭 仲蘼婷 仲明悅 仲蕓娜 仲夢瑤 仲儀琳 仲玫玲 仲紫瑤
仲玲玉 仲銀花 仲增潔 仲睛茹 仲嘉瑛 仲婧煒 仲莉雯 仲瑞莉 仲晴茹 仲立芳
仲雅娟 仲妍熠 仲婧瑤 仲賢琴 仲斌梅 仲明霞 仲唯婧 仲婉婷 仲如燕 仲雨潔
》》還是沒有找到滿意的名字?不妨問問大師.
仲雅瓊 仲冰芳 仲宗琴 仲媛籲 仲秀同 仲曾萍 仲艾雪 仲少莉 仲倩嵐 仲妙娟
仲升文 仲協文 仲斯媛 仲小瑛 仲傢悅 仲蓉艷 仲美怡 仲婭嘉 仲凡玲 仲倩文
仲婧玲 仲婉茹 仲坤蓉 仲玲莉 仲滿霞 仲瑋瑤 仲翠芳 仲鎖秀 仲婷鈺 仲乙娜
仲晚雪 仲涵怡 仲莉盈 仲清英 仲宇嬋 仲曉玲 仲可妍 仲妍鴻 仲寶萍 仲娟言
仲瑩娜 仲征英 仲琳格 仲芑穎 仲祥花 仲婧雯 仲雨萌 仲雪柔 仲興國 仲子琳
仲鑫怡 仲新茹 仲曉瓊 仲莉霞 仲冉冉 仲海悅 仲曉冉 仲子文 仲依琳 仲馨悅
仲雪 仲吳瓊 仲林玉 仲姝倩 仲瑛瑤 仲鶴麗 仲賀娟 仲金莉 仲潔瓊 仲鳳花
仲辰艷 仲全文 仲戎琳 仲明玉 仲文文 仲琳露 仲夢茹 仲婧 仲思怡 仲永梅
》》還是沒有找到滿意的名字?不妨問問大師.
仲小嫣 仲子雪 仲莉莎 仲素婷 仲素妍 仲慧穎 仲莉瑋 仲秀瑛 仲嘉瑩 仲玉芳
仲妍銳 仲宣瑩 仲沁穎 仲錦文 仲長紅 仲臻萍 仲奪穎 仲珂婷 仲玉蓉 仲品潔
仲先芬 仲蕓悅 仲秀雄 仲海麗 仲春玲 仲熙媛 仲希秀 仲燦玲 仲雨嫣 仲藝婷
仲嶺玲 仲木媛 仲蓉蓉 仲紫燕 仲薇冉 仲妍姿 仲芳玉 仲媛 仲虹玉 仲婉婷
仲福娥 仲紅霞 仲軍花 仲國梅 仲曉萍 仲夢潔 仲琬茹 仲桂紅 仲續佳 仲春妮
仲卓宇 仲靚穎 仲蕭瑤 仲詠潔 仲宗瓊 仲韶芬 仲秸瑩 仲燕輝 仲劍英 仲豫萍
仲偉紅 仲灩文 仲欣艷 仲婧鈺 仲敬文 仲淳鈞 仲國遂 仲紫灃 仲柏瑛 仲書芬
仲菊艷 仲文婷 仲雨婧 仲桂芬 仲萱瑩 仲悅斡 仲鑰秀 仲玲瓏 仲東文 仲海霞
》》還是沒有找到滿意的名字?不妨問問大師.
仲姓來源:
1,出自上古高辛氏,為黃帝的後裔,以人名為氏.黃帝有曾孫,號高辛氏,有“八才子”,號稱“八元”,與顓頊之子“八愷”齊名,高辛氏的“八元”中,有仲堪,仲熊兩兄弟的後代子孫,以祖上的名字的“仲”字為姓,遂成仲氏.
2,出自任姓,氏商朝開國君王湯的佐相仲虺的後代.仲虺,本奚仲之後,輔佐湯治理天下,立有殊勛.仲虺之後以祖字命姓,遂為仲姓.周朝樊侯仲山甫即其後.
3,出自姬姓,春秋時魯國公子慶公,字公仲,因亂魯而遭譴責.慶公死後,其子孫有由於避仇者,以其字為姓,稱仲氏.
4,出自子姓,以祖字為姓.春秋時宋國君主宋莊公之後.宋莊公的兒子字子仲,子仲的子孫字“仲”為姓,成為仲氏的一支.(責任編輯:八字免費算命網)


text:
而家真係好似着咗魔咁,
每到假期都會諗下又試整啲乜?
好似唔整嘢會身痕咁!
番開幾本書,終於決定整"紙包蛋糕"
本來真係好想整麵包架,
我唔信我會整唔到好味嘅麵包,一定要再接再厲!
但係整麵包一定要4個鐘先得!
中午就要出去跳"funky dance",唔夠時間呀!
所以揀咗呢個簡單啲蛋糕!
話就話簡單,因為唔使用咁多時間!
但今次都係我第一次打蛋白霜喎,
都無乜信心,一路睇住個食譜,
一路走去睇個電腦,
終於我的第一個"紙包蛋糕"出焗啦!
~紙包蛋糕~(可按-食譜)
第一時間梗係要試味啦,
因為我減咗啲糖,所以我覺得甜度啱啱好!
味道都好似呀!
但用個紙模太小啦,要大啲仲好!
唔知邊度有啲紙模買呢?
出去跳舞前淨係食咗幾個呢啲蛋糕咋,
本來可以同佢地去食晏,
但為咗唔想佢地咁趕,
唯有自己出去先啦!
不過跳完舞就好肚餓呀!
但係今次我做得好好呀,無為咗咁樣而發脾呀!
係街度等巴士時,見到一家人,
兩公婆同個囡囡,
個爸爸好忟憎,有啲似我咁(自己覺得好似自己嘅影子),
個爸爸一路埋怨老婆剛剛有巴士唔上,
而家要等咁耐?
到巴士嚟咗,個老婆同老公講囡囡無八達通,
個老公就好忟憎咁企係巴士旁邊,
埋怨老婆而家先講,
見到咁,突然覺得大老爺真係有好多佢嘅優點,
點解自己欣賞多啲佢嘅優點呢?
有個咁好脾氣嘅老公,真係自己嘅福氣!
今日同frances,知佢囡囡無事,
真係安樂晒!


text:
广东官话《出师表》
我同你讲,你伯爷捞世界捞到一半就拉左柴.宜家个场又分为三忽,益州又就快俾人掠埋,伽下真系几大锅.好彩你老豆班靓够姜,劈起友来唔要命,你估佢地为你呀?!俾面你老豆咋!所以唔好话我话你丫,识谂就的起个心肝搞好个社团佢,咪搞到你老豆死都唔眼闭丫.唔好成日以为自己成只狗咁,班契弟个个都睇你头嘎,唔好俾面唔要面! 屋企同场口都系你地头,边条死铲唔识做就打7佢,千祈唔好就住就住.下面班靓见到就无晒野讲啦!好似丧郭啊,老董啊,费爷啊都系你死鬼老豆D手足,得闲就同佢地斟下,无坏嘅.向宠条契弟虽然霎下霎下,但系死得佢又几识捞,你死鬼老豆旧时都几睇重佢嘎,至所以班人都认同佢出头话事.有时间同佢饮下茶,有着数实会预埋你.知唔知先汉点解咁风生水起,就系因为班废柴俾人踢窦劈友斩晒!后汉之所以无运行,就系班衰人茂利个个捞偏门捞到风生水起.你个死鬼老豆次次同我讲翻起,真系丧到头都白晒兼夹憎死阿桓,阿灵果两条粉肠.啱啱讲嘅你老豆班靓都系D够晒忠心义气之人,望你当佢地系手足信晒佢地,咁你家族盘生意想生翻就话都无咁快脆啦!唔怕同你讲,你世伯我原先系南阳耕田嘎咋,个势立立乱,好彩就话执翻条命仔,谂都无谂过出来行.难得你死鬼老豆唔嫌我缩骨,三番几次走黎痴饭食,问哩问路,你老味仲烦过伯爷婆,我顶佢唔顺唯有出黎陪佢捞世界.后尾俾人劈我出去顶,俾大耳窿追数又系我出去顶,顶下顶下都成廿年有一咯. 你个死鬼老豆知我有料,死唔断气就话要交晒D生意俾我.日又捱夜又捱,又惊死捞得唔好俾你老豆半夜出黎揾我,咪系五月份带班靓过泸海,果忽地呀毛都唔多条!宜家下好啦,南边个场俾我地摆平左,班契弟又揾晒架撑,正系时机好去劈友.边个扑街唔死远D就斩开佢十八禄,掟落咸水海喂鲨鱼,将我地个场攞晒翻黎.呢D都系世伯报答你个死鬼老豆同埋做细嘅本份.其他果D有无数为,冬瓜豆腐,讲耶稣D野,就系阿丧郭几条友嘅职责啦! 世侄,我帮你劈埋今次友,捞唔惦你就拉我去拜祭你个死鬼老豆.如果个场口唔够旺,就去柄臭丧郭果几条茂利.其余你食自己多D听人交呃7喷喇. 我就走嘎啦,写呢篇野真系写到成壳眼泪鼻涕,都唔知写紧乜,你自己执生.
下一篇:没有了
最 新:


text:
香港就唔係好興愚人節整蠱朋友,但係每年4月1日,外國朋友,甚至係遊戲廠同媒體都會盡情玩野放假新聞,令一眾玩家開心之餘,又佩服廠方嘅驚人創意.今年愚人節就未完,不如等MTGamer同大家回味下過去幾年部份有趣遊戲Prank啦!
實體化《英雄聯盟》?!
《英雄聯盟》就要鬥智鬥力鬥合作,不過上一代嘅長輩一定會話剩係識打機無鬼用,就算比你打到上菁英都係廢青!有見及此,Roit 就於2015年愚人節公佈話要將《英雄聯盟》化為戰棋,令玩家除左五對五之外,仲要好好練習一對一大鬥智力!唔係講笑,分分鐘下次挑戰AlphaGo 嘅就係你!
真人射擊Game!第三身人生計劃
大家打機如果有得揀第一身同第三身,唔知你會點揀?小編身邊朋友多數都會揀第三身,無咁易暈之餘仲可以用一個更大嘅角度睇野嘛!Razer 喺2014年就「推出」咗一個航拍裝置,仲有專屬嘅隱形眼鏡,比你由第三身角度睇番自己背脊!第三身生活唔知係點?睇睇下面條片咪知囉!
全天候Gamer!水底打機無難度!
放長假總會想留喺屋企打機,不過屋企人永遠都會叫你做呢做路,最常聽到就係「天氣咁好不如出去啦!」.但係秒秒鐘都與時間競賽嘅社會,如果我出去同班港女游個水,我咪打少一日Division?!唔緊要!Sony 為你推出全新遊戲週邊Playstation Flow,比你體感打機再加游水!真係聽到都覺得正!
夢想職業?Google 的小精靈訓練員!
唔知大家細個嘅時候最想做咩工作?消防員?老師?不過最不設實際嘅就可能係寵物小精靈訓練員喇掛!但係Google就實現到大家夢想,比大家喺網路上收集小精靈!當日只要玩家在Google Map 上努力搵,就可以得到唔同嘅小精靈資訊!最正嘅係,Google 會喺你收集曬151隻小精靈後問你拎個人資料,有朋友膽粗粗比左,原來Google 係送上一張有你名嘅Pokemon Master 卡片!真係相當有心思!


text:
香澄乃亞F奶處女下海
處女對於男人嚟講,往往有莫名嘅情意結!睇見一個未經人事嘅女仔畀自己親自開苞,嗰種滿足感同征服感真係帶嚟無比快慰!唔怪得無論喺邊個界別,處女都有價有市啦!
為咗滿足對處女有特別癖好嘅餓男,等佢哋可以死心塌地繼續捧場,日本AV業界一直都不遺餘力!最近大廠MAX-A又成功搵到一名處女下海做女優喇!佢就係香澄乃亞!今年剛剛好20歲嘅乃亞妹未出道就已經由MAX-A大力宣傳,除咗因為佢係國立大學生,最重要當然係仲未開苞啦!絕對係零手新簇簇o架!就係咁,佢輕易吸引到AV迷嘅注意.
澎湃薄皮巨乳
不過,老實講句,乃亞就算唔係處女,係唔係大學生都冇所謂,皆因阿妹樣子清純可愛,仲有幾分非常吸引嘅陽光少女味,加上全身肌膚柔軟白滑同一對脹卜卜嘅F-Cup薄皮巨乳,吸引力絕對唔講得笑!乃亞仲令人聯想起兩年前叱咤一時嘅童顏巨乳小坂迴添!
火候略嫌不足
不過,雖然乃亞妹佢先天條件咁鬼正,但由於佢始終都係初初下海,所以床上功夫就真係有待磨練喇!仲有呀,佢表達快感嘅表情同叫聲都仲係未夠火候,如果唔醒目地自我增值,加強呢方面嘅訓練,肯定會好似由SOD一手力捧,同樣係處女下海嘅相內詩織里一樣落得被淘汰嘅下場喇!
香澄乃亞 Profile
出生日期:1990年7月15日
身 高:5呎3吋
三 圍:34F-24-35
血 型:O型
興 趣:觀賞動物


text:
去影之前都要 prepare 下架! 佢地想影D可以代表你既相, 佢地問我平是有咩興趣, 有無玩咩 sport 甘, 佢地會建議你帶D相關既物品去影. 我稔左好耐都稔唔到我可以帶咩去. 如果我早D買狗仔就可以帶隻狗仔去影, 但宜家趕唔切啦! 佢地又叫我留意下鍾意咩攝影 style. 之後再同佢地傾, 問到我平時鍾意做乜, 我話 shopping, 佢就問鍾意買乜, 我就突然稔到香水, 雖然呢幾年已經無再點買 (因為真係好多, 都用唔晒!), 但都有廿幾支, 帶去影相都應該幾好 feel 喎! 仲有我鍾意睇既深雪小說, 佢D封面好靚架! 係我鍾意既 style.
我 book 左今日影相, pack 呢D野時先發覺好鬼重呀! 玻璃樽同書!!! 我又醒唔起屋企有果D有轆既 hand carry 袋... 真係蠢! 拎住一袋二袋重到死甘過海... 今日仲要超熱添! 為左靚無計啦!
第一次影呢D相好緊張呀! 有D唔自然, 好彩個攝影機都好 nice, 又係女仔無甘尷尬 (有人都可以好放心啦!)! 影左好多好似香水廣告既相, 應該幾特別既! 好期待睇呀! 星期三有得睇啦! 佢地晒出黎都幾貴架, 因為唔係普通相, 係D finish 好靚既製成品. 我個 package 就包個座檯相框, 我稔我要左個座檯相框先, 遲下儲到錢先訂其他產品.


text:
有時候,望住窮人,我其實好感同身受.
我細個屋企拎綜緩,住過唔同既屋,徙置區,中轉屋,公屋.
跟住去到一個位,我都有同屋企人講「有手有腳不如打工啦,唔好靠人養啦」(當時好細個,唔理解,所以語氣好差)
我個陣有綜緩點都未到赤貧既,但話你知我屋企真係好鬼死慳,課外活動要俾錢既免問.細個好想參加啲唔知咩學咩學咩既課外活動,然後個個都有得參加,我冇.
就算學校小女童軍俾我in左入去,個套制服都係因為有人個女大左,可以俾我我先有得參加.
但一去到考章又要俾錢,所以我係冇乜章既,都理所當然做唔到個啲咩小隊長啦.
跟住我初中,出左黎番工,交左自己既雜費.依家我讀緊大學(雖然讀緊既時候,覺得其實都係浪費緊時間,身邊既人大多冇咩深度).
依家有一啲人話唔好標籤窮人,我會話,其實標籤咪標籤囉.
只要有人話佢地知唔係得佢地係咁,慢慢佢地就唔會咁難受.
然後佢地總會有自己生活既方式,堅毅既程度係你估唔到既.
諗番轉頭,其實我都唔係咁需要個啲咩課外活動,唔係咁需要咩最新牌子既野姐.點解會唔開心係因為人地有,自己冇.
人需要既,有時候唔係話要點要點,反而係你要知你自己想要啲咩.
我唔鍾意依家既社工/社福界係因為佢地始終冇改變過制度,冇改變過社會氣氛.然後每一次都同啲人講話窮人真係好慘好慘,好要幫助.「窮人一定要人幫」既概念有時係佢地有份spread出去既,而佢地永遠唔知我地要啲咩.
仲有作為單親家庭/窮撚/問題學生,我係好撚憎社工.因為佢地鑊撚鑊都會將你諗既野話俾你屋企人/學校知,叫佢地留意下你,覺得佢地係要輔導你.
結果,我既感覺就係「屌,我俾人出賣左,搞到依家我俾所有人標籤」.
所以我從來冇感激過呢一班人.
我小二個陣,寫過一篇講爸爸既文章(唔係我想寫,係學校出題〈我的爸爸〉),寫到好灰,老師覺得我好有問題,跟住我老母番到屋企打左我一鑊.我小三定小四試過身體檢查個陣個啲乜柒問卷好認真咁填,個條撚樣話我計出黎係同齡黎講心智好唔健全,好唔正常(屌,我suffer緊正常同齡人唔會suffer既野,你預期我同一般人一樣?),又係俾老母打左一鑊.
點解呢個世界要用正唔正常把尺夾硬量落去一班冇可能一定正常既人度?
我唔介意捱,唔介意好多野.我有時最介意係,點解呢個畸型既社會要趕盡殺絕,然後覺得窮真係唔好,窮真係好慘,幫窮人既同時,有冇諗過,點解你係唔可以留一寸空間俾佢地捱下,努力下?
你幫我反而唔係我最需要既野,你俾碗飯我食,俾個機會我,幫手建立一套各社區入邊窮人可以互助到既制度出黎,呢個我諗先係幫到窮人既方法.
同埋我係咁諗,你其實從來唔需要俾一筆錢係一個窮人可以完全夠生活所需既.有少少餘位,佢地自然會識得搵下外快,知道其實原來自己仲可以靠乜野維生.


text:
《我的野蠻女友》睇就開心,但如果現實中你女友係咁好似以下3點咁野蠻,我諗你想分手嘅機率會係100%.
1)斤斤計較,你唔煩我都煩
有種女仔成日覺得「付出=收穫」,喂我買咗個皮銀包男朋友,佢淨係畫張卡仔畀我?佢無嘢呀?起碼都請返我食餐high tea掛?嗱,等價交換呢樣嘢呢係唔適用於愛情到嘅,而且個價值可以點計?如果對方手殘出名啲字核突,但佢勁有心機整咗張卡畀你,咁樣個價值會唔會仲高過你隨手買返嚟嘅銀包呢?
如果你真心鍾意對方,佢送乜畀你你都會開心一餐,尤其係佢知你鍾意乜而投其所好嘅時候(例如你男友知道你鍾意蛋黃哥,佢為你儲咗sticker換公仔,你都會開心一日咁);但如果你收到禮物時,淨係在意禮物個金額或者係計較點解「自己付出咁多,點解對方唔係同等付出呢?」,咁我諗你同嚿禮物一齊算啦.
2)Respect就ok
聽過好多女仔講,襯男友唔覺嗰陣會偷偷哋check佢電話,問佢點解,佢會答「咁我無安全感啊嘛!」無安全感就可以check電話呢個道理,就等如我無錢就可以去銀行打劫一樣,都係唔make sense嘅.對人對事要基本尊重,普通朋友要,男朋友更要.當你決定要check佢電話,話無安全感其實即係對對方無信心,咁樣其實已經唔尊重對方對你嘅愛.
安全感呢樣嘢,唔係下下靠人畀,如果你喺一段關係入面永遠都對對方無信心,其實咁樣唔會維繫得好.反而你要諗清楚自己點解對關係無信心,即使以前經歷過幾多情傷,你都識講「舊時」,過去嘅事記得咁深,仲影響同而家男朋友嘅關係,值得咩?
3)人比人,比死人
不論你有幾鍾意《太陽的後裔》嘅劉大尉,又或者係《我可能不會愛你》嘅李大仁都好,甚至只係你好姊妹個「暖男男朋友」,拍拖最忌比較.拎偶像劇嘅虛擬人物同真實世界嘅男朋友比,老老實實都幾…er…,嗱如果調轉咁諗,如果佢拎你同埋宋慧喬比,你又會有咩感受呢?得閒FF下自己做宋太太,OK嘅,明嘅.但FF完就返嚟現實喇,將心比已,比較之前不妨好好珍惜自己擁有嘅.
(extra tips:千祈千祈千祈唔好拎男友同前男友比較,必死無疑,信我.)
做人女朋友唔難,做個好女朋友係難,但重點係你肯唔肯做,肯做嘅你就乖,唔肯你就不如諗諗係想要個男朋友定係要個出氣袋/工人/呀四,之後先再諗拍拖啦.
作者:豬皮


text:
依家嘅讀者係用一個咩心態去睇一個媒體呢?
周不時見到有人睇到一個媒體有文章唔合心意就會話成個媒體都係衰格,叫個媒體執柒咗佢.
咁想點呀?係咪想全部媒體都只可以遷就某一方面讀者心意先得呢?
當年大俠金庸創立明報(絕非今天的日月神報),被譽為香港最有公信力報章.佢之所以咁有公信力就係因為有好大嘅編採自由度,真係可以做到百花齊放,左中右文章都可以見到,而且報道持平中立,當時贏得香港人極大信心,不過要講明一點,當時明報並非無立場,明報嘅立場可以係金庸寫嘅社論裡面見到.
我會諗,喺依家嘅媒體生態之下,當年嘅明報係咪仲生存到呢?讀者仲係咪咁想要一個有言論自由嘅媒體呢? 讀者會唔會已經期望咗果個媒體係俾某個偏向或者立場嘅訊息佢地呢?甚至係睇某啲媒體其實係為咗支持佢地嘅某啲信念呢?(依句應該得罪好多人)
大家有無諗過如果個媒體要遷就某啲人嘅喜好,文章或報道就要經過嚴重篩選,即係會無咗編採自由,就好似有人問個編輯“你係咪佢肚裡面條蟲“咁,大家唔係要新聞自由,編採自主咩?
我係度唔係想責怪任何讀者,不過係用我粗淺嘅認識討論下媒體嘅運作,令大家明白如果大部分讀者都覺得媒體係唔可以容納唔同意見嘅,其實就係鼓勵甚至係迫緊個媒體走向偏頗之路.
另外有樣野想講嘅係如果有作者投稿不成嘅千祈唔好氣餒,閣下嘅作品未能登上某一個媒體唔代表你嘅作品質素有問題,好可能只係因為你嘅作品過唔到個媒體某嘅嚴格篩選條件,例如係唔乎合媒體嘅立場.而我亦反對為咗能令文章登出而作出遷就,老實講,我覺得咁係對言論自由打壓而作出妥協.賣下廣告,大家可以試下投稿聚言,因為聚言唔會有太多篩選條件.
講多樣媒體控制言論自由手法,就係登你篇文出去不過就唔放上媒體嘅面書,上唔到個面書其實個流灠量會超低,即係話個媒體唔想篇文章俾人睇到.
利申:小弟為聚言時報撰文(實為冗員)
以上內容只代表本人立場


text:
現實版童話世界-福岡県「糸島」
大家有無聽過「糸島」呢樣野?佢係位於福岡県福岡市,喺繁華街到乘車40分鐘左右就會到.佢係喺福岡縣嘅西北部,同大自然比較相近.「糸島」半島嘅海岸線非常靚,周圍有可以睇到日落嘅Cafe,個性派雜貨店等等,係用黎幫自己差電嘅好地方.
而最近「糸島」多左唔少又潮又靚嘅Cafe同商店,成為左福岡新嘅觀光地.因為佢比大海同山包圍著,所以環境非常靚.而且,因為環境靚,所以亦都好受女性歡迎,點解?因為可以影靚相呃like囉!下面係「糸島」嘅吸引之處,睇下睇完之後有無想去嘅感覺?
ヤシの木ブランコ(樹木鞦韆)
無錯啦「糸島」最特別嘅一個位就係呢個「樹木鞦韆」,係咪唔講真係會以為係外國呢?利用左呢2棵看似想倒塌嘅樹木黎做鞦韆,已經吸睛到不得了,坐埋上去影張相,IG女神仲唔係你!?而且佢最正係面向大海,fing下fing下果時一邊望住海景放空,超級歎呀!
呢個樹木鞦韆係位於一間叫「ざうお本店」嘅餐廳前面嘅沙灘,呢間餐廳係出名食新鮮魚嘅,如果岩嘅話,可以喺到食完野再出去盪鞦韆,完全係童話式嘅生活呀!
ロンドンバスカフェ(London Bus Cafe)
如果你喺糸島行行下,會突然見到有舊紅色野入左你眼簾,果樣就係呢個London Bus Cafe啦!佢同藍天,大海襯到出汁,好似入左本故事書到咁呀!
呢架「巴士」有意大利雪糕買,有成差唔多25種口味!而且佢仲係無添加無着色嘅,連孕婦都食得.可以喺巴士嘅第2層邊眺望出大海邊食雪糕,你唔係唔試下話?
不特止,仲有熱狗,野飲,薯條等等小食.口痕想食少少野,呢到就岩哂你啦!
夫婦岩
桜井二見ケ浦嘅「夫婦岩」都係特色之一.沿海向住糸島半島行就會見到.
夫婦岩由兩舊石組成,中間有條繩連住,可以喺鳥居中間望到,都係一個影相位黎嫁.
而且,佢係縣指定嘅文化財產,係桜井神社嘅社地.可以喺神聖嘅地方睇日落,如果有男女朋友嘅強烈建議要一齊黎睇下啦!
フォレストアドベンチャー(Forest Adventure)
唔好以為糸島只係得影相位,佢仲有野玩添嫁!喺距離糸島著名觀光地「白糸の滝」10分鐘路程就會到左個森林,裡面就係呢個Forest Adventure嘅樂園啦,周圍都係高高嘅樹木,可以玩企都企唔穩嘅「空中散步」,又真係幾過癮喎!
おしゃれなカフェ(Stylish Cafe)
糸島呢到有好多好潮好型嘅Cafe,好似呢間「サンフラワー」咁,白色嘅外牆超有渡假感覺.而且最正係唔少Cafe都可以望住海景咁食野.靚到連雜誌都會黎呢到取景嫁!藍天,藍海,白雲,白色餐廳,Perfect Match!


text:
網絡23條問題就係「刑事」
其實唔只係改歌或者圖,如果政府睇完你篇文或者 Facebook status,佢覺得係侵權,縱使原作者唔反對,甚至係無原作者,只要政府搵到類似言論而又有版權的,政府就可以拉人.再做得毒啲,政府可以老作定一大堆野,攞定版權,政府就可以用萬能key要拉佢想拉嘅人.無錯,我的確對現今政府執法非常無信心,甚至認為已淪為政治工具.
至於現時草案中嘅豁免元素 ,戲仿,諷刺,滑稽,模仿或評論時事等,以上因素如何斷定就非常主觀,你話我依家講嘅野係咪戲仿?係咪評論時事?邊個可以講到準則?有人話我依家係度亂咁鬧人都仲得.所以依件事唔只係創作人嘅事,而係言論自由嘅事.
做咩要先攪網絡23條收緊網絡言論呢?
係網絡上面宣傳理念,唔需要受到主流傳媒制肘/統戰,而主流傳媒亦明顯偏幫某啲陣營.網絡可謂一個低門檻又自由度高嘅傳宣渠,好多嶄新觀念一開始都係無主流媒體談論,網絡就成為咗嶄新理念嘅傳播渠道.係香港,社運上面就係有好多理念都被主流媒體冷處理,甚至攻擊,網絡就成就依啲社運理念嘅主要宣傳渠道.舉個例,本土理念得以醞釀,就係靠網絡傳播,至今可謂對香港社運思維做成重大啟發,今次政府就係要將依個渠道倒塞,令香港社運理念裹足不前.


text:
《情陷夜中環》(英文:Central Affairs)係香港亞洲電視本港台時裝劇集,於2005年11月28號首播,共30集,監製鄭偉文,製作人王晶.
呢套劇係以香港嘅保險業為背景,謝賢飾演保險界鉅子,講述保險界從業員為名利向上爬同埋勾心鬥角嘅一面.
因為劇集中出現以性行為換取保單嘅劇情,所以引起咗保險從業員嘅不滿,認為劇集侮蔑保險業.2005年12月21號,香港人壽保險從業員協會同香港立法會代表保險界嘅功能組別議員陳智思到影視及娛樂事務處投訴劇集.翌日,亞洲電視召開記者會向保險界道歉,並將日後涉及假保單嘅劇情刪剪,同埋喺劇集播完後顯示聲明同播放關於保險界工作嘅片段.
2007年4月12號,亞洲電視本港台(美洲)喺加拿大嘅羅渣士有線電視網(Rogers Cable Communications Inc.)上架,《情陷夜中環》係該頻道喺加拿大播放嘅第一部劇集.
故事大要[編輯]
故事開始時沈思晨(Season)喺Selina嘅律師行做新人,但因一次失誤導致失去律師資格.Selina只好介紹她轉行到Charles嘅公司萬豪保險MIG做保險從業員.Season喺跟從Queenie後明白到好多時為得到保單要使出唔同小手段,但佢唔願意做而備受壓力.後來更同MIG嘅大老闆程萬豪個仔程樂天相戀,從而知道程萬豪正係自己嘅生父,逼於無奈下Season同樂天分手.及後Season同Johnny因一夜情成孕小產更令二人關係變淡,於是Johnny搭上咗程萬豪個女程樂兒.Johnny為娶樂兒要賺三百萬而簽非法內地保單,樂天得悉後俾Johnny殺害.於是Johnny娶得樂兒地位得以提升,利用職位上得到嘅資料陷害Queenie令佢入獄.與此同時,Season亦搭上Charles,直接間接令佢同Selina分手.無幾耐程萬豪亦得知樂天嘅死原來同Johnny有關,想殺Johnny之際Johnny出手將佢同文雪凝殺死.萬豪雖然未死亦因中風而郁唔到.Lucy喺知道事情始末後亦俾Johnny殺咗.Johnny拍檔成輝發現有唔妥,想幫Season但又唔想出賣Johnny,最後Queenie逃獄將Johnny搞到全身不遂.
演員表[編輯]
萬豪保險[編輯]
其他演員[編輯]
以下係該劇於亞洲電視首播嘅收視紀錄(28/11/2005-06/01/2006)星期一至五:
全劇平均9點,最高14點
連出去[編輯]


text:
香港近年滲入左大量中國用語,好似小三,富二代,躺著也中槍依一類.多得一班傳媒日用夜用,搞到好多香港人自己用左蝗化詞都唔知,好彩唔少網民都會指出咁嘅用詞有問題,識得叫大家用返二世祖同二奶,躺著也中槍?唔識用「燒埋我果疊」咩?但唔知點解優化一詞就好成功咁入侵落大家嘅生活文化入面.機電署之前有關升降機個廣告有用過優化,政府好多新聞稿又有用優化,新聞報導當然少不免,連銀行都搞個優化基金.優化點解好多人都明,但就算明都好,優化都係中國用語,所以只應該會出現「优化」依個樣,繁體的話係用改善,升級,提升.港人用港語,係咪咁難?
你可以話係文化甚至係對自己地方認同嘅問題,好多中國用語雖然聽得明,但筆者硬係覺得有啲格格不入.你用返土豪去串中國嘅暴發戶我可以接受,你用炫富去形容上面班敗家仔女我都唔覺有咩問題,但點解香港嘅升降機要「優化」?以我嘅認知,壞左就用維修,提升效能叫升級,加強返佢不足嘅部份就係改善.依樣就係香港用語嘅好處,好似英文嘅Good,Better,Best一樣,我一睇就知去到咩程度,用維修升級改善我一睇就知部升降機搞乜,但優化呢?你搞個抽風系統又係優化,你換條鋼索又係優化,你換左個內籠都係叫優化.有更好嘅本土字你唔用,偏偏要去用返中國果種倒退式嘅用字,就同中共用簡體字全面代替繁體字一樣咁無知,歷代書法家詩人見到而家嘅簡體字肯定會激到彈起,中國咁自豪嘅唐詩三百首,有邊首唔係用繁體寫成?
香港係一個先進嘅社會,偏偏係有能力之下唔係揀好啲既野用,反而退而求其次咁用Cheap野.地鐵有日本外國貨唔用要用中國車箱,結果買返黎仲要再洗一大筆錢去執返啲甩漏,的士又要買會自焚嘅中國牌子(唔好意思,大陸野唔記名),連機場接載乘客嘅巴士都要買國產野,最後咪又係失禮死人.唔止物質,連文化用字都一味跟中國果套,乜家陣香港嘅野咁差咩?升級唔講講優化,講完優化你會優越啲?如果你真係咁欣賞中國文化咪過去住囉,仲咩咁辛苦留係香港同人迫先?
要做一個地道嘅香港人,唔係拎住張香港身份證,屋企有把淘返黎嘅黃遮咁簡單.連自己地方嘅文化都唔識,連自己地方嘅語言都搞唔清楚,開口埋口講優化都覺得冇問題嘅人,唔好再掛住上淘寶買假貨啦,了解下住緊嘅香港先啦,好嘛?
相關


text:
一直想帶包包去日本,我最想去大阪,但身邊好多朋友都話有幅射
於是我就左想右想試下去九州
想自駕遊但又唔想去太多太遠地方,想有半日留比包包玩,半日大人行下街
睇旅遊書,福岡市內其實好方便,加上朋友教搭100yen巴士可以去埋天神,麵包超人館等等地方
去熊本搭新幹線半個鐘就到快過駕車,所以就試下唔自駕,行程比較輕鬆既
我本身好怕一日走幾個地方,而且帶小朋友都想佢舒服d
今次去都幾凍,每日10度以下,包包第3晚有少少發燒,幸好,半夜就退了
一去到就搭的士去博多,一家大細有3個行李匣,BB車跟本搭的士最方便
重點係…好平
1420yen就去到酒店,回程仲平 1320yen
的士司機好有禮貌又好好人
今次住呢間酒店 JR Blossom Fukuoka hotel
其實我無頭緒住邊間,只係問朋友佢介紹呢間
博多有兩間 Blossom,兩間都方便
我住呢間係博多JR站東口 (紫筑口),過一條大馬路
然後直行就到,佢隔離有便利店又有藥妝店
其實博多出口都有好幾間酒店,大家可以做下research
日本酒店房一般唔太大,但佢張床夠3個人睡有餘,如果同行小朋友1歲以下會安排有BB床
房間洗手間都夠大唔會似東京既咁細
仲有放行李匣既位置,所以都夠3個人
但千其唔好訂埋早餐,原本我打算方便個仔所以訂埋早餐,但早餐無野適合佢食
出去食就算買麵包好過,除了第一日,我無再落過去食早餐
之後第一時間去行下附近
呢個 JR city連埋AMU plaza都幾多野睇,裡面仲有 Tokyu hand
加上d 衫都幾靚,又有餐廳,地下連住阪急有超市,可以消磨一晚
個廣場有叮噹啊
博多站入面有24小時拉麵街,裡面有唔同既拉麵店
趁包包睡了,就陪大少爺食拉麵,因為佢好喜歡食拉麵的
唔同店鋪
佢揀了間試,都唔錯的
之後就行街,無買嘢,因為睇定d先
最後行到咁上下就食晚餐
我食壽司,包包同daddy過隔離食熟食
以前大少爺會陪我夾硬食佢唔喜歡既魚生,但今次我由得佢同包包自己食
9款 omakase 壽司 set
質素都幾好,裡面除了基本既壽司,師父仲會做d特別既口味
例如魷魚配上柚子鹽非常好味的
這個既底部有壽司飯的,好鮮味
每款都唔錯,又夠新鮮
會合兩父子再一齊去Kyo-Hayashiya食雪糕
Green tea latte都唔錯
再落樓下買包包最愛士多啤梨
又甜又大粒
第一樣買既係車仔,日本成日有特別版
不過只拆開了熊本熊車比佢玩, box set等佢2歲生日先比佢呢
去日本而家用銀聯好抵,有d百貨公司仲有95折
大少奶's Delicatessen
宣傳你的專頁


text:
文明
文明(粵拼:man⁴ ming⁴)一般係指有人居住,有一定嘅經濟文化嘅地區.佢嘅含義有時同文化相同(但嚮考古學同人類學裏面,文明同文化有截然不同嘅含義).文明經常同城市密切聯繫.文明一詞本身就有「城市化」同埋「城市嘅形成」嘅含義.
英文中嘅文明(Civilization)一詞源於拉丁文「Civis」,意思係城市嘅居民,佢本質含義係人民和睦嘅生活喺城市同社會集團中嘅能力.引申後意為一種先進嘅社會同文化發展狀態,以及到達呢個狀態嘅過程,佢涉及嘅領域廣泛,包括民族意識,技術水準,禮儀規範,宗教思想,風俗習慣以及科學知識嘅發展等等.
最早嘅文明[編輯]
城市出現,文字產生,國家制度,青銅技術出現,可以話係一個地方出現一個成熟文明嘅標誌.而家一般認為,最早嘅文明大概係西元前 3500 年左右係喺美索不達米亞嘅蘇美爾人[未記出處或無根據](註:美索不達米亞象形文字大約喺公元前 3200 年出現).
但由於一個人類文明,由一個雛形進而成為成熟係要經過長時間演變,所以學界無法統一每個文明最初嘅誕生時間.就如大英博物館認為冇文字,城市,國家嘅公元前 3500年印度一處所誕生嘅文明做 Indus Valley Civilization,但另一方面一啲學者]]認為有成熟嘅城市,國家制度,文字嘅公元前 1500年嘅中國商文明先至係最早嘅文明.
古代文明[編輯]
西元前3500年到西元前1000年呢段時期,就叫做古代文明時期.
古代文明基本都係喺河流同流域發源,唔同嘅時期往往俾唔同嘅文明佔據,以地域環境大致分為:
- 兩河文明:發源於亞洲底格里斯河(Tigris)同幼發拉底河(Euphrates)河流域,又稱美索不達米亞(Mesopotamia)文明.兩河文明亦係有史可考嘅最古老文明,形成期可以追溯到西元前4000年,大概西元前3500年正式形成.當時生活嚮兩河流域嘅係蘇美爾人,建立咗蘇美爾文明.之後陸續有閃米特人,赫梯人,亞述人,波斯人,馬其頓人,羅馬人,阿拉伯人同突厥人相繼入侵.兩河流域繼蘇美爾人之後最偉大嘅文明就係由閃米特人漢穆拉比建立嘅巴比倫.
- 尼羅河文明:發源於非洲尼羅河(Nile)流域,又稱古埃及文明,佢嘅歷史可追溯到西元前4000年.西元前3100年左右,上埃及國王美尼斯統一上下埃及,開始咗史稱嘅埃及王朝時期,亦代表古埃及文明正式開始.
- 印度河文明:發源於亞洲印度河同恒河(Ganges)流域.文明嘅開始可追溯到西元前3000年,最終喺西元前2500年左右形成.
- 愛琴文明:發源於希臘愛琴海地區,西元前2000年左右形成.米諾斯文明發源於歐洲地中海嘅克里特島(Crete),又稱克里特文明,後被麥錫尼文明所取代.
- 商文明:發源於亞洲黃河流域嘅商文明喺西元前1600年左右形成.更早(但缺乏考古證據)嘅夏文明據推測喺西元前2000年左右形成.
- 奧爾梅克文明:發源於中美洲,西元前1200年左右形成.
古典時期嘅文明[編輯]
西元前1000年到西元500年呢段時期,好多文明進入繁盛時期,通常亦被稱為古典時期.
- 古希臘文明嚮大概西元前500年到西元前300年間達到鼎盛,創造咗燦爛嘅古希臘文化.隨住亞歷山大大帝嘅征服,古典希臘文化被傳到整個地中海地區同中東地區.
- 古羅馬文明嚮西元前300年到西元200年間達到輝煌,建立咗幅員遼闊嘅帝國.
- 印度文明最繁盛嘅時期係西元前三世紀前後嘅孔雀王朝同西元四世紀前後嘅笈多王朝.
- 瑪雅文明嘅輝煌時期嚮大概西元前200年到西元900年間.
- 華夏文明嚮大概西元前700年到西元前200年間(春秋戰國時代)創造咗輝煌嘅文化.嚮大約西元前200年到西元200年嘅漢王朝時期,帝國達到鼎盛.
失落嘅文明[編輯]
科學界普遍認為呢啲只係傳說中嘅文明,但依然有好多人信.
關於文明出現嘅理論[編輯]
文明係點樣出現嘅?呢個對哲學家同人類學家都係好吸引嘅課題,因此亦有好多理論來闡述各自嘅觀點.大部分觀點比較一致嘅睇法係中央集權嘅出現係文明存在嘅起點.因此研究中央集權嘅出現就成為一個焦點.但係所有嘅理論都重未解釋到所有文明嘅起源,佢只係適用於部分文明.
- 灌溉系統(或者叫水利系統):卡爾•威特福格爾係呢個理論嘅最有力支持者.呢種理論認為新石器時代嘅農民認識到洪澇災害雖然會毀壞莊稼,但亦可以提供更加肥沃嘅土壤,因此開始修建水壩,然後用來灌溉農田.隨住規模不斷擴大,就開始出現專門負責管理灌溉系統嘅人.通過呢種灌溉系統嘅集中管理,逐漸發展出最初嘅統治階層,文明由此產生.但係反對意見認為,當時一啲興盛嘅城市,灌溉規模好細;如果由國家管理灌溉,考古發掘嘅資料應該會更多,而實際情況相反.而且文獻中記載,當時嘅灌溉系統係由神廟管理,而唔係政府機構.亦有觀點指,灌溉工程係文明發展嘅結果,而唔係起因.
- 貿易網絡:呢種理論認為貿易嚮文明嘅發展中起決定作用.嚮生態多樣化嘅地區,要獲得稀少嘅資源,就需要貿易機構來組織貿易,咁就需要某種中央集權嘅形式.但呢種理論對於某啲文明係正確嘅,對另外一啲文明就唔係.
- 環境同社會限制:呢個理論由羅伯特•卡內羅提出.佢認為由於地理環境嘅影響,例如山脈,海洋對人類嘅阻隔,至產生咗文明.由於人口增長而冇擴張嘅餘地,從而開始爭奪稀少嘅資源.咁就導致內部出現階級,其中由統治者控制稀少嘅資源.對於外部就有擴張需要,呢啲都需要有一個中央集權嘅政府來嚴密組織.
- 宗教信仰:這種理論認為宗教信仰對文明嘅形成起至關重要嘅作用.
文明所帶來嘅問題[編輯]
文明嘅發展促進咗人類社會嘅進步,但同時亦帶來好多問題.比如衞生問題.重有傳染病嘅問題.此外不同文明間嘅衝突以及文明內部嘅鬥爭令戰爭成為一個好普遍嘅問題.嚮文明內部重有一個階級之間嘅衝突問題.


text:
你有幾耐冇見到香港有人會喺條街睇書?
你回想下喺巴士地鐵,喺星巴克,喺街邊,喺公園嘅時候,你對上一次見到人睇書喺幾時,甚至已經耐到唔記得左?然後再問下自己,對上一次會拎起一本無關課文嘅書嚟睇又喺咩時候?
我知香港好多人仲會行書局,但我去親唔少人流都集中喺講股市,講旅遊又或者喺工具書(做練習果啲),甚至純粹去誠品睇精品或者打卡.真喺會拎住本書慢慢睇嘅人都有,不過比例唔算太高.香港人嘅勢利其實喺書店都睇得出,睇股市書喺想賺錢,睇旅遊書喺準備去玩,冇幾多個人會拎起本講香港歷史嘅書去睇,因為睇完唔會即刻有用,唔會令你搵到錢.
好多人鍾意文青打扮,好多人鍾意話自己有書卷味,但咁多位文青Look當中又有幾多個係真文青,其實大家心照.一個唔睇書嘅文青,同一個唔鍾意去MK嘅MK妹一樣,成件事一啲都唔Make sense.當我今朝喺地鐵見到一個打扮冇半點文藝氣質嘅女仔拎住本書喺度睇,其實我真係好驚喜,原來仲會有人肯拎住本書而唔係iPad出街,我諗個機率同你搵到一個女神佢仲會同你主動打招呼差唔多.
點解有啲老一輩講嘢咁有說服力,點解黃子華講啲金句抵死得黎又咁有Point?我諗唔多唔少都喺拜佢地肯睇書所賜.書嘅內容唔同網上啲文,出版社覺得有料到先會出錢,編輯會執好哂錯字格式,一本放得喺書局賣嘅書,其實包含左個作者多年經驗見解,又或者肯定係一個有吸引力嘅故事.你肯花時間上網尋寶一定搵到好嘢,但書局放得上書架嘅通常衰極有限,依個就係上網同睇書嘅分別.
其實要搵本你有興趣嘅書唔難,問題只喺香港人好多時唔肯花啲時間喺睇書方面.成日話唔夠時間用,但如果你肯睇少陣TVB,煲少幾套韓劇,等睇波前果個鐘唔係喺度Hea,而係拎本書睇下,未必可以局長咁一個月十幾廿本書(雜誌),但一年十本其實唔難.接觸下唔同作家嘅故事,投入唔同世界經歷唔同嘅事;又或者睇下講科學同歷史嘅書,一段時間之後你會發現你出到去話題闊左,冇咁易冷場,突然好似變左一個知識份子咁.無他嘅,睇書多左,識多左野又或者個人感性左(我好似吹大左啲),要搭嗲都易啲.
書卷味唔係靠個Look就搞得掂,話明係味道,你要有真材實料先可以,否則你最多咪羅湖城A貨水平.出街搭車,等女出街掃到Facebook冇嘢好睇?點解唔試下拎你書櫃果本未睇但封哂塵嘅書出嚟,又或者去書局轉個圈搵本書睇下?市儈啲諗,而家啲女咁鍾意文青仔,又覺得識嘢多嘅男人吸引,睇多啲書增加下自己喺女神面前嘅吸引力都幾好.咁好彩比人影到你睇書個認真樣放上網,你做男神就真係指日可待--唔好意思,我講得太興奮.
動機係咩唔緊要,最重要就係推動到你去做.老套講句,睇完書學到,感受到,領悟到嘅嘢都係你自己嘅,袋多啲嘢傍身,唔好咩?


text:
有睇開熟女片嘅朋友,見到北条麻妃個樣,一定會記得佢係邊個,因為佢靚得嚟有氣質,簡直可以稱得上係當今AV界最索嘅美熟女,事實上佢就係曾經叱咤風雲嘅熟女女優白石小百合!論質素,麻妃的確係無與倫比,身高五呎五吋嘅麻妃皮膚又白又滑,三圍仲有34D-23-35,身形纖薄之餘,上圍同坐圍又有肉地,呢副嬌軀簡直係上天嘅傑作!而且,麻妃演技超群,能夠將熟女嘅溫柔以及對性嘅渴望演得絲絲入扣,難怪當年能成為熟女系大廠溜池嘅頭號女優!
不過,點解麻妃突然要改名呢?有消息指出,麻妃同溜池鬧翻,繼而轉為自由身女優,為咗避免再同溜池有瓜葛,所以專登連個名都改埋.然而,麻妃改咗名之後又真係有運行,拍片不斷而且片種繁多,鍾意睇熟女系片種嘅朋友真係有眼福喇!
北条麻妃 Profile
出生日期:1974年3月26日
三圍:34D-23-35
身高:5呎5吋
血型:A型
興趣:煮飯
推薦作品
片名:《秘書in脅迫套房》
片長:110分鐘 出品:Dream Ticket
內容:麻妃今次扮演一名成熟又有氣質嘅女秘書,不過對手就唔係上司或者男同事,而係戲內嘅老公,仲經常畀老公拉到酒店套房激戰.當然,為咗滿足老公,麻妃梗係要使出渾身解數啦!所以,大家可以睇到全片完全冇冷場,麻妃除咗大玩舌技及騎乘之外,仲會玩埋潮吹以及綑綁,睇嚟麻妃老公嘅需求真係幾多元化喎!


text:
我喺天龙八部里面都系终于到咗个系属於自己嘅坐骑,其实我之前就有住坐骑嘅,有住两个坐骑嘅,而且呢两个坐骑都系游戏系统畀我哋,喺天龙八部入面系有住好多嘅任务,玩家都系基本上一直靠住呢个任务嚟升呢,所以喺天龙八部里面嘅玩家系可以通过呢个任务好快嘅升,唔系噉,我哋玩家都系可以到好多赠送嘅装备同宠物坐骑嘅,我呢两个坐骑就系由任务当中获得嘅,所以喺天龙八部里面我哋玩家嘅福利都系好高呢,然后我呢两个坐骑其中一个系一个老鼠嘅坐骑,呢个坐骑长嘅系比较嘅可爱嘅嗰种,不特系能够畀我带嚟风驰电掣嘅感觉,而且都系可以畀我哋玩家带嚟好多嘢嘅.第二个坐骑就系一个马嘅坐骑,呢个坐骑都系比较嘅炫酷嘅,然后我哋都系可以喺呢个坐骑上面得到一啲着数,例如悭咗我哋玩家时间.
今日我都系拥有咗系属於自己嘅坐骑啦,我呢个坐骑都能够好好嚟做我嘅主要嘅坐骑,首先,喺天龙八部里面嘅我哋都系希望可以得到一个系属於我哋自己嘅坐骑嘅,所以我都系直接嘅充值咗元宝,然后利用钱喺天龙八部游戏里面帮衬咗个坐骑,唔理方式点啊,系我都系喺游戏里面拥有咗个系属於自己嘅坐骑呢.呢个坐骑系一只鹤,讲得上系一个飞纵嘞,而且重相当嘅厉害嘅.我都系比较中意呢个坐骑嘅.
以上就是乐网科技小编带来的好开心终于获得鹤嘅坐骑的全部内容,大家想了解更多关于天龙八部私服的精彩资讯,请大家继续关注乐网科技 > 天龙新手专区!


text:
今時今日要係面書開專頁毫無難度,就好似我兩年前屎忽痕都可以開返個毛言地.但係你開得專頁,SET得比大家留言,一早就要預左一定有同你意見相反嘅人,特別係依家嘅香港警察.你開個專頁目的又話係多啲同市民交流,又話用黎聽下意見講下新消息,但又一大堆聲明依樣,唔比果樣唔比咁.明知自己個朵臭,但你又要搞網上公關,一方面話聽意見,另一方面又唔比人鬧,咁樣嘅警隊專頁其實要黎做乜?
話咩提高警隊正面形像,所以所有對警隊有負面評論嘅都會刪除,又事先靠嚇咁話你留言留得衰隨時犯法拉鬼埋你.咁怕比人鬧,咁點解仲要比多個渠道我地班市民向你「表達意見」?係人都知大家最關心嘅就係七警同朱警司依兩單野,但係你就話依兩件事之前已經交代過唔會再講.大佬,就係你之前講到一舊屎咁,我地聽唔明先會再問,即係我上堂嘅時候老師講完我唔明都會舉手叫老師講多次,唔通老師就同我講「我教完啦,我唔會再重複」啦喎?連問下都唔比,霸道到咁學乜鬼人地扮親民?
形像依樣野唔係話唔比人講你壞話就代表你係好.好嘅你唔禁都冇人話,唔好嘅大家實搵到方法屌你,依個係三歲細路都明嘅道理.好人好姐開完個專頁講到明會刪留言,網民字都未開始打,你就已經知道佢地想屌你,即係你自己都知你有幾咁受人「歡迎」.黎生話見到警隊專頁有三萬幾個讚好開心,我唔講「買LIKE」依個行為住,我根據返政府最鍾意既邏輯,你得三萬幾個讚,代表全香港仲有七百絕萬人唔鍾意你啊陰公.而且睇返維基嘅資料,香港有近三萬八千個警察,而係我落筆果陣警隊個專頁既LIKE數四萬未到.身為警察我諗最少有一半人會LIKE返自己啦好冇?淨係個專頁其實有近半LIKE嘅人都係自己友,而真心撐警嘅原來得萬九條友;反而陳奕迅一個人都有成百二萬LIKE,警隊你知唔知醜?
為咗唔比人話,就一味靠嚇,咁嘅行為其實同黑社會冇分別,不過冇黑社會會咁蠢開個面書專頁咁解.你請人返黎唔係答問題,淨係刪留言,網民想知嘅你唔答,你講嘅野又冇人想知.其實警隊個專頁仲有乜野作用?不如學網上果張江澤民圖咁講:執柒左佢喇!


text:
好啦, 今次我同大家分享嘅係位於中環都爹利街嘅「沐蘭」.呢間係一間 Spa 來嘅, 我就去咗做 Facial (面部護理) 同埋 Body massage (全身按摩).
一入到去, 你就會覺得燈光比較柔和, 嗱, 呢張相就同現實一樣, 唯一唔同就係個reception desk後面多咗幾個着住黑色衫褲嘅 staffs 喺度, 大致上佢哋都幾好笑容同埋禮貌.呢度係會接待男賓同女賓嘅, 不過放心, 係分開喺唔同嘅區域架.
當然梗係換衫先啦,佢哋嘅更衣室真係幾大, 又清潔, 唔錯呀.比起 reception, 呢度就光好多啦.你哋見唔見到一格格嘅櫃呢, 呢啲就係Locker比你放低私人物件同埋掛好啲衫嘅, 係用密碼鍞, 咁就唔使咁煩要攞住條鍞匙周圍走又驚唔見咗啦~ 件浴衣已經一早準備好在個 Lock 裡面, 而且仲有用完即棄嘅內褲﹑同埋拖鞋. 呢度有間房仔, 如果你怕羞,可以入去換嘅.
好啦, 望吓更衣室另一面, 就係洗手間﹑沖涼間同埋盡頭會有一間 Sauna 房.所有設備都好齊全嘅, 你可以放心.
呵呵….係咪覺得好奇怪呢, 點解有杯嘢飲同埋幾粒薑糖呢? 其實當你換完衫出來, 你會見到更衣室近門口位置有張化妝枱, 上面已經有杯飲品放喺度, 旁邊會有張咭寫咗你個名比你知邊杯係你嘅.至於你做完晒所有treatment, 沖完涼要走嘅時候, 佢哋又會有杯嘢飲同埋幾粒薑糖放喺度比你, 啲薑糖仲味道唔錯架~
換好晒衫, 就會去到另一個地方等佢哋啲職員接你, 放心, 通常都唔使等嘅, 只係間唔中要等幾分鐘啫.呢度就係等嘅地方.我會做 body massage 先嘅, 職員帶我去到專門做 body massage 嘅房間, 因為做 facial 同做 body massage 嘅房間係唔同架.其實呢度真係幾大, 周圍都係房間….終於到我間房啦, 唔錯架, 都幾大架, 係獨立房間來嘅.喺柔和嘅燈光之下, 又有輕鬆嘅音樂, 仲有按摩員嘅一流手勢, 只可以用一個字來形容, 「正」呀!
做完之後個人鬆晒, 當然就係去扮靚靚做 facial 啦, 跟住職員就帶咗我去另一個房間.其實呢度做 facial 有2種房間, 一種就係好似做 body massage 嘅房間咁, 只係張床唔同; 另一種就係可以比兩個人一齊用, 不過間房超大!! (其實我兩間房我都試過, 第一次去就係獨立房, 第二次就係雙人房, 不過都係得我一個人喺裡面做 facial 嘅.) 佢哋用嘅護膚品品牌係 Swiss Line, (唔係卓悅嗰隻呀, 呢隻正好多貴啲架!) 護膚品嘅質素梗係高啦, 至於舒適度方面, 張床好大囉, 而且做 facial 都好睇個職員嘅手勢嘅, 普通啦.
好啦, 我覺得環境真係唔錯, 夠舒適清潔, 啲員工都幾有禮貌, 係一個好嘅選擇.至於價錢方面, 係屬於中上至高嘅.不過第一次去會有折, 你可以試吓嘅, 有時佢哋亦有啲promotion, 大家可以留意吓.去之前, 打電話去問吓同埋book 位啦.


text:
香港公共小巴
喺香港,公共小型巴士,又叫小巴,Van仔,係可以載16人嘅客車.自1976年起,香港法例第374章《道路交通條例》第23(1)條規定,政府可以用指令方式刊憲,規定全香港行駛嘅Van仔數目只得 4,350架[1].Van仔牌分紅色小巴同埋專線小巴(綠van)兩種.2006年,有小巴商為咗推翻呢條法例,曾經入稟高等法院司法覆核(案件編號:HCAL 93/06)[2][3],高等法院最後判小巴商輸官司[4].
目錄
小巴牌照類別[編輯]
紅色小巴[編輯]
紅色小巴係最初一類公共小巴,原本車身中間油條紅帶(所以行內俗稱紅色小巴為紅帶)以資識別.到咗1990年代,為咗畀車身多啲位賣廣告,運輸署將色帶改油車頂,「紅頂」呢個俗稱亦由此而嚟.除咗禁區之外,紅色小巴可以行駛香港各區.但實際上,紅色小巴經營範圍已經畀政府用禁區大幅限制.現時服務範圍一般只限舊市區,好多新發展嘅新市鎮都唔准紅色小巴駛入.紅色小巴嘅服務路線,服務時間,班次同埋收費並唔受政府監管.雖然係噉,隨住行業發展,唔少紅色小巴路線由商會或小型公司統籌,有固定嘅路線,服務時間,班次同埋收費,但會睇情況而變,例如塞車嗰時可以改行暢順啲嘅路線.截至2011年4月,全香港共有1,313架紅色小巴.
有啲紅色小巴路線係24小時營業,好似大埔到旺角,荃灣到觀塘,觀塘到旺角,元朗到佐敦道,青山道到土瓜灣等等.亦有淨係提供通宵服務嘅,好似元朗到銅鑼灣咁.
紅色小巴除咗總站之外,係冇固定客站,乘客想上車就要喺非禁區位置截車.乘客可以喺非禁區地點落車,落車前要大聲話畀司機知喺邊度落車,司機遞手作實.
另外,由於紅色小巴行嘅路線唔固定,收費亦有可能睇路線長短而變,因此搭客坐紅色小巴去到落車先至車錢,車錢按上車嗰時,標出來價錢牌為準(延長目的地嗰時,如果繼續搭,就要以原本嘅車費,另加新標示車費為準);不過亦有少數路線,紅色小巴係要搭客上車畀錢.而紅色小巴一般只係收現錢,車錢直接交畀司機,司機會喺有需要就找錢,但亦有部份紅色小巴受八達通畀車錢,例如西環到旺角,觀塘到西貢,大埔到荃灣(已停辦)同埋觀塘到荃灣.響八十年代中小巴轉用冷氣車之前,唔少紅色小巴嘅價錢牌重係用花碼標示[5].
搭紅色小巴要注意嘅係,啲車所標示嘅目的地,可能係舊名或者係已經冇咗嘅建築物,例如「官塘」(觀塘嘅另一種寫法)同埋「大丸」(即係前日資大丸百貨公司,位置係現時銅鑼灣記利佐治街同百德新街交界嘅名店廊,以及銅鑼灣京士頓街9至11號,1998年結業).
綠色專線小巴[編輯]
同紅色小巴類似,綠色小巴車身中間油條綠帶(所以行內俗稱綠色小巴為綠帶),以及喺1990年代改喺車頂油上綠色.由於紅色小巴叫「紅頂」,綠色專線小巴就叫「綠頂」,不過一般都叫綠色小巴或者專線小巴.
專線小巴嘅服務目的,主要係同社區接駁去大型運輸系統服務,好似鐵路,巴士咁.全部綠色小巴都有固定路線,服務時間,班次同埋收費,大部份路線設有固定車站,兼且要接受政府監管,唔可以隨便改.
截至2011年4月,全香港共有3037架綠色小巴.350條路線,即係72條喺港島,81條喺九龍同埋196條喺新界.佢哋大部分路線係由有限公司經營,當中包括一啲集團嘅多間子公司.專線小巴大部份路線都有固定車站,可以喺固定車站等車,或者喺路線途經嘅非禁區位置截車.乘客上車要畀錢先,現金入落錢箱(冇得找錢),唔係交畀司機.而大部分綠色小巴都收八達通,部份重有分段收費,要喺畀車錢之前單聲畀司機,等司機較八達通收費機較啱價錢.乘客可以喺固定車站,或者喺非禁區地點落車.落車之前要大聲話畀司機知喺邊度落車,或者撳鐘(如果有,但只適用於固定車站),司機遞手作實.
史[編輯]
五十,六十年代,香港曾經流行一種9人白牌車,喺新界行.呢啲白牌車嘅收費比巴士高一啲,車程亦比巴士短,但因為佢哋唔係合法經營,警方曾經大力掃蕩.
1967年香港發生暴動,巴士司機罷工,部分路線因此暫停服務,交通癱瘓,政府容許小巴進入市區,白牌車越嚟越受市民歡迎,數目係噉升.1969年,小巴由9座位增至14座位,從此14座就成為小巴嘅另一個稱呼.最後,政府喺1970年推出白牌車合法化政策,由政府發牌,可以喺港九新界各地行,即係而家嘅紅色小巴.4350架小巴嘅限制亦係喺當年制定,咁多年都冇變.
1972年,政府喺山頂試行私營豪華小巴制度,同年5月1號首條私營豪華小巴1號線(往來山頂至中環)投入服務,結果試驗成功,並喺1974年正式實施專線小巴制度,去到1975年港島已經有6條綠色專線小巴路線.由於綠色專線小巴越嚟越受歡迎,政府喺1977年10月26號首次招標幾十條綠色專線小巴路線,畀公共小巴商或有興趣嘅商人競投,首批九龍及新界綠色專線小巴路線分別喺1979年4月及11月投入服務.隨住時代發展,市民對公共交通需求不斷提升,政府亦批出九龍市區及新市鎮嘅專線小巴路線畀人投.
早期嘅小巴係14座位,並冇車頭頂地點牌箱.1978年,各小巴陸續安裝車頭頂地點牌箱,以便更清楚顯示行車目的地.而政府喺1988年批准小巴由14座增加到16座.而部分小巴商會亦曾經要求政府放寬座位數目到20座,但因為政府認為小巴為輔助性交通工具而唔接受.
由於綠色小巴受政府監管,政府為加強對公共交通嘅管理,歷年都鼓勵紅色小巴轉為綠色小巴經營.一般嚟講,公共小巴要有車輛登記同埋客運營業證,至可以載客賺錢;紅色小巴嘅車輛登記人同埋客運營業證持有人,往往係同一人,但由於綠色小巴營辦商可以租人哋嘅小巴經營,所以同一架綠色小巴,可以有唔同嘅車輛登記人同埋客運營運證持有人.雖然公共小巴嘅車主可以申請將小巴由紅色轉為綠色(例如618),或者由綠色轉為紅色(只可以同另一架小巴互換牌照,唔可以就噉由綠轉紅;但由紅轉綠就唔使同另一架小巴互換),但從歷年嘅小巴分佈數字睇,綠色小巴嘅數目持續上升.
車款[編輯]
早期小巴用車多數係歐洲牌子,好似金馬(Commer),柯士甸(Austin),摩利士(Morris),福士(Volkswagen) 同埋福特(Ford)等等,亦有日本大發牌(Daihatsu)同埋五十鈴(Isuzu).直到七十年代,小巴全部都係日產Echo.隨住時代發展,小巴服務不斷提升.喺八十年代中,專線小巴經營商開始從日本引入新款冷氣小巴豐田Coaster,三菱Rosa,日產Civilian,日本小巴就成為香港最常見嘅車款.時至今日,豐田Coaster已經成為大部分小巴嘅車款,但亦有少量三菱Rosa小巴行駛.
小巴以往以柴油做燃料,政府為減少污染,曾經考慮要求小巴改用汽油做燃料,結果因為燃油費同埋維修成本高而受到小巴營辦商強烈反對.後來政府試驗引入電能同埋石油氣小巴,結果石油氣小巴試驗成功,成為現時小巴嘅主要燃料,截至2006年6月,超過一半嘅公共小巴係石油氣小巴.其實,石油氣小巴佔有率超過一半除咗因為得到政府資助之外,重有就係由2002年開始,豐田Coaster嘅柴油版小巴淨係得長陣,普通短陣淨係得石油氣版,對於注重車輛靈活性嘅業內人士有所局限.不過豐田Coaster短陣柴油版小巴喺2008年中再度來港,柴油小巴佔有率可能會升返啲.
小巴路線冧巴[編輯]
紅色小巴[編輯]
現時紅色小巴並冇官方認可嘅路線冧巴,但有一啲路線會自訂路線冧巴,好似來往上水至元朗嘅17,18號線,上村至元朗嘅23號線,秀茂坪至觀塘嘅16,45號線,以及紅磡寶其利街至旺角弼街嘅71號線.
呢啲冧巴嘅出現多數同歷史有關,例如17,18號線同以前九巴同一冧巴嘅巴士路線(而家嘅76K同埋77K線)競爭,為方便乘客記認而設.
而16,45線就因為嗰兩條小巴線行經秀茂坪邨前16座同埋45座而得嚟.
綠色專線小巴[編輯]
綠色專線小巴現時分三區,每一區都分別訂冧巴.因此,一個路線冧巴可能會俾3條專線小巴路線用.
- 香港島專線小巴
- 服務範圍:行走香港島區內.
- 九龍專線小巴
- 服務範圍:主要行走九龍區內.
- 新界專線小巴
- 服務範圍:行走新界或由新界往來九龍地區.
現時大嶼山並冇小巴服務.
- 嶼巴用緊現時小巴所用嘅三菱Rosa行34線,但載客量比一般小巴高,亦唔屬於小巴路線.
小巴嘅利弊[編輯]
紅色小巴[編輯]
紅色小巴路線唔受規管,路線比較有彈性,往往可以用更暢順嘅路線,更快去到目的地,對於乘客同埋經營者嚟講,「靈活」係紅色小巴嘅優點.但因應城市發展,唔少小巴路線一般都已經固定咗.
而紅色小巴有一個最大問題,就係冇固定路線,班次同埋收費,因此車費波幅可以好大,某啲路線為求搶客,可以收極低車費嚟打「割喉戰」,但一加車費,收費又可以去到「天價」程度.例如以前香港紅色小巴每逢打風,隨便加車費,曾經有來往香港仔至華富邨由原本嘅港幣3蚊加到港幣30蚊,另外來往新界至佐敦道更曾經加到去80蚊,呢個做法曾經俾市民投訴.宜家每逢打風,紅磡-青山道線由8蚊加至10蚊.年初一至三,藍田-佐敦道線全程及分段加1蚊.另外,由於大部份紅色小巴司機都係自僱人士,收入同載乘客人次有關,如果車上乘客唔多,一般紅色小巴都會停車等客,拖延唔少時間,例如紅磡-青山道線.
綠色專線小巴[編輯]
小巴因為載得少啲人,故此較適合作為班次要求密嘅短途接駁線,或者為人口疏落嘅偏遠地區服務,呢個亦係政府對綠色小巴嘅定位.但因為受政府監管,行車路線冇紅色小巴咁靈活,路線唔受歡迎唔可以以改變營運方法挽救,部份綠色專線小巴非常殘舊,有時甚至導致小巴營辦商私自取消路線.
共同問題[編輯]
因為小巴經營模式問題[6],衝紅燈同埋超速嘅情況幾常見,尤其係紅色小巴.例如2004年10月22號(重陽節),兩架紅色小巴喺香港北角英皇道互相搶客而超速撞車,釀成2死17傷意外,結果兩名司機喺2005年年尾被判罪名成立坐監.另外喺2006年5月18號凌晨,新界北交通總部特遣隊派出兩名警員假扮乘客喺銅鑼灣上一架紅色小巴,並暗中帶住攝影機將「飛車」過程錄低,發現架小巴途中至少衝紅燈5次,切雙白線,另一隊警員喺青山公路時速限制50公里路段,用雷射槍偵察到小巴車速超過100公里.警方最後喺元朗將小巴截停,以危險駕駛罪名拉咗個司機.
政府曾經採取多項措施加強小巴乘客安全,好似加裝乘客安全帶,向乘客顯示嘅速度計等等.不過甚少有小巴乘客會扣安全帶,而向乘客顯示嘅速度計更有唔少俾紅色小巴司機改裝過,以減少超速嗰時所發出嘅嗶嗶聲.鑒於速度計成效唔好,政府卒之要公共小巴裝限速等裝置,另外又修改道路交通條例.2012年4月13號開始生效嘅《2012年道路交通(修訂)條例》訂明公共小巴最高時速係80公里,公共小巴要裝限速裝置,新車要有行車記錄儀,揸公共小巴之前要讀職前課程同埋公共小巴司機要展示公共小巴司機證[7].
參閱[編輯]
連出去[編輯]
註釋[編輯]
- ↑ 運輸署文件(附件一),已領牌的綠色及紅色小巴
- ↑ 東方日報:4350輛小巴遭挑戰
- ↑ 綠巴大王挑戰立法會
- ↑ Glory Success Transportation Ltd. v Secretary of Justice
- ↑ 懷舊「密碼」
- ↑ 紅色小巴一般為小巴司機以固定租金租一架小巴,當日嘅車費收入由司機袋晒,但燃料費亦由司機負擔;但亦有小巴商會或者黑幫管理部分紅色小巴路線,小巴司機需要向呢啲管理者畀「入線費」以換取行駛某條紅色小巴路線嘅權利;少部分紅色小巴路線就由小巴營辦商經營,並以固定人工或底薪加分帳(以車費收入或行走轉數計算)請司機.綠色小巴每條路線都有固定小巴營辦商,由小巴營辦商以固定人工或底薪加分帳請司機.
- ↑ 運輸署-公共小巴新法例


text:
如果藤原佐為大戰AlphaGo...
近幾日睇新聞,總係離唔開Google DeepMind人工智能AlphaGo大戰南韓棋王李世石,呢單新聞點解咁觸目?事關圍棋係被認為係世界上最複雜嘅棋類之一,要一個電腦程式識玩圍棋同擊敗世界上最頂級高手,對程式嘅演算要求係非常之高,所以呢單除咗關IT事,亦都係圍棋界嘅一件大事.
截至今日(3月14日),AlphaGo已經連贏李世石三場贏出五盤三勝嘅比賽,不過因為規矩點都要捉夠五盤,所以雙方都要捉埋落去,李世石亦都成功喺第四盤反勝一局.
講起呢單新聞同圍棋,相信唔少人都會諗起《棋魂》呢套經典漫畫,只不過當年《棋魂》喺北斗杯完結(有人覺得係爛尾),網上就流傳過係因為漫畫入面其中一個角色「高永夏」影射韓國真實選手,引起韓國不滿,所以進藤光喺北斗杯輸咗比賽就草草完結(當然我唔buy呢個係《棋魂》完結嘅原因),而當中高永夏影射嘅,正正就係依家同AlphaGo大戰嘅李世石.
李世石真人同高永夏一樣係年少成名嘅天才棋手,而且同樣咁高傲,當年段位只有三段嘅李世石由於覺得段位賽好無聊,所以公開揚言只有三段就夠,自此唔參加段位賽,由於當時佢已經贏得唔少比賽,經常力壓高段位棋手,搞到韓國棋院為咗佢而改規矩,國內比賽亞軍升一段,冠軍升兩段,世界冠軍升三段,結果佢三個月內就由三段升咗做最高嘅九段.
另外佢都出名串,成日串人唔夠班,雖然有時串完人係會輸咗,但佢都真係成為過好多次世界冠軍.但係今次同AlphaGo比賽,賽前佢都話自己唔駛準備,應該會以5:0或者4:1勝出,當然結果係點,大家有眼睇.
另一方面,有人話AlphaGo係「現代版」藤原佐為,但相信有更多人會諗,假如係藤原佐為決鬥AlphaGo,結果又會係點?
啱啱贏返場嘅李世石就話AlphaGo有兩個缺點:
1.害怕執黑子
2.當敵人出現意外一著,AlphaGo對應會出現問題
係漫畫入面,佐為自己講過,佢執黑子(即係先下棋)係從未輸過.而根據李世石嘅講法,AlphaGo同佐為啱啱相反,執黑子反而會較弱.另外AlphaGo係透過唔同棋譜自我對局嚟學習,所以當對手下咗一步「資料庫」未必有嘅棋,AlphaGo就可能有bug,對應會出現問題,好似第四局第78著之後咁.
當然如果藤原佐為鬥AlphaGo,可能AlphaGo已經有晒本因坊秀策(即係佐為上一個化身)嘅棋譜,所以佐為可能比較輸蝕,佐為要贏就要出奇不意咁落棋令AlphaGo又有bug,不過如果長鬥落去,當AlphaGo儲返咁上下Data,相信佐為都頂唔緊.
當然以上只係我FF,唔知大家又點睇呢?最後都希望李世石聽日贏返局,為人類爭返口氣!


text:
(真實車評)BMWi3屋企無得充電?都係算啦!
拍車男喺呢個星期都試駕了一些新車,不過基於各種原因未能夠寫車評.思前想後,不如就回帶寫下舊車,不過唔需要擔心,唔係寫幾個月前嘅車,雖然呢部車都出咗好耐,但無幾耐前佢喺香港出咗小改款,而且佢重要係一部電車.你估到?無錯喇,呢部係BMW i3.
BMWi3電能車香港可行嗎?
講BMW i3嘅原因,係想同大家探討下電能車喺香港嘅可行性.你可能會即刻問拍車男「喂阿哥,Tesla Model S通街都係啦,你重講乜嘢可行性?」啱,但大家有無諗過一個問題,Model S咁長的續航力嘅主因係咩.係,就係因為唔夠充電站同充電器,遲下又話會收錢,香港本來係一個非常適合推行電動車嘅地方,皆因地方細,密集,路程短,如果充電站規劃完善啲,政府支援好啲,電能車喺香港嘅未來簡直係一片光明.
但事實好可惜,整極都重未夠.BMWi3第一代的續航力只得130-160km,喺香港呢個充電站未普及嘅城市,點夠用?就咁返工放工都還可以,去遠啲地方,或者多幾個地點玩,你返屋企個程路都或者已經個心滴緊汗,擔心唔夠電.我一直有呢個疑問,帶去問車主,一問之下我就發現自己係幾咁天真.i3嘅車主原來比想像中多,佢哋答拍車男,i3嘅續航力的確係佢哋擔心嘅,亦有試過差啲就無電.但都繼續用,主因係屋企有得充電.睇到呢到,大家明嗎?好似外國家庭咁,家中有得充電先至係皇道!只有家中有得充電,問題其實唔係好大,而且佢哋一致認為續航力只要到200km左右就掂,唔需要好似Model S咁長,用Model S嘅都係因為屋企無得充電.喔!答得幾寸嘴,但又啱喎.
BMWi3實車試踩:靜得驚人!
小改款i3,外形同內櫳係零改動,真係其實改少少都唔怕啦,懶得佢哋呢.官方宣傳,最大嘅改動就係舊電池同續航力,提升了50%電池容量,續航能力由130km增至200km.呢個賣點相當之吸引,由機場去落馬州根據Google Maps大概41公里,即係最多可以來回四至五次,感覺非常唔錯.但若然屋企無得充電,下下去搵位充都煩.車內中控台會顯示就近嘅充電站,去停車場泊車又可以充電,但實在要時間同彩數,玩電能車,今時今日依然好似玩緊自己咁.
我試駕上大帽山,電能車的馬力爽快相信大家都好清楚.但問題亦係呢度,力太大,有時油門唔知用幾多力踏,而且太靜,成日都唔知著咗車未,我有幾次以為自己未著車,系統又會自動因為你唔開車而熄車,都幾煩.再者,太靜,途人都唔知你架車開車,其實重容易有危險.前轆用155/70 R19,尾轆用175/60 R19,係就係前窄後闊,但望落去都好幼,幼到有啲驚,轉彎都要刻意收到好慢,如果唔係驚反車,渣住佢實在要好有耐性,為咗慳電真係去得好盡.不過,BMW嘅操控同軚感實在出色,絕非Tesla扮Mercedes-Benz嘅假舒適可以相比.匹數170匹,250Nm扭力,比第一淡油時唔會有幾大嘅爆發力,好似平時嘅Turbo車咁,維持舒適嘅狀態.
車價$430,000起,電池保你8年,10萬公里,算係咁.但係,你問我買唔買得過的話,我依然都係答你,睇定啲先啦,反正出年個電能車稅務優惠,九成唔會繼續有,咁不妨等到2020年,多啲選擇,技術層面再好啲,充電器多啲先再算.香港地玩車,係活受罪,有得等,不如再等下.
拍車男下周預告:新到車cam 先實測後報告
P.S. 上周第一篇車評出街後,社長話我知反應好好,拍車男喺度先多謝咁多位讀者.我亦知道有讀者希望我講下車cam,放心,貨我已經借咗(有相有真相),但基於要最真實嘅測試,請大家比少少時間我試用下,先可以比個最好嘅評語.


text:
(廣島)到底咩叫穴子飯?!
一提到廣島相信大家第一時間會諗起島居 – 世界文化遺產的海上神社
但係宮島除咗睇島居同嚴島神社之外 , 原來宮島嘅商店街好多嘢行㗎 , 由其特別多小食
而宮島有三大名物, 第一個係烤牡蠣, 第二個係穴子飯(星鰻好似鰻魚咁) , 第三個係楓葉饅頭
今次先同大家試下穴子飯先
但係宮島除咗睇島居同嚴島神社之外 , 原來宮島嘅商店街好多嘢行㗎 , 由其特別多小食
而宮島有三大名物, 第一個係烤牡蠣, 第二個係穴子飯(星鰻好似鰻魚咁) , 第三個係楓葉饅頭
今次先同大家試下穴子飯先
出發之前當然有資料搜集下啦 , 最後就搵咗「いな忠」,由宮島碼頭行過去大約10分鐘左右 , 沿路就已經係商店街 , 行過去嘅時候一啲都唔悶㗎~
「いな忠」裝潢比較古色古香好有日式風味呀
入門口前會見到師傅即場燒緊穴子飯嘅星鰻
唔怪得未入門口見到聞到啲香味啦
唔怪得未入門口見到聞到啲香味啦
行咗一陣商店街其實已經有啲攰咁啱安排咗香港人稱呼為 嘅位置 , 坐得特別舒服 YEAH~
坐底無耐已經有日本熱茶奉上唔知係咪隔離飯香呢? 點解我覺得日本啲茶都特別好飲嘅~
師傅知道我地係唔係本地人所以好熱情的問我需唔需要英文餐牌 果然好貼心呀
最後我點咗依一份啦~ 估唔估到係咩呢??
標題講到明穴子飯咁當然係傳說中嘅星鰻飯啦~ 用左一個好傳統嘅便當盒 , 一打開已經傳出一陣香味啦
當然要同主角(穴子飯)合照啦!
發現穴子飯(星鰻)比平時嘅鰻魚飯嘅鰻魚幼細啲而口感星鰻啲肉比較實身啲
再比大家睇下係咪比正常嘅鰻魚細好多呢但份量係成正比嘅 , 飯入面最少都有7塊星鰻似入面㗎~
鰻魚飯另外一個重要精髓就係飯啦~
佢地嘅飯已經有晒鰻魚醬煮好 , 粒粒飯都入晒味
唔洗用任何醬汁已經好好味 好正呀~
唔洗用任何醬汁已經好好味 好正呀~
「いな忠」店嘅環境好有日式味道又有包廂 , 仲有二樓地方夠大唔洗驚有排等位~
收銀位置仲有好多關於廣島宮島嘅書如果我睇得明日文一定會拎嚟睇 HAHA
係「いな忠」我只係叫個穴子飯 , 因為一心想試下宮島特產同埋留個肚食牡蠣 , 穴子飯價錢係1800円(約130港幣) , 其實份量唔算大但女仔絕對夠食 , 男仔的話可以叫埋其他小食嚟填肚 , 但如果將穴子飯同正常鰻魚飯比較 , 我個人比較鍾意普通鰻魚飯 , 因為鰻魚比較大肉質啖啖肉 , 如果你地平日鍾意肉身比較實身的話星鰻啱晒你地!!! 不過嚟到宮島係真係好值得一試㗎~
「いな忠」
地址:広島県 廿日市市 宮島町 507-2
營業時間:10:30~15:30
營業時間:10:30~15:30
鳴謝Expedia~~


text:
足球球證
足球球證係足球比賽入面負責執行球例以維持球賽公平嘅人,職責係判決入球,罰球,越位,界外球,角球等[1].一場正式足球比賽通常有四個球證,包括一個主球證,兩個旁證同埋一個第四球證,部份比賽有另外兩個底線球證.
主球證[編輯]
主球證擁有最大嘅權力,並可以懲罰球員同推翻旁證嘅判決.主球證會喺場入面近距離跟住個波或者控球嘅球員而走動,睇實佢哋有冇犯規,佢身上會配有一支哨子,用嚟吹響示意比賽開始或結束,吹罰犯規,個波出界或示意換人等等;另外佢身上會袋住一張黃牌同埋一張紅牌,黃牌係用嚟警告犯規嘅球員,表示如果球員再攞黃牌就要趕出場,而紅牌就係畀啲嚴重犯規嘅球員,將佢即刻趕出球場.球證喺進入球場之後直至比賽結束,有權警告同埋將球員驅逐離場,包括喺中場休息嘅時候,加時比賽嗰陣同埋互射十二碼嘅時候.
旁證[編輯]
旁證負責判決越位,界外球,角球等,並協助主球證執法,兩位旁證唔會企入球場入面,而只會分別企喺兩方區域嘅邊線上下游走.佢哋嘅手上會拎住一支旗(多數係黃紅色格仔旗),用嚟傳遞重要訊息畀場內主球證,有時主球證睇唔到一啲球員嘅犯規動作,就會同最接近嘅旁證了解事件,跟住先決定判唔判罰.
第四球證[編輯]
第四球證係負責場邊換人,檢查吓出場嘅球員身上嘅配備有冇問題,舉燈牌示意換人嘅號碼,而當球賽到咗中場前或者完場前,亦會根據主球證畀嘅訊號而用燈牌示意嗰場波會補幾多分鐘比賽時間.當主球證或者旁證因為受傷而唔能夠繼續執行職務嗰陣,第四球證就會上場頂替佢哋.
底線球證[編輯]
部份比賽會有另外兩個底線球證,主要職責係協助主球證決定喺禁區裏面發生嘅事,同埋個波係唔係已經過咗龍門白界.


text:
OpenRice 會否刪劣評,這事大家各有各爭論,反正平台在人地手上,人家有最終決定權,真係收錢刪食評,你都無話可說,衰啲講句「你咬佢食呀」
石先生打左字咁多年,感覺唔同界別對於劣評嘅承受能力可以差好遠,有啲界別視之如無物,有啲界別珍而重之,有啲界別見一個刪一個,恨不得撰寫劣評者落地獄.
劣評其實背後都有一個基礎,就係要有分析評論能力(唔計得粗口無內容個啲).至於分析後是否能夠用自已嘅文筆將意見及感受表達出來,則另作別論.
科技界愛佐證
先講石先生最熟識嘅科技界.科技界算係石先生接觸過嘅界別中最能夠接受劣評的一個.具體原因到底係咩留番俾前輩慢慢分享,但石先生第一個感覺到嘅原因係科技界大多都係硬體,本身好注重數據,所以好多時候撰寫劣評者都好注重數據,用來佐證自己嘅意見.
因為劣評本身再主觀都會拿出證據來說服對方,所以好多時候主人家即使幾唔開心,見到證據都無咩好反駁,只有作出改善或者拿出另一些證據來辯解,不然再拿出一些形而上的問題與答案來回覆,混和一下大眾嘅想法.
至於太追求數據佐證導致的盲點問題不在討論範圍.
第二個原因相對於第一個來講就完全無野可以佐證,完全係感受.石先生覺得科技界本身接受左劣評呢件事,所以若劣評唔係致命,好多時候都係正面或平常心處理,反正好多劣評本身都係一種意見,與其鬧番轉頭不如望住啲劣評來改善產品.
如果撰寫劣評者本身係感受型,用打手迫多佢兩迫令佢拿出佐證可能仲大獲.所以係咁嘅環境下,科技界嘅劣評都唔算少,也都係石先生講嘅三個界別中最多嘅一個.
劣食評最好識煮啦
至於食界又接唔接受劣評呢?石先生個人感覺係如果劣評係關乎環境,關乎食物賣相都係比較容易接受,也都比較易得到支持.如果你嘅劣評係關於服務,食物質素,新鮮程度或者好唔好食呢啲咁主觀嘅野,通常都無咩好下場.
食係一種好主觀嘅野,特別係好唔好食,抵唔抵食更加係主觀都不得了嘅事.每個人的舌頭都唔同,人人都有自已嘅口味,有啲人鐘意濃味,有啲鐘意健康,你話自已係食神,人地當你係食X神.魚蛋到底係咪美食都可以討論一番,更何番係其他更多變化嘅食物.
因此,要寫食評除左你識煮,否則寫劣評都未必有好後果.因為你識煮嘅話,起碼都有一句「你識煮咩?紙上談兵」去反駁人地.否則人地一句彈埋來,你真係 KO 收場,即使你真係食神都一樣被人當食X神.
當然啦!識食唔代表識煮,唔識煮嘅情況下寫劣評需要勇氣,而且寫完劣評分分鐘俾啲同路人借機抽水話你唔識食,你都真係唔知反駁唔反駁好,所以劣食評唔係無,但食呢樣咁主觀嘅野,劣評好多都係同朋友講,相對少見街.
旅遊有唔開心野嫁咩?
如果講最少劣評大概都係旅遊界.因為旅遊對大部份人來講一定係一件開心嘅事,即使旅途中有咩唔開心,總結一定係開心(點解會咁請自已搵心理學書慢慢睇),所以旅遊界算係少劣評嘅地方,因為啲人根本就唔記得自已唔開心嘅經驗.
唔係喎!上網見到好多航空公司劣評喎!
無錯!航空公司有劣評,但其實你留意下好多都係來自 Delay 或者取消呢啲「不可反駁的事實」.至於飛機上嘅饍食,服務或者座位寛度等等都唔多劣評.
點解?飛機入面嘅野好多時候好睇經驗值.你到底搭過幾多次飛機,食過幾多餐,有幾認識航空公司,一切都係講求經驗值.呢啲野對於大部份旅客來講都一定輸(去嘅次數唔夠多),而且圍觀者本身都唔夠知識去分析,所以當主人家出來講番兩三個原則或者講下啲周邊野混淆視線,群眾好快就會倒向主人家,或者就被周邊野吸引過去,所以要旅遊劣評好少.
去旅遊一般唔會重複去同一個地方,去左個次又可能隔左好耐,季節又唔同,到底自已體驗嘅係唔係標準好多人根本唔知,連支撐自已睇法嘅材料都無又點敢投訴,所以你見啲呢投訴好少出現.
講到旅遊景點更加少之又少.如同上面講,大部份人去旅行只會記得開心嘅野,去到中左伏唔會覺得係景點問題,會覺得係自已唔啱玩,時間唔啱或者無做足功課,鬧自已多過鬧景點.
情況好似你去左荔園覺得老土唔好玩,啲人會鬧明明個度賣懷舊,你唔啱唔好去;到今年荔園回歸加左好多現代野,你覺得好正但又會有人話呢到都唔係荔園,無哂啲懷舊味一樣.
根本每個景點人人都有自已嘅解法(其實係主觀感受),有人鐘意天氣,有人鐘意平,有人鐘意歷史,有人根本唔在乎個景,人人唔同.你感受到嘅同佢唔同,佢就唔會認同你.即使認同你都唔會幫手,情況如同你被人圍嘅時候,旁觀者即使再多都只會睇住你俾人揼,唔會埋來幫你一樣,你要搵到人支持好難,唔好講要證明自已嘅睇法.係咁嘅大環境下,寫旅遊景點劣評嘅人少之又少,始終係被人鬧同被人羨慕之間,當然揀被人羨慕啦.
係咁嘅大環境下,大家大概可以明白點解明明好多景點都好伏,但大家都唔會見到呢啲伏景點嘅劣評,因為一個景點再伏,自已去到開心就唔會覺得個到伏了,更唔講伏呢樣野某程度上代表自已 7,又係一種被人抽水嘅好機會.
最後,石先生同大家講一個小故事.話說石先生多年前去過一個景點覺得好無聊,除左普通到不得了的海灘外無咩好睇,返來同朋友講好伏.點知個位朋友竟然話「你真係唔識野,個個位最靚係睇日落呀!」
聽到呢到石先生真係無出聲,因為當一個景點賣點係日落嘅時候,除非佢日落真係好驚人,否則個個景點根本無特別.認問世界上有邊個位睇天色多彩漸變嘅日出或落係唔靚嫁?靚根本唔係個個景點,係日落.不過咁,人地覺得好正咪好正囉~ 話唔定人地第一次睇日落呢?
講完,多謝收看呢篇咁無聊嘅文章.
(此文章刊載於石先生部落;標題:劣評嘅野… 唔同界別其實承受能力有唔同囉…;本篇文章為贊助內容;強制廣告:HisTrend.HK 給你不一樣的科技產品)


text:
講起米線,大家好快就會諗起譚仔,三哥,或者南記,但其實香港仲有好多食米線嘅好地方!有啲米線小店都今時今日都可以生存到,咁多年嚟都有人支持同捧場,就證明佢哋依然好有吸引力!今次,小編就話畀大家知香港十大(譚仔 / 三哥 / 南記以外)必食米線店喺邊啦!
1. 「全宇宙最好食」隱世米線高手
好多網友話如果未吃過呢間嘅米線,就唔好同人講自己食過最好味嘅米線!因為呢間米線原來唔只係「全港最好食」,更加係「全宇宙最好食」!酸辣湯底超惹味,叫人一試就上癮,必食配料係雞絲同腩肉!前者每日由店員手撕,腩肉好入味帶啲辣,又有口感.店舖位於工業區同住宅區內,但除咗附近嘅人識嚟搵之外,有唔少米線迷都山長水遠走去食!你唔識佢?快啲去拜訪下啦!
溫馨提示:呢度嘅「辣」絕非一般嘅辣,落單嗰時記得問清楚喇.
圖片來源: kochhichi215 @IG
雲南小鍋米線
地址:葵涌梨木道112號地下5舖
2. 貼近雲南風味嘅米線
回憶中嘅味道永遠都係最美好,最懷念嘅.如果你喺雲南食過米線,你一定會覺得係最好味嘅.以為香港食唔到嗰種味,其實係荃灣鬧市裡面有一間米線好接近雲南嘅風味!米線係店舖自製,比工廠出品更加爽口.湯底酸而辣,考慮到多人鍾意辣,所以混合咗川貴辣風味,滿足嗜辣人士.湯底加入唔少香料,令人食得更開胃!喜歡辣嘅你,呢間就係你嘅「唯一」喇.
圖片來源:emmypyho @IG
唯一雲貴川風味
地址:荃灣四陂坊14號地下
3. 坊間少見撈米線
唔講唔知,荃灣可以話係米線店集中地.同一條街內,行幾步就有一間,或者轉個彎,又有!真係多到連啲名都記唔到.不過,小編覺得一定要識呢間.大家平時都係食湯米線,其實撈米線都好好食!平時配湯嘅米線都幾彈牙,撈完之後更加彈牙,而且唔會出現變「稔」嘅情況,夠爽,夠乾身!香港唔係好多地方有得食架咋!呢間啲湯米線一樣好出色,去開就試曬佢哋啦!
圖片來源:foodki-ako @IG,dongyiiii @IG (左起)
川味美食
地址:荃灣四坡坊富利達中心地下F1舖(近眾安街城市中心)
4. 雲南特產紅米線?
米線除了湯和配料之外,最重要的一定是米線.你會問,米線都有唔同?唔講唔知,原來有紅米線的.店主採用家鄉出產嘅紅米線,口感雖然無平時嘅米線咁煙韌,但就軟身啲,而且紅米比普通白米有更多營養.酸辣湯底,先酸後辣但不嗆喉,值得一試.
圖片來源:mandymanlovefood @IG
雲南第一旺紅米線
地址:太子界限街恒順大樓39號鋪地下
5. 連酸度都有得揀嘅米線
尖沙咀舖租貴,但星林居一樣「企得住」,實力一定有返咁上下.平時食米線只係有辣度揀,但呢度除咗有得揀辣度之外,連酸嘅程度都可以揀,真係夠體貼.個湯底有酸有辣,但又唔會搶咗對方嘅味,唔錯.聽講職員服務態度一般,不過,小編認為,只要大家去食嗰時,落單快而準就無問題喇!
圖片來源:charmainephua @IG
星林居雲南米線餐廳
地址:尖沙咀樂道23號地下A舖
6. 配料夠特別的米線
黃鱔就食得多,小編孤陋寡聞,還是第一次香港有得食黃鱔米線!除咗有黃鱔呢類特別配料之外,呢度亦提供獨有嘅酸湯湯底畀唔食得辣嘅客人.酸菜係店家自製嘅,所以味道同平時食嘅唔同,唔會太酸或者太鹽,恰到好處.而炸醬都係自製,真係超有誠意!
圖片來源:alicetingyct @IG
雲南風味館
地址:深水埗興華街27C
7. 唔食辣都會愛上嘅麻辣米線
有時,人真係好矛盾.唔食開辣,都可以為咗試呢個麻辣米線而破戒!呢度嘅麻辣米線湯底辣得嚟有啲甜甜哋,好特別.唔想又酸又甜嘅話,可以揀獨有嘅麻椒湯底,食完條脷真係有「麻痺」嘅感覺,真心正,啱曬鍾意辣但唔好酸嘅朋友.食到最後先發現,呢度嘅麻辣湯底感覺無平時食嘅咁油膩,估計係無加辣油!少油咗,感覺都健康啲!
圖片來源:alexiswhung @IG
麻辣川米線
地址:長沙灣元州街213號美居中心商場地下22號舖
8. 老外主理羊湯米線
喜歡吃羊肉嘅你喺香港應該好難搵到間滿意嘅食肆,因為好少地方嘅羊肉做得出色.唔少鍾意食羊肉嘅人會選擇返內地食,或者食羊架……但西餐食羊始終唔同風味.而喺觀塘鬧市,竟然出現咗一間由澳洲人打理嘅羊湯米線舖.唔少食過嘅人都話好有羊味!湯底好清,但鮮甜無比,亦有酸辣湯揀.羊肉係用山上,夠曬騷,鍾意羊肉嘅人一定食得開心!
圖片來源:taste_food_taste_life @IG
雲南啊老表黑羊湯米線
地址:觀塘開源道68號觀塘廣場地下G26-27號舖
9. 抵食足料米線
之所以話抵食,係因為呢度嘅米線除咗有平時嗰啲芽菜呢類配菜之外,仲會附有半隻滷水蛋!雖然唔係好貴,但起碼都會令你多少少飽肚感.必食嘅配料有「樂林豬軟骨」!份量唔少,入口又夠稔,而且好入味!呢個小鍋米線大大碗,但都只係$25(配料另計)!除咗清湯(加辣)和麻辣之外,仲可以揀撈米線或者蕃茄肉碎湯呢.
圖片來源:DollyLing @Openrice
樂林小鍋米線
地址:鰂魚涌濱海街11號地下
10. 鮮為人知美味魚湯米線
配搭米線嘅湯底除咗豬骨湯,雞湯同羊湯之外,原來仲可以配魚湯!講起魚湯米線,大家一定係諗起荃灣區嗰間連個名都有五條魚嘅魚鱻魚湯專門店.不過,小編今次想推介比較少人知但煮得一樣出色嘅另一間.漁川米線店雖然無咁出名,但「原條魚米線」係魚湯米線 FANS 嘅必試 item!魚唔係好大條,放喺米線上面,皮略煎香,肉質夠鮮!碗內嘅魚腐唔係普通貨色,似係自己用鮮魚同豆腐手打而成.魚湯呈奶白色,入口鮮甜,魚味濃郁!正!
圖片來源:tocoffee@IG
漁川米線
地址:灣仔太原街7號地下
CLASSES 話你知
雖然大家都講「雲南米線」,但根據香港食物規格資料庫嘅資料顯示,原來喺香港食到嘅米線竟然有九成都唔係嚟自雲南,而係江西,因為當地有工廠大規模生產米線,雲南就反而無喇!
大家食米線之外,有時可以轉下口味食雲吞麵喎!睇下有邊 10 間雲吞麵值得去試丫!
延伸閱讀:
(香港十大最好味雲吞麵)
(香港好去處)走遍荃灣尋覓8大特色美食 齊齊食好西!
Edited by CLASSES


text:
人口
人口(粵拼:jan4 hau2)一般來講係特定一國或一笪地方嘅人數.呢個定義,亦可引伸到生物學上,即係一笪地方,某種生物有幾多.人口嘅多少由好多因素決定,比如死亡率,出生率,婚姻率,離婚率,就連宗族對生育嘅干涉都會影響人口.研究人口嘅有社會學,經濟學,地理學,研究嘅內容好多,比如話人口流動嘅成因.
人口研究上係比較依靠概率,即係話人口研究資料係要取大樣本,然後先至能夠搵出個中嘅大勢.所以有時人口嘅研究成果唔多合個人層面上嘅具體情況.就攞人口流動講,影響人口流動嘅因素係好多樣嘅,對流動嘅呢班人中嘅是但一個來講,佢之所以流動嘅原因可能係獨一無二嘅,當各種因素集合,將呢班人作爲群體研究時,人口流動嘅成因就會變得好模糊.雖然係噉,人口學嘅研究重係要嘅,比如人口流動對市場營銷就好緊要,尤其啲街舖,商場呢類要靠人流搵食嘅行檔,研究分析下人口流動,有利於佢確保到啲潛在顧客.
統計來講,有時唔係用地方來計,而係用某啲共同特徵來計數.統計幾多人嘅調查,叫人口調查,人口統計或者人口普查,對一國嚟講,人口普查往往幾年一次,以固定期限方便研究數據.隨咗點人數之外,亦統計埋人唔同狀況,好似收入,住屋,年紀,屋企等等.人口調查好緊要,佢直接同政策相關,等政府得出數字同趨勢,方便施政規劃.商業機構亦可以從中準備部署.


text:
大阪吹田 Asahi 工場見學體驗之旅!
去大阪除咗行街 shopping,食野之外,原來仲可以參觀吓工廠!好似我呢啲咁好學嘅人,決定去喺吹田嘅 Asahi 工廠見學一吓,因為 Asahi 啤酒真係好好飲,竟然有機會可以去朝聖~
嗱,我絕對係為咗欣賞 Asahi 啤酒嘅製作過程!唔喺因為果 20 分鐘啤酒任飲嫁!我唔會話俾你知果度有啤酒免費任飲嫁~
地址:大阪府吹田市西の庄町1-45
電話:06-6388-1943
費用:免費
為咗今次見學,出發就要申請定,不過個 tour 喺免費嘅,申請網址
其實都幾 full,建議早啲申請定,如果唔係就得返啲朝早嘅時間,我就申請咗十點…
搭 JR或者阪急線去到吹田站,再行大約十五分鐘就可以到
我係梅田去吹田大約三十分鐘左右
其實一落車好快就會見到,不過行過去入口都有一段距離
沿途都有路牌指示
終於入到嚟喇,首先登記返一啲資料
職員會講解個見學流程,首先睇十分鐘影片,再去參觀工場 40分鐘,最後就係試飲 20分鐘
唔識日文唔緊要,佢知你係外國人就會俾翻譯機你,有英文/國語
十分鐘影片,都係睇吓啲日本人有幾認真,專業果啲野啦
40分鐘嘅 tour, 就由歷史講起
當然會介紹啤酒用料
邊種啤酒用邊種麥等等,呢隻仲可以試食.原來諗住係無味,食落去口感幾似花生,仲有一陣麥芽味,幾好食喎
然後就介紹製作過程,入樽等等,其實同以前細個參觀可樂廠情況差唔多
呢部機好快咁封蓋,咁樣就唔會比空氣入去喎,真係轉得好快
最後仲有個世界啤酒 collection~
真係有好多好多啤酒…我識嘅得好少好少
跟住就嚟到試飲時間,20分鐘~任飲!
生啤有三款,原味,黑啤同埋濃味,同埋有大量唔同味嘅罐裝 Asahi,不過好多便利店都會買到,所以主力都係飲生啤啦~
呢杯係原味,唔知係心理作用定點,呢杯 Asahi生啤的確比酒吧嘅生啤好飲!
泡沬好似有啲牛奶咁甜,啤酒勁滑,仲要冰凍,真係好好飲!
而至於濃味,泡沬同原味一樣似牛奶,酒味就真係比較有麥味,至於酒精味就唔多,都好飲~
可能係我慢慢享受既關係,飲完呢兩杯已經夠 20分鐘,要離開了
不過果陣神早流流都係唔好飲咁多好~
呢個見學團都幾好玩嘅,不過就要專登去吹田呢個比較偏嘅城鎮,雖然吹田都係一個舒服嘅地方~
過程真係好似細個去可樂廠,我去內蒙嘅蒙牛廠咁囉,大同小異.而試飲啤酒都幾吸引,生啤真係好好飲~
你有興趣就申請去啦~


text:
[膠登音樂台周年紀念歌] [MV]《港呢啲》(原曲:《唱這歌》郭富城)
[hr]
膠登音樂台陪伴大家都已經差唔多一年,由當初無人認識,去到愈來愈多人認識,成個過程都唔容易.響膠登音樂未出現之前,一直由高登音樂主導,如今我哋終於打響膠登音樂嘅名堂.
呢首係膠登音樂台成立周年紀念歌,個MV製作上花咗唔少心思,務求令大家了解我哋過去改盡幾多呢啲改歌.唔經唔覺,我哋一年之內就已經改咗咁多歌,再數埋依家改緊果幾首,都已經有超過50首咁多.不過,當中有幾多改歌會令你哋有所共鳴,令你哋留下深刻印象呢?
有 人話:「識講一定係講呢啲.」我哋就話:「識改一定係改呢啲,識唱一定係唱呢啲.」就好似呢首改歌咁,由三月已經開始寫,直到有人唱.當初諗住同佢搞下噱 頭,想學下高登玩下出真正嘅概念大碟,不過我哋無支金出,加上版權問題,所以只好FF下呢隻虛擬概念大碟,免費比大家聽.
期待已久嘅大project,如今終於夢想成真.多謝膠登音樂比咗呢個平台同機會我哋,亦多謝一班知名嘅,同埋唔知名嘅巴打絲打.未來膠登音樂呢條路,就靠我哋大家一齊行落去,為大家帶來更多諷刺時弊同惡搞作品.最重要係,可以令更多人認識我哋.
希望大家可以繼續支持二次創作,讓二次創作百花齊放!我哋係膠登音樂台創作團隊.
《港呢啲》
原曲:《唱這歌》 郭富城
作曲,編曲:譚國政
改詞:妁小汀,Tommy Shek
主唱:柯拔甩
*電視極無味 食飯亦睏倦乏味
落力地逃避 別嘥心機 就此熄機
周街迫到死 又慢慢變做內地
請一班老死 費點心機 做出驚喜*
#聽我改 做夢也在寫你
聽我改 網上惡搞新趣味
聽我改 未來日子 集合網上全人類
二次改歌 有片同尋有樂願意fun
唱呢啲 美好前程跟我網中尋
若笑呢啲 笑出潮流我號令八方
惡搞歌 改詞歲月 由我掌舵#
Repeat *#
共唱呢啲創新 上膠登 最真
若你想in爆燈 唱呢啲
全力拍片 盡力去剪 風靡
有片同尋有樂願意fun
唱呢啲 美好前程跟我網中尋
若笑呢啲 笑出潮流我號令八方
惡搞歌 改詞歲月 由我掌舵
Come on!Galden Music mix!


text:
Saturday, 2 May 2009
Tales of Abyss
上個星期係我半年一度o既 committee meeting, 我要會見我o既三個 advisers, 睇下我寫論文進度如何, 所以過去幾個星期我都特別勤力, 真係 keep 得住"一日寫一頁"o既計劃. 而家我有超過六十頁, 其中有四十頁係講 3 Baruch, 交咗俾佢地睇. 本來我都已經有晒心理準備, 諗住實俾 Schuller 同 Reed 話係垃圾, 點知回應出乎意料之外咁正面. Schuller 仲話 "very good", 佢係我所認識最嚴o既人, 喺 Mac 已經四年, 從未聽佢讚過我 (亦冇聽佢讚過其他學生), 今次係第一次, 所以真係好大鼓舞. 真係要多謝 3 Baruch. 其實而家睇返, 我都覺得寫得唔錯, 因為喺學界入面 3 Baruch 唔算好受歡迎, 所以有唔少空間俾我講我自己o既想法, 係其他人之前未講過, 所以覺得實在係幾好玩.
而家已經過咗關, 今個暑假亦冇 conference 要去, 所以基本上成個暑假唯一要做o既嘢就係寫論文, 如果可以一日寫一頁, 呢個假期其實可以寫成百頁, 算係好好. 希望可以 keep 住啦. 我仲希望可以寫個影評 (Knowing) 俾 Journal of Religion and Film, 好似幾好玩, 又可以寫落 CV, 一石二鳥; 寫成 OCP 個 4 Ezra 嘢; 同埋過幾日要交個 syllabus, 因為 Mac 有一科叫做 The Bible and Film 會請教師, 雖然機會極低, 但係試下冇壞. 同埋加多句, 非常不幸地, 下年我又攞唔到 OGS, 非常失敗, 下年又唔知仲有冇 department scholarship, 所以都有嘢應該要擔心, 但係而家我學緊唔好諗埋 d 諗都冇幫助o既嘢, 現階段, 對我自己最有益o既就係寫論文, 仲要寫得好, 呢樣係最重要, 其他嘢就煮到埋嚟先食囉.
最近幾日有時間, 睇咗齣動畫叫 Tales of Abyss, 26 集, 算幾短. 本來我一向都唔係幾鍾意 Tales 系列, 但係呢個故事算OK, 雖然好多嘢都搞到太複雜, 但係勝在幾個角色都有一定深度, 呢方面唔錯. 係一齣我會推薦o既動畫.
Posted by Howtindog at 12:11
0 comments:
Subscribe to: Post Comments (Atom)


text:
打仗理由
打仗理由(casus belli)係指聲稱有權開戰嘅理由,不論係真定係假.打仗係紛爭嘅一種,就算係硬搶都要有個理由去拗.中國古代打仗都要求出師有名.
正義仗[編輯]
- 內文: 正義仗
亞里士多德,西塞羅同埋聖奧古斯丁就有提出正義仗嘅觀念[1],一般認為打仗係最後嘅選擇,而且需要打仗理由.有時為咗證明打仗係迫於無奈,政府喺訂立外交政策時要確立戰爭條件,為可能打仗做準備,一旦到咗就宣佈打仗理由說服其他政權.
基於自身利益,多數人都會唔講理由而好自然咁抗拒打仗嘅,而且冇人想不明不白死喺戰場,無論係進攻定係防守都一樣.畀個理由嘅目的有時唔係說服其他政府,而係說服民眾,令佢哋冇咁抗拒打仗同徵兵,例如納粹德國嘅教育主張民族統一最重要,不惜要人民犧牲都要侵略捷克,利用社會價值內化加強打仗理由嘅說服力.
好多時作為宣傳戰,宣稱嘅打仗理由唔一定係真,因為合乎道德嘅打仗理由未必夠渲染力,而夠渲染力嘅打仗理由亦唔一定合乎道德.
詞語嘅使用[編輯]
Casus belli係拉丁文,但係要到咗十七世紀後先多人用,主要原因係主張正義仗先至係道德興起(正義仗論,相對有利益無道德嘅現實主義,同埋永遠唔主動打扙嘅和平主義)
聯合國[編輯]
聯合國憲章大大限制會員國可以用嘅打仗理由嘅範圍,主要指防止侵略同埋聯合國行動.另外,聯合國亦保留權力向非會員國嘅侵略行為作出制裁同干預,因此,打仗理由喺現代社會係好重要.
流行文化[編輯]
喺電腦遊戲 Europa Universalis 同埋佢嘅續集,喺無指定打仗理由下開戰會令社會穩定度下降,導致國家容易動亂同稅收減少.呢個特徵喺其他電腦遊戲唔常見,例如三國志 (打機)唔使講就可以開拖,就算要正式宣戰嘅電腦遊戲,正式宣戰嘅代價都好細.


text:
L‘Occitane Bathroom Amenities
我同老公都係做酒店的, 所以對酒店既要求特別高, Four Seasons出名貴, 亦出名得, 所以決定豪一次咁多啦.
我老公之前已經send 左email去酒店話呢個係honeymoon trip, 問佢地有無honeymoon amenities. 酒店好快就覆左佢話可以安排咩咩咩同咩, 如果要加咩咩咩既收費又係幾多幾多.
咩咩咩同咩包括房間內已安排好的士多啤梨伴朱古力醬及杏仁脆片, 好靓既玫瑰花, 生果盆同埋晚上的surprise. 就係我地夜晚食完飯返黎見到床上用紅玫瑰花瓣鋪成既巨型心心圖案, 真係好靓.
唔記得講check-in果陣既experience添, 個receptionist好親切既笑容, 好有禮貌地幫我地完成手續後, 祝我地新婚愉快, 仲親自帶我地去搭電梯上房.
OH, 不得不提Lobby Lounge 既紫色蓮花擺設, 好有品味, 好型. 入到房間, 我地捉住送行李既bell boy問呢問路, 佢都好耐心咁回答我地既問題.
間房雖然係舊D, 但係amenities一流, 用L'Occitane 既沖涼用品, 連拖鞋D質地都靓過人, 最讚係個執房職員, 我地住左三晚, 一次都未見過佢, 不過佢永遠都係我地一出左去就執到間房整整齊齊, 每次返黎都好舒服, 有時我地只係出左去一陣, 佢都可以好快手咁執乾淨間房, 而且手勢仲好好, 真係一D錯漏都無, 簡直無懈可擊.
仲要大讚酒店門口個職員, 有次我老公落左的士入酒店大堂, 個職員追上黎, 我地以為漏左野係的士度, 點知原來佢見我老公個眼鏡檬晒 (因為架的士太凍所以有霞氣), 個職員跑入黎俾紙巾佢抺, 好細心體貼.
另外有一日我地係酒店四圍影相, 有個女職員行過, 主動話幫我地影合照, 影完一張之後, 佢話效果唔好 (因為背光), 提議我地去另一邊再影一張, 又嘗試張相機調較到另一個模式, 希望可以影得靓D, 好欣賞佢做事認真, 唔會馬虎求其影左就算, 當然笑容亦十分親切, 總知每個職員都令人有賓至如歸既感覺.
最後一樣要大讚, 就係我地發覺呢間酒店大部分都係商務客, 好多外國人同埋個個都著得斯斯文文, 雖然係泰國, 但係都著晒恤衫西裝, 有一晚仲好似有大型宴會, D女士個個都著晚裝. 而我地兩公婆因為係黎渡假, 所以日日都著得好隨便, 踢晒拖鞋短褲咁, 但係D職員一D都無歧視我地, 無俾面色我地睇, 咁多日都好nice, 恭恭敬敬.
真係好滿意, 住得好舒服, 好開心!
評分:
設備5
服務5
環境4
衛生5
抵住4